মায়ের সম্মানে ৯০০ ছাত্র-ছাত্রী - কলেজ - দৈনিকশিক্ষা\nআগামী বাজেট : শিক্ষা খাত পাচ্ছে সাড়ে ৩২ হাজার কোটি টাকা\nমায়ের সম্মানে ৯০০ ছাত্র-ছাত্রী\nইসমাইল হোসেন হাওলাদার, মঠবাড়িয়া (পিরোজপুর) প্রতিনিধি | ২২ জানুয়ারি, ২০২০\nমায়ের প্রতি ভালোবাসা আর সম্মান প্রদর্শনের একটি বিরল দৃষ্টান্ত তৈরি করলো পিরোজপুরের মিরুখালী স্কুল এন্ড কলেজের শিক্ষার্থীরা। ৯০০ মায়ের পা ধুয়ে দিয়ে অভিনব সম্মান জানিয়েছে এই শিক্ষা প্রতিষ্ঠানটির ছাত্র-ছাত্রীরা।\nমায়েদের পা ধুয়ে দিচ্ছেন শিক্ষার্থীরা ছবি: ইসমাইল হোসেন হাওলাদার\nমঙ্গলবার উপজেলার মিরুখালী স্কুল এন্ড কলেজের উদ্যোগে প্রতিষ্ঠানের সবুজ আঙিনায় সমবেত মততাময়ী মায়েদের পা ধুয়ে দেন তাদের শিক্ষার্থী সন্তানরা। শিক্ষার্থীদের মা, শিক্ষকেরা ছাড়াও উপস্থিত ছিলেন এলাকার গণ্যমান্য ব্যাক্তিরা। এমন আবেগঘন দৃশ্য দেখার সুযোগ কে আর হাতছাড়া করতে চায়!\nস্কুল চত্বরে ৯০০ মাকে সারিবদ্ধভাবে চেয়ারে বসিয়ে শিক্ষার্থীরা মায়েদের পা ধুয়ে-মুছে সম্মান জানান। এ সময় আবেগে আপ্লুত মায়েরা তাদের সন্তানদের মাথায় হাত বুলিয়ে দেন। তাঁরা চান সন্তানেরা সঠিক শিক্ষায় শিক্ষিত হয়ে সুনাগরিক হয়ে গড়ে উঠুক।\nপ্রতিষ্ঠানের অধ্যক্ষ মো. আলমগীর হোসেন খান এর সভাপতিত্বে অনুষ্ঠানে বক্তব্য দেন, বিশিষ্ট কবি ও কথা সাহিত্যিক শামীমা সুলতানা, অধ্যক্ষ নাসির উদ্দিন, শিক্ষকসহ আরো অনেকে। অনুষ্ঠানে অতিথি ও সমবেত মায়েদের ফুল দিয়ে বরণ এবং সাংস্কৃতিক অনুষ্ঠান অনুষ্ঠিত হয়।\nনতুন ভোটারদের জাতীয় পরিচয়পত্র দেয়া শুরু ২ মার্চ\nজেডিসিতে বৃত্তিপ্রাপ্ত ৯ হাজার শিক্ষার্থীর তালিকা প্রকাশ


অধিকাংশ পাবলিক বিশ্ববিদ্যালয়ে উন্নয়ন প্রকল্পের কাজ যথাসময়ে শেষ না হওয়ার কারণে প্রকল্প বাস্তবায়নে সময় ও ব্যয় বৃদ্ধি পাচ্ছে। যথাযথ আর্থিক শৃঙ্খলার অভাবে ব্যয় বেড়ে যাওয়ায় অডিট আপত্তির সম্মুখীন হচ্ছে। সময় ও ব্যয় বৃদ্ধির চক্র থেকে বেরিয়ে আসতে বিশ্ববিদ্যালয়ের উন্নয়ন প্রকল্পের কাজ নির্ধারিত সময়ে শুরু ও শেষ করার পরামর্শ দিয়েছে বাংলাদেশ বিশ্ববিদ্যালয় মঞ্জুরী কমিশন (ইউজিসি)। এছাড়া, পাবলিক বিশ্ববিদ্যালয়ে অডিট আপত্তি শূন্যের কোঠায় নামিয়ে আনতে সমন্বিত আর্থিক নীতিমালা প্রণয়ন, প্রি-অডিট ও মনিটরিং সেল জোরদার করা হবে বলে জানিয়েছে কমিশন।\nগতকাল সোমবার ইউজিসিতে পাবলিক বিশ্ববিদ্যালয়সমূহের ‘অডিট পরিকল্পনা ও বাস্তবায়ন’ শীর্ষক দিনব্যাপী প্রশিক্ষণের উদ্বোধন অনুষ্ঠানে এ পরামর্শ দেওয়া হয়। ইউজিসি সদস্য প্রফেসর ড. মো. আবু তাহেরের সভাপতিত্বে অনুষ্ঠানে কমিশনের সদস্য প্রফেসর ড. দিল আফরোজা বেগম প্রধান অতিথি হিসেবে বক্তব্য দেন।\nইউজিসি’র অর্থ ও হিসাব বিভাগের উপ-পরিচালক মো. মোস্তাফিজার রহমানের সঞ্চালনায় উদ্বোধন অনুষ্ঠানে কমিশনের সচিব (অতিরিক্ত দায়িত্ব) ড. ফেরদৌস জামান স্বাগত বক্তব্য দেন। অনুষ্ঠানে ইউজিসি’র বিভাগীয় প্রধান এবং অর্থ ও হিসাব বিভাগের কর্মকর্তারা উপস্থিত ছিলেন। অনুষ্ঠানে দেশের পাবলিক বিশ্ববিদ্যালয়ের অডিট সেলের প্রধান এবং সংশ্লিষ্ট কর্মকর্তারা অংশ নেন।\nপ্রফেসর দিল আফরোজা বেগম বলেন, অধিকাংশ পাবলিক বিশ্ববিদ্যালয়ে উন্নয়ন প্রকল্পের কাজ যথাসময়ে শেষ হচ্ছে না। ফলে প্রকল্পের মেয়াদ বৃদ্ধির সাথে খরচও বেড়ে যাচ্ছে। অর্থের যথাযথ ব্যবহার নিশ্চিত করার জন্য উন্নয়ন প্রকল্পের কাজ নির্দিষ্ট সময়ে শুরু ও শেষ করতে বিশ্ববিদ্যালয় কর্তৃপক্ষকে পরামর্শ দেন ।\nতিনি বলেন, রাজস্ব বাজেটের বরাদ্দকৃত অর্থ সঠিকভাবে ব্যবহার না হওয়ার কারণে প্রতিবছর বিপুল পরিমাণ অব্যয়িত অর্থ থেকে যাচ্ছে। এর মাধ্যমে বিশ্ববিদ্যালয়ের সক্ষমতা ও অদক্ষতা প্রমাণিত হচ্ছে। পাবলিক বিশ্ববিদ্যালয়ে আর্থিক শৃঙ্খলা প্রতিষ্ঠা করে অডিট আপত্তি শূন্যের কোঠায় নামিয়ে আনতে ইউজিসি’র অডিট মনিটরিং সেল জোরদার করা হবে বলে তিনি জানান।\nপ্রফেসর আবু তাহের বলেন, পাবলিক বিশ্ববদ্যালয়ের আর্থিক ব্যয়ে যে কোন মূল্যে স্বচ্ছতা ও জবাবদিহিতা নিশ্চিত করতে হবে। তিনি বলেন, পাবলিক বিশ্ববিদ্যালয়ের আইনে কোথাও আর্থিক স্বায়ত্তশাসন দেওয়া হয়নি। বিদ্যমান আইন ও বিধি-বিধানকে পাশ কাটিয়ে যারা আর্থিক বিধি বহির্ভূত সুযোগ সুবিধা প্রদান করবে তদন্ত সাপেক্ষে তাদের বিরুদ্ধে যথাযথ ব্যবস্থা গ্রহণ করা হবে।


বাইনারি বিকল্প জন্য কৌশল স্নেক Gorynych বিস্তারিত বিবরণ, বাইনারি বিকল্প বানিজ্য কৌশল\nমে 19, 2019 বাইনারি অপশন কি লেখক সাইমুন মজুমদার 78836 দর্শকরা\n10. রাশিয়ান ফেডারেশন আইন "ভোক্তা অধিকার সুরক্ষা" (বিক্রয় এলাকা হতে হবে) এর পাঠ্য। ব্রিটেনের আইনি ইতিহাসে অপারেশন ওরে (Operation Ore) কে সর্ববৃহৎ অপরাধ তদন্ত বলে গণ্য করা হয়। এই তদন্তে অসংখ্য ক্রেডিট কার্ড চিহ্নিত হয়েছিল, যেগুলো শিশুপর্নোগ্রাফি ক্রয়ে ব্যবহৃত হত। এই তদন্তে সন্দেহভাজন তালিকায় পুলিশ অফিসার, ডাক্তার, সেলিব্রেটিরাও ছিল। ২০১২-২০১৩ সালের দিকে অস্ট্রেলিয়ায় একটি আন্তর্জাতিক চাইল্ড পর্নোগ্রাফি তদন্ত টিম ২৫ বাইনারি বিকল্প জন্য কৌশল স্নেক Gorynych বিস্তারিত বিবরণ থেকে ৭২ বছর বয়সী ৩৮৪ জন অপরাধীকে আটক করে যাদের মধ্যে ডাক্তার, নার্স, এমনকি যাজকও ছিল। সাড়ে তিন লাখ স্থিরচিত্র এবং ৯০০০ ভিডিওচিত্র জব্দ করা হয় তদন্তে। ভারতে একজন লেফটেন্যান্ট কর্নেল পদবির আর্মি অফিসারও চাইল্ড পর্নোগ্রাফিতে জড়িত থাকায় ধৃত হয়।\nসর্বোপরি, চুল কেন নেমে আসে তার কারণটি বাদ দিতে হবে। এটা অনেক সময় নিতে পারে। দীর্ঘক্ষণ অপেক্ষা না করার জন্য, আপনি ঐতিহ্যগত ওষুধের সাহায্যে নারীদের চুলের ক্ষতি বন্ধ করার পাশাপাশি তাদের যত্ন নেওয়ার চেষ্টা করতে পারেন। নতুন কি আছে সংস্করণ 1.1.0 / 1.2.0 বিটা 1।\nset list ভিমে :set list হোয়াইটস্পেস দেখাবে। লাইনের শেষে ' $ ' হিসাবে দেখানো হয় এবং ক্যারিয়ার আয় সাধারণত ' ^M ' হিসাবে দেখায়। ৮।TIC Data (US): মার্কিন সম্পত্তির পরিমান বাইনারি বিকল্প জন্য কৌশল স্নেক Gorynych বিস্তারিত বিবরণ এবং মার্কিন বিদেশী গোষ্ঠীর পরিমান নির্ধারণ করে।\nকাঠের trusses, বোর্ড, কাঠ বা বৃত্তাকার কাঠ ব্যবহার করুন। AvroStorage (['স্কিমা | রেকর্ড নাম'], ['বিকল্প'])\nপ্রায় এক বিবাহিত দম্পতি বাস মাসের জন্য IKEA এর দোকানে এক হবে। তারা slept, রান্না, খাওয়া এবং এমনকি ধুয়ে। এই ব্যতিক্রমী মানুষ (পড়া, cranks) তাকান মানুষের অনেক এসেছে। আপনি কি মনে করেন এই স্টোরে বিক্রি বৃদ্ধির প্রভাবিত করেছে? সঠিকভাবে প্রভাবিত মনে 😉 অভিযাত্রা ডেস্ক: উপযুক্ত কর্মপরিবেশ না থাকলে শিল্প-কারখানার স্বাভাবিক গতি বাধাগ্রস্ত হয়। তাতে অনেক সময়ই তৈরি হয় শ্রম অসন্তোষ। শ্রমিক অসন্তোষে যাতে শিল্প-কারখানার উৎপাদন ব্যাহত না হয় এবং কলকারখানার কর্মপরিবেশে শ্রমিকের নিরাপত্তা যাতে নিশ্চিত করা হয় সেজন্য নজরদারির উদ্যোগ নিচ্ছে সরকার।\nঘ। ক্যান্সার। চন্দ্র মাসের প্রথম "শয়তানি" দিন। একটি কঠিন দিন ভ্রম, বিভ্রম এবং প্রতারণার পূর্ণ। যোগাযোগ সীমিত, আপনার চিন্তা দেখুন, অপরাধীদের ক্ষমা করুন। স্বপ্নগুলি ভারী, ভয়ানক, বেদনাদায়ক স্বপ্নের স্বপ্ন দেখে, কিন্তু ভয় পাবেন না এবং তাদের বিশ্বাস করবেন না - তারা খালি। ১৯৫৬ সালে রাশিয়া আর হাংগেরির মধ্যেকার যুদ্ধে রাশিয়া পরাজিত হলে, হাংগেরিয়ানদের হাতে সর্ব প্রথম এই অস্ত্র আসে, আর এর পর থেকে তারা নিজেরাই এই অস্ত্র বানাতে থাকে। আর বলাই বাহুল্য যে, রাশিয়ানদের তুলনায় বর্তমানে হাংগেরিয়ানদের AMD-65 ভার্সনের একে ৪৭, বর্তমান বাজারে রাশিয়ান একে ৪৭ থেকে বাইনারি বিকল্প জন্য কৌশল স্নেক Gorynych বিস্তারিত বিবরণ বেশি জনপ্রিয়। কিন্তু এই জনপ্রিয়তায় ভাগ বসায় চায়না।\nবিদেশি খেলোয়াড়রা শেয়ারবাজার বিষয়ে পড়াশুনা করে বিনিয়োগ করেন বলে জানিয়েছেন বিশ্বসেরা অলরাউন্ডার ও বাংলাদেশ ক্রিকেট দলের অন্যতম খেলোয়াড় সাকিব আল হাসান। সোমবার রাজধানীর সেগুনবাগিচায় শিল্পকলা একাডেমিতে ‘বিশ্ব বিনিয়োগকারী সপ্তাহ-২০১৭’ উদ্বোধনকালে বিশেষ অতিথির বক্তব্যে তিনি এ কথা বলেন। অনুষ্ঠানে প্রধান অতিথি হিসেবে উপস্থিত ছিলেন অর্থমন্ত্রী আবুল মাল আবদুল মুহিত। বিশ্বের অন্য দিকে, দক্ষিণ কোরিয়ার নিয়ন্ত্রকেরা ঘোষণা করেছেন যে তারা দেশের ক্রিপ্টো মুদ্রায় বাণিজ্য নিষিদ্ধ করার কথা ভাবছে।\nবাইনারি বিকল্প জন্য কৌশল স্নেক Gorynych বিস্তারিত বিবরণ - বাইনারি বিকল্প বানিজ্য কৌশল\nঅনুমোদন - বিশ্লেষণ এবং তথ্য ব্যবহারকারী প্রমাণীকরণ দ্বারা প্রবেশ তুলনা প্রক্রিয়া, ফলাফল যা নির্ধারিত ব্যবহারকারী ওয়েবসাইট এবং সাইটে উপকরণ এবং পরিষেবা অ্যাক্সেস করতে অধিকার রয়েছে। শেয়ার বাজারের ব্রোকার হাউজের মতো এখনেও ব্রোকার মার্কেট রয়েছে। ফরেক্স ট্রেডিং এর জন্য অনেক ব্রোকার রয়েছে। তবে অন্যান্য বিষয়ের মতো এখানেও ট্রাসটেড কথাটি প্রযোজ্য। কারণ এই জায়গাতেও অনেক আনট্রাসটেড/স্ক্যম ব্রোকার রয়েছে। যারা বাইনারি বিকল্প জন্য কৌশল স্নেক Gorynych বিস্তারিত বিবরণ আপনাকে অনেক লোভনীয় অফার দিয়ে তাদের প্লাটফর্মে ট্রেড করার জন্য টানার চেষ্টা করে থাকে।\nতৈরি পোশাক শিল্পের বুনন সেক্টর এর জিডিপিতে অবদান ৬.৭২% impulsivity: অভ্যন্তরীণ বা বহিরাগত উদ্দীপনার প্রতিক্রিয়া দ্রুত এবং পর্যাপ্ত চিন্তা বা পরিকল্পনা ছাড়াই। বৃহত্তর বিলম্বিত পরিতৃপ্তির উপর ক্ষুদ্র তাত্ক্ষণিক পুরষ্কার গ্রহণ এবং এটি গতিতে যাওয়ার পরে কৃতজ্ঞতার প্রতি আচরণ বন্ধ করতে অক্ষমতার পূর্বনির্ধারণ।\nনিম্নলিখিত বিষয়গুলির প্রথম দল দায়ী করা যেতে পারে। প্রকল্প কার্যকলাপ। সামাজিক কর্মকান্ড উন্নয়ন এবং সমৃদ্ধকরণ - পারস্পরিক মিথস্ক্রিয়া ক্ষেত্রে প্রকল্প কার্যক্রমগুলিতে শিশুদের অন্তর্ভুক্ত করার মাধ্যমে ব্যক্তিগত অভিজ্ঞতা। সমগ্র দলের সাথে এবং গবেষণা কার্যক্রমগুলিতে সৃজনশীল, খেলার মধ্যে, তথ্য কার্যক্রমগুলিতে একটি উপগোষ্ঠীর সাথে কাজ করুন।


ধেয়ে আসছে সাইক্লোন ‘তাউকতাই’, আছড়ে পড়বে কোন এলাকায়! রইল আবহাওয়া দপ্তরের পূর্বাভাস - HoopHaap\nHome Hoop News ধেয়ে আসছে সাইক্লোন ‘তাউকতাই’, আছড়ে পড়বে কোন এলাকায়! রইল আবহাওয়া দপ্তরের পূর্বাভাস\nMay 12, 2021 , 10:26 AM\nগত দুই দিনে বৃষ্টির ফলে চলতি বছরে চলা দাবদাহ থেকে মুক্তি পাচ্ছে বাংলার মানুষ। তবে গতবছর ঠিক এই সময়ে আমফান এসে সমস্ত কিছু তছনছ করে গেছিল। তবে এই বছরের ফের হাওয়া দপ্তর আরেকটি ঘূর্ণিঝড়ের পূর্বাভাস দিয়েছে। আগামী দিন পাঁচেকের মধ্যে বাংলায় ও উড়িষ্যার এই সাইক্লোন পৌঁছে যেতে পারে। এই ধরনের ঝড় হলে আরব সাগরে সমুদ্রের ঢেউ অনেকটা বৃদ্ধি পাবে। সেক্ষেত্রে সেখানে বোট না নৌকা চলাচল বন্ধ করা হবে।\nগতকালের আবহাওয়া দপ্তর পূর্বাভাস দিয়েছিল যে এখন চলতি সপ্তাহে পরপর বেশ কয়েকটি রাজ্যের একাধিক জেলায় বৃষ্টিপাত হবে। তাদের কথামতো বজ্রপাত ও ঝড়বৃষ্টি হয়। কলকাতা শহরের পাশাপাশি আজ দক্ষিণ ২৪ পরগনা, উত্তর ২৪ পরগনা, বীরভূম, পশ্চিম বর্ধমান, মালদহ ও দুই দিনাজপুরে ঝড় বৃষ্টি হয়। এছাড়া কেরল, কর্ণাটক, তামিলনাড়ু ইত্যাদি জায়গায় ভারী বৃষ্টিপাতের সম্ভাবনা রয়েছে। এরপর জানা যাচ্ছে আগামী ১৬ মে আরব সাগরে একটি তুফান তৈরি হবে যা ঝড় হিসেবে ভারত ভূখণ্ডে প্রবেশ করবে। এই ঝড়ের নাম দেওয়া হয়েছে ‘তাউকতাই’। এই নামটি দিয়েছে মায়ানমার।\nঘূর্ণিঝড় সম্পর্কিত সর্তকতা জানাতে গিয়ে গতকাল হাওয়া দপ্তর জানিয়েছে, দক্ষিণ-পূর্ব আরব সাগরের মধ্যে নিম্নচাপ ঘনীভূত হচ্ছে। আগামী ১৪ মে এরমধ্যে এই নিম্নচাপ তৈরি হয়ে যাবে। তারপর সেটি এগিয়ে যাবে উত্তর-পশ্চিমে দিক। আর সেটি ঝড় আকারে আঘাত হানতে পারে গোয়া এবং মহারাষ্ট্র উপকূলে। সেখানে ৬০ কিলোমিটার প্রতি ঘন্টা গতিবেগে অব্দি ঝড় হতে পারে।\nবর্ষার প্রকোপ কলকাতা সহ গাঙ্গেয় দক্ষিণবঙ্গে, আগামী ৪৮ ঘণ্টায় ভারী বৃষ্টির পূর্বাভাস\nপুরনো 500 টাকা থাকলেই বাজিমাত, বদলে দশ হাজার টাকা লাভের সুযোগ\nএবার বেসুরো বিজেপি নেত্রী রূপা গাঙ্গুলী, সোশ্যাল মিডিয়ায় পোস্ট ঘিরে তুমুল জল্পনা\nখেল শুরু বর্ষার, কলকাতা-সহ রাজ্যের বিভিন্ন জেলায় বজ্রবিদ্যুৎ-সহ বৃষ্টির পূর্বাভাস


Know in details about Aadhaar related services, জেনে নিন Aadhaar সংক্রান্ত এই পরিষেবাগুলি, জানাল UIDAI – News18 Bangla\nজেনে নিন Aadhaar সংক্রান্ত এই পরিষেবাগুলি, জানাল UIDAI\nজেনে নিন কীভাবে আধার কার্ডের তথ্য সংশোধন করবেন এবং আপডেট করবেন ৷\nLast Updated : December 04, 2020, 13:58 IST\n#নয়াদিল্লি: বর্তমানে যে কোনও গুরুত্বপূর্ণ কাজের জন্য আধার কার্ড অত্যন্ত জরুরি একটি সরকারি তথ্য ৷ UIDAI এর মাধ্যমে জারি করা আধার কার্ডে ব্যবহারকারীদের বায়োমেট্রিক ও ডেমোগ্রাফিক তথ্য দেওয়া থাকে ৷ আধার কার্ড ছাড়া কোনও সরকারি প্রকল্পের সুবিধা নিতে পারবেন না আপনি ৷ পাশাপাশি আধার কার্ড ছাড়া ব্যাঙ্কে অ্যাকাউন্টও খুলতে পারবেন না ৷ শুধু তাই নয়, বেশ কিছু ক্ষেত্রে স্কুলে ভর্তির জন্যেও আধার কার্ড চাওয়া হয়ে থাকে ৷\nফলে আপনার আধার কার্ডে কোনও ভুল থাকলে প্রচুর সমস্যার সম্মুখিন হতে হবে ৷ এর উপর আধার কার্ড কী ভাবে আপডেট করতে হয় সে বিষয়ে না জানলে সমস্যা আরও দ্বিগুণ বেড়ে যায় ৷ তাই আর দেরি না করে আজই জেনে নিন কীভাবে আধার কার্ডের তথ্য সংশোধন করবেন এবং আপডেট করবেন ৷\nআধার রেজিস্ট্রেশনের জন্য কোনও চার্জ দিতে হয় না৷ দেশএর নাগরিককে এই পরিষেবা সম্পূর্ণ বিনামূল্যে দেওয়া হয় ৷ আধার আপডেট করার জন্য অবশ্য কিছু ক্ষেত্রে চার্জ লাগে ৷ আধার আপডেট করার জন্য আপনার থেকে কেউ বেশি টাকা চাইলে আপনি ১৯৪৭-এ কল করে অভিযোগ জানাতে পারবেন ৷ এছাড়া uidai.gov.in- ওয়েবসাইটে গিয়েও আপনি অভিযোগ জানাতে পারবেন৷\nআধারে একটি আপডেট করান বা একাধিক, বায়োমেট্রিক আপডেট করার জন্য ১০০ টাকা চার্জ দিতে হবে ৷ ডেমোগ্রাফিক ডিটেল বদল করার জন্য মাত্র ৫০ টাকা চার্জ দিতে হবে ৷ আধারে যে কোনও বদলের জন্য ভ্যালিড প্রুফ জমা দিতে হবে ৷ এই তথ্যের ভিত্তিতেই আপনার ঠিকানা বা জন্ম তারিখ আপডেট করা হবে ৷ বর্তমানে ইউআইডিএআই ৩২ ডকুমেন্ট আইডি প্রুফ হিসেবে, ৪৫টি ডকুমেন্ট অ্যাড্রেস প্রুফ হিসেবে ও ১৫টি ডকুমেন্ট জন্ম তারিখ বদলানোর জন্য বৈধ হিসেবে মেনে নেয় ৷\nUIDAI এর তরফে আরও জানানো হয়েছে, আধার এনরোলমেন্ট স্লিপ হারিয়ে যাওয়ার ক্ষেত্রে ভয় পাওয়ার কিছু নেই ৷ হেল্পলাইন নম্বর ১৯৪৭ এ কল করে আপনার এনরোলমেন্ট আইডি ফের হাসিল করতে পারবেন ৷ এছাড়া https://resident.uidai.gov.in/lost-uideid লিঙ্কে ক্লিক করেও EID (enrolment ID) বা আধার নম্বর ফের পেয়ে যেতে পারবেন ৷\n#Dial1947ForAadhaar Lost Aadhaar and also lost enrolment slip? Don't worry. You can retrieve your EID (enrolment ID) by calling our helpline 1947. You can also retrieve your EID or UID (Aadhaar) online from https://t.co/CHVyf2xLyg Read more here https://t.co/odS1q51A5a pic.twitter.com/ZYXOrE82zS\nUIDAI এর ওয়েবসাইটে গিয়ে মিনিটের মধ্যে আধারের পিডিএফ কপি ডাউনলোড করতে পারবেন ৷ UIDAI এর তরফে জানানো হয়েছে আধারের ফিজিক্যাল কপির মতো পিডিএফ কপিও বৈধ ৷\nFirst published: December 04, 2020, 13:58 IST


নানা আয়োজনে নবীনদের বরণ করলো বরেন্দ্র বিশ্ববিদ্যালয় – সোনার দেশ\nনানা আয়োজনে নবীনদের বরণ করলো বরেন্দ্র বিশ্ববিদ্যালয়\nবরেন্দ্র বিশ্ববিদ্যালয়ে নবীন বরণ অনুষ্ঠানে শিক্ষক শিক্ষার্থীরা সোনার দেশ\nজমকালো আয়োজনের মধ্য দিয়ে উত্তরবঙ্গের অন্যতম বিদ্যাপীঠ বরেন্দ্র বিশ্ববিদ্যালয় ২০১৯-২০ শিক্ষাবর্ষের নবীন শিক্ষার্থীদের বরণ করে নিয়েছে। সোমবার সকাল ১০ টায় রাজশাহী বিশ্ববিদ্যালয়ের (রাবি) কাজী নজরুল ইসলাম মিলনাতয়নে নবীনবরণ অনুষ্ঠানটির উদ্বোধন করেন বরেন্দ্র বিশ্ববিদ্যালয়ের উপদেষ্টা অধ্যাপক ড. এম সাইদুর রহমান।\nএসময় বিশ্ববিদ্যালয় প্রশাসন থেকে ¯িপ্রং, ফল ও সামার সেমিস্টারের প্রায় ২ হাজার নবীণ শিক্ষার্থীকে বরণ করে নেয়া হয়।\nঅধ্যাপক সাইদুর রহমান খান বলেন, আমরা পঞ্চম ইন্ড্রাস্ট্রিয়াল রেভুলেশনের দিকে এগিয়ে যাচ্ছি। এ ধারার সঙ্গে যারা এডজাস্ট হতে পারবে না তারা দেশের চাহিদাও মেটাতে পারবে না। এজন্য আমাদের প্রস্তুত হতে হবে। এদেশ তোমাদের দিকে তাকিয়ে আছে। তোমাদের কাছে অনুরোধ, নেশা থেকে দূরে থাকতে হবে। সেই সাথে বন্ধু নির্বাচনে সতর্ক হতে হবে। তাহলেই তোমরা এগিয়ে যেতে পারবে।\nনবীনদের উদ্দেশে বরেন্দ্র বিশ্ববিদ্যালয়ের উপাচার্য অধ্যাপক ড. এম ওসমান গণি তালুকদার বলেন, সফলতা মেধা নয় চেষ্টার উপর নির্ভরশীল। কঠোর পরিশ্রম মেধাকে অতিক্রম করবে যদি মেধা কঠোর পরিশ্রম না করে। কঠোর পরিশ্রমের মাধ্যমেই জীবনে সফলতা পাওয়া যায়। তোমরা কঠোর পরিশ্রমের মাধ্যমে সামনে এগিয়ে যাবে। পাশাপাশি নৈতিকতা ও মূল্যোবোধের চর্চা করবে। আশা করি, আগামীতে তোমরা এ ধারা অব্যাহত রাখবে।\nকম্পিউটার সায়েন্স এন্ড ইঞ্জিনিয়ারিং বিভাগের প্রভাষক সুমাইয়া রহমান অন্তরা ও পাবলিক হেল্থ বিভাগের ডা. আব্দুল আউয়ালের যৌথ সঞ্চালনায় অনুষ্ঠানে বরেন্দ্র বিশ্ববিদ্যালয় ট্রাস্টের চেয়ারম্যান হাফিজুর রহমান খান বলেন, এখন থেকে নিজেদের সিদ্ধান্ত তোমাদের নিজেদেরকে নিতে হবে। জীবনে অনেক প্রলোভন আসবে। কিন্তু নিজেকে নিয়ন্ত্রণ করতে হবে। আমাদের নিজেদের ক্যাম্পাস নির্মাণের কাজ চলছে। তোমরা লেখাপড়া করে নিজেকে গড়ার মাধ্যমে সমাজ ও দেশের জন্য কাজ করবে।\nঅনুষ্ঠানে আরো উপস্থিত ছিলেন, রাবি উপ-উপাচার্য অধ্যাপক আনন্দ কুমার সাহা ও চৌধুরী মো. জাকারিয়াসহ দুই বিশ্ববিদ্যালয়ের বিভিন্ন বিভাগের শিক্ষক শিক্ষার্থীরা।\nদুপুরের পর অনুষ্ঠানের দ্বিতীয় পর্বে মিলনাতয়নে সাংস্কৃতিক অনুষ্ঠান আয়োজন করা হয়।


Karwa Chauth 2019: Here are some tips for indian woman\nPublished by: Sayani Sen | Posted: October 16, 2019 9:07 pm| Updated: October 16, 2019 9:31 pm\nসংবাদ প্রতিদিন ডিজিটাল ডেস্ক: স্বামীর মঙ্গলকামনায় কত কি না করেন মহিলারা। হিন্দু নারীরা সেকথা ভেবেই নির্জলা উপবাস করে পালন করেন করবা চৌথ। বাঙালিরা যদিও এ ব্রত পালন করেন না। তবে উত্তর ভারতের দিকে এর প্রচলন যথেষ্টই। তাই এই বিশেষ দিনের জন্য প্রস্তুতি শুরু হয়ে যায় অনেক আগে থেকেই। কিন্তু এত নিয়মকানুন মানার আগে জেনে নিন এই ব্রত সম্পর্কে কিছু গুরুত্বপূর্ণ তথ্য।\nমূলত উত্তর ও উত্তর পশ্চিম ভারতে বসবাসকারী হিন্দু নারীরা করবা চৌথ পালন করেন। এখন জেনে নেওয়া যাক, কীভাবে এই ব্রতের উৎপত্তি? রানি বীরবতী তাঁর পিতৃগৃহে এই ব্রত পালন করছিলেন। কিন্তু উপবাসরত বোনের কষ্ট হচ্ছে ভেবে তাঁর সাত দাদা অশ্বত্থ গাছে আয়না রেখে দিলেন। যাতে মনে হয়, আকাশে চাঁদ উঠেছে। আয়নাকে চাঁদ ভেবে ভুল করে উপবাস ভঙ্গ করেন বীরবতী। তারপরেই স্বামীর মৃত্যুর খবর পান। শোকে মুহ্যমান হলেও বীরবতী আবার করবা চৌথ পালন করেন। তাঁর প্রার্থনায় তুষ্ট হয়ে যমরাজ ফিরিয়ে দেন স্বামীর প্রাণ। আবার কোনও লোককথা বলে, করবা নামের এক পতিব্রতা নারী ছিলেন। তিনি যমরাজের মুখোমুখি হয়ে কুমিরের গ্রাস থেকে উদ্ধার করেছিলেন স্বামীকে। তাঁর নামেই নাকি এই ব্রতের নামকরণ।\nএবার জেনে নেওয়া যাক, করবা চৌথ নামের অর্থ কী? বিশিষ্টদের মতে, করবা শব্দের অর্থ কড়াই এবং চৌথ মানে চতুর্থী তিথি। এই দুটি শব্দের মিশেলে ব্রতের নামকরণ। নাম শুনেই বোঝা যায় এই ব্রতে কড়াইয়ের ভূমিকা গুরুত্বপূর্ণ। যাঁরা ব্রত রাখেন তাঁরা নতুন কড়াইয়ের ভিতর নতুন কাপড়, কাচের চুড়ি এছাড়া মুখরোচক খাবার রাখেন। সেই কড়াই আবার পরিচিতদের মধ্যে আদানপ্রদানের রীতিও রয়েছে।\nব্রত পালনের দিন ভোরবেলা ঘুম থেকে উঠে পড়েন মহিলারা। তারপর সূর্যোদয় থেকে সূর্যাস্ত পর্যন্ত হিন্দু বিবাহিত মহিলারা উপবাস করেন। দিনভর জলও খান না তাঁরা। এদিন প্রায় সকল মহিলাই মেহেন্দিতে হাত ভরিয়ে ফেলেন। সন্ধেয় পরেন নতুন পোশাক এবং অবশ্যই ভারী গয়নাগাটি। সুখসমৃদ্ধি চাইলে এদিন লাল, হলুদ বা সোনালি রংয়ের পোশাক পরুন। পুরোহিত ব্রতকথা পাঠ করেন। তা শোনেন মহিলারা। এরপর চালুনির ভিতর দিয়ে চতুর্থীর চাঁদ দেখেন ব্রত পালনকারীরা। চন্দ্রদেবতার কাছে স্বামীর শুভকামনা করেন। তারপর ঠিক চালুনির ভিতর দিয়ে স্বামীর মুখ দেখেন তাঁরা। স্বামীর হাত থেকে জল এবং খাবার খেয়ে উপবাস ভাঙেন মহিলারা।\nসূর্যোদয় থেকে সূর্যাস্ত পর্যন্ত হিন্দু বিবাহিত মহিলারা করবা চৌথ ব্রত পালন করেন।\nসুখসমৃদ্ধি চাইলে এদিন লাল, হলুদ বা সোনালি রংয়ের পোশাক পরেন মহিলারা।\nমীর হাত থেকে জল এবং খাবার খেয়ে উপবাস ভাঙেন তাঁরা।


জীবন সায়াহ্নের দিনগুলো\n‘তৃষ্ণার্তকে জল দান, ক্ষুধার্তকে অন্ন; আশ্রয়হীনকে আশ্রয় দান, ইহাই মানব ধর্ম’Ñ এমন একটি সেøাগান নিয়ে ১৯৯৬ সালে গোপালগঞ্জের কাশিয়ানী উপজেলার রাহুথর ইউনিয়নের হাইশুর গ্রামে স্থাপিত হয় হাইশুর বৃদ্ধাশ্রম। সেই থেকে নানা টানাপড়নের মধ্যে চললেও বৃদ্ধাশ্রমটি এখন ওই এলাকার বৃদ্ধ-বৃদ্ধাদের শেষ বয়সের ঠিকানা ও আশ্রয় হয়ে উঠেছে। চরম অনিশ্চয়তা নিয়ে যারাই এ বৃদ্ধাশ্রমে আশ্রয় নিয়েছেন, তারাও খুঁজে পেয়েছেন তাদের শেষ বয়সের নিরাপদ ও নিশ্চিত আবাস। বৃদ্ধাশ্রমের রয়েছে ২৪০ জন খাদ্য প্রদানকারী সদস্য। তাদের দয়ায় বেঁচে রয়েছে বৃদ্ধাশ্রমটি। জীবন সায়াহ্নের বুড়া-বুড়িরা পাচ্ছেন সস্তি ও শান্তি।\nমানব সেবাকে সর্বোচ্চ গুরুত্ব দিয়ে বিশ্বমানব সেবা সংঘ নামে একটি স্বেচ্ছাসেবী সংস্থার উদ্যোগে এ বৃদ্ধাশ্রমটির কার্যক্রম শুরু হয়। পরে ১৯৯৯ সালে জেলার সমাজসেবা অধিদফতরের অধীনে এটি নিবন্ধিত হয়। বর্তমানে এখানে বৃদ্ধ-বৃদ্ধা রয়েছেন ২১ জন; যাদের ৮ জন মানসিক প্রতিবন্ধী, ২ জন দৃষ্টিপ্রতিবন্ধী এবং ৫ জন রয়েছেন স্রোকের রোগী। এদের মধ্যে রয়েছেন অসহায়, নিঃসন্তান, বিধবা ও স্বামী-পরিত্যক্তা। তাদের থাকা-খাওয়া, সেবা-শুশ্রƒষাম চিকিৎসাসহ যাবতীয় প্রয়োজন মেটাতে প্রতিনিয়ত অক্লান্ত পরিশ্রম করে যাচ্ছেন বৃদ্ধাশ্রমের সেবক আশুতোষ বিশ্বাস (আশু)। বৃদ্ধাশ্রমের বৃদ্ধ-বৃদ্ধাদের খাবার জোগাতে তিনি বাদ্যযন্ত্র নিয়ে পথে পথে গান-বাজনা করেও ভিক্ষা করেন। প্রতিদিন সকালে বৃদ্ধ-বৃদ্ধাদের ঘুম ভাঙানো থেকে বাজার-ঘাট, খাওয়া-দাওয়াসহ রাতে ঘুমাতে যাওয়া পর্যন্ত প্রায় সব কাজেই তাকে সহযোগিতা করেন তার সহধর্মিণী মনিকা রানী বোস। তিনি একটি প্রাইমারি স্কুলের প্রধান শিক্ষক। তিনিও তার মাসিক বেতনের বড় একটি অংশ তুলে দেন স্বামীর হাতে, ওই বৃদ্ধ-বৃদ্ধাদের প্রয়োজন মেটাতে।\n২০০১-এর শুরুতে চান্দার বিলের পাড়ে ফুলমতি নামে এক বৃদ্ধাকে পড়ে থাকতে দেখে দুই পথচারী তাকে নিয়ে আসেন হাইশুর গ্রামে এই বিশ্ব মানবসেবা সংঘের অফিসে। সেখানে চিকিৎসা পেয়ে তিনি সুস্থ হন ঠিকই; কিন্তু আপনজনদের কাছে আর ফিরে যেতে রাজি হননি। সেই থেকেই তিনি এ বৃদ্ধাশ্রমে রয়েছেন এবং তিনিই হলেন এ বৃদ্ধাশ্রমের প্রথম সদস্য। এরপর বিভিন্ন সময় সমাজের অবহেলিত, সহায়-সম্বলহীন অসহায় বহু বৃদ্ধ-বৃদ্ধা এসেছেন এই বৃদ্ধাশ্রমে। এ পর্যন্ত হিন্দু-মুসলিমসহ মোট ৪১ জন বৃদ্ধ-বৃদ্ধা এ বৃদ্ধাশ্রমে এসেছেন; যাদের ১৯ জন মৃত্যুবরণ করেছেন। আশুতোষ সম্পূর্ণ ব্যক্তিগত উদ্যোগে আশপাশের বিভিন্ন শ্মশানে তাদের সৎকার করেছেন। যারা এখনো আছেন, তারা এ বৃদ্ধাশ্রমটিকে মনে করেন এটাই তাদের শেষ বয়সের নিরাপদ ঠিকানা। কিন্তু শুধু খাদ্য-প্রদানকারী সদস্যদের সহযোগিতা দিয়ে তাদের আহার, পরিধেয় বস্ত্রাদি ও চিকিৎসাসহ দৈনন্দিন প্রয়োজন মেটানো ভেলায় করে সাগর পাড়ি দেওয়ার মতোই কঠিন হয়ে পড়েছে।\nএ বৃদ্ধাশ্রমে প্রায় শুরু থেকেই রয়েছেন ৯৭ বছরের রত্তনা বসু। তারও তিন কুলে কেউ নেই। দিনের অধিকাংশ সময় তিনি হুইলচেয়ারেই কাটান। ভাঙা কণ্ঠে তিনি বলেন, তিনি এখন আর হাঁটতে পারেন না। তার দৈনন্দিন ক্রিয়াকর্মে আশু ছাড়াও আশ্রমের অন্যরা তাকে অনেক সহযোগিতা করেন। এখন তার আর ভালো লাগে না। চলে যাওয়ার অপেক্ষায় দিন গুনছেন।\nবৃদ্ধাশ্রমে রয়েছেন গোপালগঞ্জের একসময়ের কৃতী ফুটবলার বাবু বিশ্বাস (৫৮)। খুব ছোট করে দু-একটি কথা বলতে পারেন। স্রোকের কারণে তার ডানপাশ অনেকটাই অবশ। ৯ মাস ধরে তিনি সেখানে আছেন। বিগত ৭ মাস ধরে আছেন গোপালগঞ্জ শহরের বটতলা এলাকার ধনাঢ্য পরিবারের সন্তান ইসমাইল সিকদার (৫৫)। সাংবাদিক দেখে তিনি হাউমাউ করে কেঁদে বলেন, আমার পরিবারের লোকজন আমাকে সবকিছু থেকে বঞ্চিত করেছে। ঠিকমতো খেতেও দিত না। আশু আমার কেউ না; কিন্তু ও আমাকে রাস্তা থেকে এনে এখানে আশ্রয় দিয়েছেন। এখানে আমি ভালো আছি। এখানে দেড় বছর ধরে আছেন বাগেরহাটের চালনা এলাকার স্বজনহীন কৃষ্ণপদ ম-ল (৭০)। ৪ বছর ধরে আছেন হরিদাসী (৬৮), চপলা বিশ্বাস (৬৫) ও মঙ্গল কীর্ত্তণীয়াসহ (৭৮) আরো কয়েকজন। তাদের প্রত্যেকেরই জীবনে কিছু হৃদয়-বিদারক ঘটনা রয়েছে। একসময় অসহায় সহায়-সম্বলহীনভাবেই তারা এ বৃদ্ধাশ্রমে এসে আশ্রয় নিয়েছেন।\nবৃদ্ধাশ্রমের সেবক আশুতোষ বিশ্বাস জানিয়েছেন, দিনে দিনে বৃদ্ধাশ্রমে বৃদ্ধ-বৃদ্ধাদের সংখ্যা বাড়ছে। বসবাসের ঘর-বারান্দা থেকে শুরু করে কোনো কিছুই পর্যাপ্ত নয়। অর্থাভাবে বৃদ্ধাশ্রমের অনেক প্রয়োজনই মেটানো সম্ভব হচ্ছে না। এখানে ছোট্ট একটি মন্দির রয়েছে; যেখানে হিন্দু সম্প্রদায়ের বৃদ্ধ-বৃদ্ধারা সকাল-সন্ধ্যায় প্রার্থনা করতে পারছেন; কিন্তু এখনো একটি নামাজ-কক্ষ তৈরি করা সম্ভব হয়নি; যেখানে মুসলিম বৃদ্ধরা নামাজ পড়তে পারেন। বৃদ্ধাশ্রমের বৃদ্ধ-বৃদ্ধাদের সহযোগিতার জন্য তিনি জেলা প্রশাসন, উপজেলা প্রশাসন ও ইউনিয়ন পরিষদে বহুবার ধর্না দিয়েছেন, আকুতি জানিয়েছেন, আবেদন জানিয়েছেন। কিন্তু সরকারি বা বেসরকারি কোনো সাহায্য-সহযোগিতা এখনো তিনি পাননি। সমাজসেবা অধিদফতরের নিবন্ধন করা হলেও বৃদ্ধাশ্রম খাতে তাদের কাছে কোনো ফান্ড নেই। বছরে এক দিনের খাদ্য প্রদানকারী যে ২৪০ জন সদস্য রয়েছেন, তাদের কেউ কেউ বছরে একাধিক দিনের খাদ্যের ব্যবস্থা করেন। তাদের দান করা বস্ত্রাদি দিয়েই বৃদ্ধাশ্রমের বৃদ্ধ-বৃদ্ধাদের পরিধেয় বস্ত্রের ব্যবস্থা করা হয়। তারপরও বছরে বেশ কিছু দিন তাকে ভিক্ষা করতে বের হতে হয়। মানুষের দ্বারে দ্বারে ঘুরে এবং পথে-ঘাটে গান-বাজনা করে তিনি যা পান তাই দিয়ে বছরের বাকি দিনগুলো কোনো রকমে চালিয়ে নিচ্ছেন। তবে, গত রোজার ঈদের সময় কাশিয়ানী উপজেলা নির্বাহী অফিসার এ এস এম মাঈনউদ্দিন ভিখারিদের জন্য খাদ্য প্রকল্প থেকে কিছু চাল, ডাল, লবণ, টোস্ট-বিস্কুটের ৫০টি প্যাকেট দান করেছিলেন বলেও তিনি জানান।\nতিনি আরো জানান, কাশিয়ানীর ঝাটিগ্রামের মেডিসিন বিশেষজ্ঞ ডা. মানব রঞ্জন ঘোষ, যিনি বেশির ভাগ সময় রাশিয়াতে অবস্থান করেন, তিনি যখন দেশে থাকেন, তখন প্রতি মাসেই একবার অন্তত এই বৃদ্ধাশ্রমে আসেন এবং বৃদ্ধ-বৃদ্ধাদের বিনামূল্যে চিকিৎসাসেবা দেন। এ ছাড়া গোপালগঞ্জের সিভিল-সার্জন ডা. তরুণ ম-ল মাঝেমধ্যে আসেন এবং সম্ভবমতো চিকিৎসাসেবা দিয়ে যান। এ ছাড়া বৃদ্ধাশ্রমের প্রতিবেশী রয়েছেন গোপালগঞ্জ সদর উপজেলা পরিবার-পরিকল্পনা কর্মকর্তা ডা. তপন মজুমদার। তিনিও সেখানে মাঝেমধ্যে যান। বৃদ্ধাশ্রমের অসুস্থ বৃদ্ধ-বৃদ্ধাদের ওষুধপত্রের জোগান দেন ডা. নির্মল কান্তি বিশ্বাস। তিনি মেডিকেল রিপ্রেজেন্টেটিভদের কাছ থেকে যেসব স্যাম্পল পান, তা থেকেই তিনি এ ওষুধের ব্যবস্থা করেন। এসব সাহায্য-সহযোগিতা দিয়েই বর্তমানে চলছে হাইশুর বৃদ্ধাশ্রম। প্রতি বছর শীতের সময় এ বৃদ্ধ-বৃদ্ধাদের প্রচুর শীতবস্ত্র দরকার হয়। কিন্তু বাংলাদেশ রেড ক্রিসেন্টে আবেদন করে কোনো সাহায্য মিলেনি। তারপরও তিনি এ বৃদ্ধাশ্রমটিকে বাঁচিয়ে রাখতে সব চেষ্টা করে যাচ্ছেন। আমি চাই, এ বৃদ্ধাশ্রমটি অটুট থাকুক। এখানে আশ্রিত বৃদ্ধ-বৃদ্ধারাও শেষ বয়সে বেঁচে থাকুক পরম নির্ভরতায়। আনন্দে কাটুক সারাক্ষণ। আমরা তাদের পাশে থাকতে চাই। তাদের সেবা দিতে চাই।


ঢাকা, শুক্রবার ২৮ ফেব্রুয়ারি ২০২০\nপ্রকাশিত: ১৫:৪৩ ২২ জানুয়ারি ২০২০ আপডেট: ২০:১৯ ২২ জানুয়ারি ২০২০\nমহান রাব্বুল আলামিন আল্লাহ তায়ালার আদেশ পালন করার মাধ্যমে ইহকাল ও পরকালে তাঁর নৈকট্য লাভ করা যায়।\nরাব্বুল আলামিন আল্লাহ তায়ালার আদেশগুলোর মধ্যে একটি ফরজ বিধান হচ্ছে জাকাত।\nজাকাত অবিলম্বে পরিশোধ করা ওয়াজিব; যদি সম্পদ নেসাব পরিমাণ পৌঁছে এবং নেসাবের এক বছর পূর্ণ হয়। কেউ যদি কোনো ওজর ছাড়া বিলম্ব করেন তাহলে তিনি গুনাহগার হবেন। আর যদি কোনো ওজরের কারণে বিলম্ব করেন; যেমন- গরীব কাউকে না পাওয়া; তাহলে অসুবিধা নেই।\nপক্ষান্তরে, রমজান মাসের জন্য জাকাত বিলম্বে পরিশোধ করা জায়েয নয়। তবে যদি সামান্য কিছু সময় হয় তাহলে দেরী করা জায়েয হবে। উদাহরণ: বর্ষপূর্তি হয়েছে শাবান মাসের শেষার্ধে তাহলে রমজান পর্যন্ত বিলম্ব করতে কোনো অসুবিধা নেই।\nজাকাত না দেয়ার পরিণতি সম্পর্কে মহান রাব্বুল আলামিন আল্লাহ তায়ালা পবিত্র কোরআনুল কারিমে বলেন,\nوَالَّذِينَ يَكْنِزُونَ الذَّهَبَ وَالْفِضَّةَ وَلاَ يُنفِقُونَهَا فِي سَبِيلِ اللّهِ فَبَشِّرْهُم بِعَذَابٍ أَلِيمٍ\nيَوْمَ يُحْمَى عَلَيْهَا فِي نَارِ جَهَنَّمَ فَتُكْوَى بِهَا جِبَاهُهُمْ وَجُنوبُهُمْ وَظُهُورُهُمْ هَـذَا مَا كَنَزْتُمْ لأَنفُسِكُمْ فَذُوقُواْ مَا كُنتُمْ تَكْنِزُونَ\n‘আর যারা স্বর্ণ-রৌপ্য জমা করে রাখে আর তা হতে আল্লাহর পথে ব্যয় করে না তাদেরকে যন্ত্রনাদায়ক আজাবের সুসংবাদ দিন। সে দিন জাহান্নামের আগুনে তা উত্তপ্ত করা হবে এবং তার মাধ্যমে তাদের ললাটসমূহে, পার্শ্বদেশ ও পৃষ্ঠদেশসমূহে দাগ দেয়া হবে। বলা হবে এগুলো ওই সব সম্পদ যা তোমরা নিজেদের জন্য জমা করে রেখেছিলে। সুতরাং এখন স্বাদ গ্রহণ করো জমা করে রাখা বস্তুর।; (সূরা: আত তাওবাহ, আয়াত: ৩৪-৩৫)।\nসহিহুল বুখারীতে আবূ হুরাইরাহ্ (রা.) থেকে বর্ণিত। রাসূলুল্লাহ (সা.) বলেন, ‘আল্লাহ তায়ালা যাকে ধন-সম্পদ দান করেছেন সে যদি সম্পদের জাকাত না দেয় কেয়ামতের দিন তার সম্পদগুলোকে টাক মাথা বিশিষ্ট সাপে পরিণত করা হবে। তার চোখের ওপরে দু‘টি কালো বিন্দু থাকবে। সাপটি তার চিবুকে কামড়িয়ে ধরবে এবং বলবে, আমি তোমার মাল। আমিই তোমর গুপ্তধন।’\nঅতঃপর রাসূলুল্লাহ (সা.) কোরআনের এ আয়াতটি পাঠ করলেন,\nوَلاَ يَحْسَبَنَّ الَّذِينَ يَبْخَلُونَ بِمَا آتَاهُمُ اللّهُ مِن فَضْلِهِ هُوَ خَيْرًا لَّهُمْ بَلْ هُوَ شَرٌّ لَّهُمْ سَيُطَوَّقُونَ مَا بَخِلُواْ بِهِ يَوْمَ الْقِيَامَةِ\n‘যাদেরকে আল্লাহ তাঁর অনুগ্রহে ধন-সম্পদ দান করেছেন, তারা যদি তাতে কৃপণতা করে, এই কৃপণতা তাদের জন্য কল্যাণকর হবে বলে তারা যেন ধারণা পোষণ না করে। বরং এটা তাদের জন্য একান্তই ক্ষতিকর। যাতে তারা কার্পণ্য করে, সে ধন-সম্পদকে কেয়ামতের দিন তাদের গলায় বেড়ি বানিয়ে পরানো হবে।’ (সূরা: আলে ইমরান, আয়াত: ১৮০; সহিহুল বুখারী-হা:১৪০৩)।\nসহিহ মুসলিম আবূ হুরাইরাহ (রা) থেকে বর্ণিত। রাসূলুল্লাহ বলেন, ‘স্বর্ণ-রৌপ্যের যেই মালিক তার স্বর্ণ-রৌপ্যের জাকাত প্রদান করবে না কেয়ামতের দিন তার স্বর্ণে র‌্যপ্যেগুলোকে আগুন দিয়ে গলিয়ে চ্যাপটা করা হবে। অতঃপর জাহান্নামের আগুনে গরম করে তার পার্শ্বদেশে, পিঠে এবং কপালে তা দিয়ে ছেঁকা দেয়া হবে। ঠাণ্ডা হয়ে গেলে আবার গরম করা হবে। এমন একদিনে তাদের এ শাস্তি চলতে থাকবে যার পরিমাণ হবে দুনিয়ার পঞ্চাশ হাজার বছরের সমান। হাশরের মাঠে মানুষের মাঝে ফায়সালা শেষ হওয়ার পূর্ব মূহুর্ত পর্যন্ত তাকে এভাবে শাস্তি দেয়া হবে। পরিশেষে সে জান্নাত অথবা জাহান্নামে প্রবেশ করবে।’\nরাসূলুল্লাহ (সা.)-কে প্রশ্ন করা হলো উট ওয়ালার কী অবস্থা হবে? উত্তরে তিনি বললেন, ‘উটের মালিক যদি এর হক আদায় না করে অর্থাৎ-জাকাত না দেয় কেয়ামতের দিন একটি সমতল ভূমিতে উটগুলোকে পূর্বে চেয়ে মোটা-তাজা অবস্থায় একত্রিত করা হবে। তা থেকে একটি বাচ্চাও বাদ পড়বে না। উটগুলো পা দিয়ে তাদের মালিককে পিষতে থাকবে এবং দাঁত দিয়ে কামড়াতে থাকবে। যখন প্রথম দলের পালা শেষ হবে পরবর্তী দলের পালা আসবে। এমন এক দীর্ঘ দিনে তাদের এ শাস্তি চলতে থাকবে যার পরিমাণ হবে দুনিয়ার পঞ্চাশ হাজার বছরের সমান। মানুষের মাঝে ফায়সালা শেষ হওয়ার পূর্ব মূহুর্ত পর্যন্ত হাশরের মাঠে তাকে এবাবে শাস্তি দেয়া হবে। পরিশেষে সে জান্নাত অথবা জাহান্নামে প্রবেশ করবে।\nরাসূলুল্লাহ (সা.)-কে প্রশ্ন করা হলো গরু এবং ছাগলের মালিকের কী অবস্থা হবে? উত্তরে বললেন, গরু বা ছাগলের মালিক যদি এর হক আদায় না করে অর্থাৎ- জাকাত না দেয় কেয়ামতের দিন একটি সমতল ভূমিতে গরু ও ছাগলগুলোকে একত্রিত করা হবে। তা থেকে একটিও বাদ পড়বে না এবং কোনটিই শিংবিহীন, বাঁকা শিং অথবা ভাঙ্গা শিংবিশিষ্ট থাকবে না। অর্থাৎ-সবগুলো পূর্বের চেয়ে মোটা-তাজা এবং ধারাল সোজা শিংবিশিষ্ট থাকবে। শিং দিয়ে তাদের মালিককে আঘাত করবে এবং পা দ্বারা পিষতে থাকবে। এমন এক দীর্ঘ দিনে তাদের শাস্তি চলতে থাকবে যার পরিমাণ হবে দুনিয়ার পঞ্চাশ হাজার বছরের সমান। মানুষের মাঝে ফায়সালা শেষ হওয়ার পূর্ব মূহুর্ত পর্যন্ত হাশরের মাঠে তাকে এভাবে শাস্তি দেয়া হবে। পরিশেষে সে জান্নাত অথবা জাহান্নামে প্রবেশ করবে।(সহিহ মুসলিম- অধ্যায়: কিতাবুয জাকাত, হা: ২৪ (৯৮৭)।\nএক নজরে জাকাত আদায় না করার পরিণতি-\n(১) জাকাত না দেয়া প্রতিটি সম্পদের একটি আকৃতি হবে। যা আগুনে উত্তপ্ত করে ব্যক্তির শরীরে দাগিয়ে দেয়া হবে।\n(২) কোনো কোনো সম্পদ বিষাক্ত সাপে পরিণত হবে এবং জাকাত আদায়কারীকে দংশন করতে থাকবে।\n(৩) প্রাণী জাতীয় সম্পদসমূহ কোনটা শিং দিয়ে আঘাত করবে আবার কোনটা দাঁত দিয়ে কামড় দেবে।\nজাকাত আদায়ের বিবিধ উপকারিতা ও শিক্ষা:\n(১) গরীবের প্রযোজন পূর্ণ হয়।\n(২) অভিশপ্ত পুঁজিতন্ত্রের মূলোৎপাটন হয়।\n(৩) সম্পদ কুক্ষিগত করার মানসিকতাকে শেষ করে সমাজে অর্থনৈতিক ভারসাম্য সৃষ্টি হয়।\n(৪) মুসলমানদের সামগ্রিক শক্তি বৃদ্ধি পায়।\n(৫) দারিদ্র্য বিমোচনে কার্যকর পদক্ষেপ গ্রহণ করা।\n(৬) চুরি-ডাকাতি-চিনতাইসহ সবরকম অভাবজনিত অপরাধ মূলোৎটাটিত হয়।\n(৭) গরীব-ধনীর মাঝে সেতুবন্ধন সৃষ্টি হয়।\n(৮) সম্পদের বরকত ও কার্যকারিতা বৃদ্ধি পায়।\nনবীজী (সা.) বলেন, জাকাতের সম্পদ কমে না। (সহিহ মুসলিম- হা: ৬৭৫৭,মা:,শা:,হা: ৬৯/২৫৮৮, জামি আত তিরমিযী-হা: ২০২৯, সহিহ)।\nঅথাৎ- হয়তো দৃশ্যত: সম্পদের পরিমাণ কমবে,কিন্তু আল্লাহ তায়ালা এই স্বল্প সম্পদের মাঝেই বেশি সম্পদের কার্যকারী ক্ষমতা দিয়ে দেবেন।\n(৯) সম্পদের পরিধি বৃদ্ধি পায়। কেননা সম্পদ যখন জাকাতের মাধ্যমে অভাবীদের মাঝে বন্টিত হয়, তখন এর উপকারিতার পরিধি বিস্তত হয়। আর যখন তা ধনীর পকেটে কুক্ষিগত থাকে, তখন এর উপকারিতার পরিধিও সন্কীর্ণ হয়।\n(১০) জাকাত প্রদানকারীর দান ও দয়ার গুণে গুণান্বিত হয়।\n(১১) অন্তরে অভাবীর প্রতি মায়া-মমতা সৃষ্টি হয়।\n(১২) কৃপণতার ন্যায় অসৎ গুণ থেকে নিজেকে বিরত রাখা যায়। মহান রাব্বুল আলামিন আল্লাহ তায়ালা বলেন,\n‘তাদের সম্পদ থেকে জাকাত গ্রহণ করো; যেন তুমি সেগুলোকে এর মাধ্যমে পবিত্র ও বরকতময় করতে পার ‘ (সূরা: আত তাওবাহ, আয়াত-১০৩)।\nমহান রাব্বুল আলামিন আল্লাহ তায়ালা সামর্থবান ব্যক্তিদের যথাসময়ে জাকাত প্রদান করার তাওফীক দান করেন। আমীন।\nরোগ বালাই থেকে আশ্রয় প্রার্থনার আমল\nচলতি শতাব্দীতে বিশ্বের ৭০ ভাগ জনসংখ্যা হবে মুসলিম!\nইব্রাহিম (আ.) কর্তৃক পবিত্র কাবাঘর নির্মাণের ঘটনা (শেষ পর্ব)\nস্বামী-স্ত্রীর ভালোবাসা সদা অটুট রাখার উপায়\n৯ বছর বয়সেই কোরআন মুখস্থ করল আমেরিকায় বেড়ে ওঠা মারইয়াম\nপবিত্র শবে মিরাজ কবে, জানা যাবে কাল\nস্বপ্নে ভালো-মন্দ দেখলে করণীয়


Home Loan Do These Basic Things To Get Away With The Problems Check News In Details - মাথায় Home Loan এর গেরো? যে কাজগুলি আপনি করতে পারেন... | Eisamay - Eisamay\nare you struggling to repay your home loan do these basic things to get away with the problems check news in details\nমাথায় Home Loan এর গেরো? যে কাজগুলি আপনি করতে পারেন...\nAkash Chatterjee | Lipi | Updated: Oct 29, 2021, 10:19 AM\nগৃহ ঋণ পরিশোধে অসুবিধা? আজই করুন এই কাজগুলি।\nEMI পরিশোধে সমস্যা হলে নিজের সম্পদ বিক্রির রাস্তায় হাঁটতে পারেন।\nতার আগে নিজের পরিস্থিতির সঠিক মূল্যায়ন প্রয়োজন।\nকথা বলুন ঋণদাতার সঙ্গে।\nএই সময় ডিজিটাল ডেস্ক: যে কোনও মেট্রো শহরে বাড়ি কেনা যে কোনও বেতনভোগী ব্যক্তির জন্য বেশ কঠিন কাজ হতে পারে এবং তাকে তখন গৃহ ঋণ নিতে হয় । অন্যান্য ধরনের ঋণের সাপেক্ষে গৃহ ঋণের ক্ষেত্রে ঋণ পরিশোধের সময়কাল আরও বেশি হয়ে থাকে । ঋণ পরশোধের মেয়াদ চলাকালীন যদি আপনি আপনার কাজ হারিয়ে ফেলেন বা একটি মেডিক্যাল ইমার্জেন্সি জনিত খরচের চাপে পড়েন তাহলে আপনার অর্থ নিয়ন্ত্রণের বাইরে চলে যেতে পারে ।\nআপনার বাড়ির ঋণের মাসিক কিস্তি বা EMI পেমেন্ট করতে সমস্যা হলে তখন আপনি তা সামলাতে কিছু কাজ করতে পারেন:\nচাকরি হারানোর কারণে বা ভবিষ্যতে পারিবারিক খরচের মাত্রা বাড়ানোর কারণে যদি কোনও সমস্যা থাকে তা খুঁজে বের করুন । এটি একটি স্বল্পমেয়াদী অসুবিধা কিনা সেটা বোঝার চেষ্টা করুন । ফলস্বরূপ চাকরি পরিবর্তন অথবা দুই আয়ের পরিবারে পরিবর্তন করার প্রয়োজন হবে ।\nআপনার সম্পদ বিক্রি করুন\nসবচেয়ে খারাপ পরিস্থিতির কথা বিবেচনা করে , EMI পরিশোধ করতে আপনার জরুরি সঞ্চয় ব্যবহার করতে হবে। এই ঘাটতি বন্ধ করার চূড়ান্ত বিকল্প হিসাবে আপনাকে স্থায়ী আমানত , PPF এবং মিউচুয়াল ফান্ডগুলিকে ভাঙিয়ে নিতে হবে । যাইহোক , এটি করার আগে , আপনি আপনার ঋণের পুনর্বিবেচনা করতে পারেন এবং তা করতে তিন মাসের অতিরিক্ত সময়ের পেতে পারেন । এমনকি যদি এটি একটি সমস্যা হয় তবে এটি আরও সাশ্রয়ী করার জন্য আপনি ঋণের মেয়াদ বাড়িয়ে দিতে পারেন ।\nআপনি যদি ফ্লোটিং হারে ঋণ বেছে নিতেন , তাহলে অর্থনৈতিক সুদের হার বৃদ্ধি আপনার ঋণ ফেরত দিতে আপনার সময়কে দীর্ঘ করে দিতে পারত। যদি আপনি সুদের হারে আর বৃদ্ধি না নিতে পারেন তবে একটি নির্দিষ্ট হারে স্যুইচ করতে পারেন ।\nরিফাইন্যান্স করার বিষয়ে আপনার ঋণদাতার সঙ্গে কথা বলুন ৷ আপনার আর্থিক অবস্থা অনিশ্চিত থাকলে আপনার ঋণদাতার কাছে যান। আপনার ক্রেডিট পরিশোধের ইতিহাসের সমস্ত ডকুমেন্টেশন আপনার সঙ্গে রাখুন । রিফাইন্যান্সের বিষয়ে কথা বলুন এবং আপনার আর্থিক বিনিয়োগের আকারের প্রয়োজনে অতিরিক্ত জামানত প্রদান করুন ।\nআপনার ঋণের পুনর্বিবেচনার সময় তিন মাসের অতিরিক্ত সময় পাওয়ার বিষয়ে আলোচনা করুন । এমনকি যদি এটি একটি সমস্যা হয় তবে এটি আরও সাশ্রয়ী করার জন্য আপনি ঋণের মেয়াদ বাড়িয়ে দিতে পারেন ।\nআপনি যদি ফ্লোটিং রেটে ঋণ বেছে নিতেন , তাহলে অর্থনৈতিক সুদের হার বৃদ্ধি আপনার ঋণ ফেরত দিতে আপনার সময়কে দীর্ঘ করে দিতে পারত। যদি আপনি সুদের হারে আর বৃদ্ধি না নিতে পারেন তবে একটি নির্দিষ্ট হারে স্যুইচ করে নিন ।\nঋণ চুক্তির পুনর্বিবেচনা করতে হবে ৷ আর যদি এই আলোচনা ভাল না হয় তা হলে কম সুদের হার বা অন্য ঋণদাতার কাছ থেকে অন্যান্য অনুকূল শর্তাবলী সহ ঋণ পুনঅর্থায়ন করার কথা বিবেচনা করুন । যখন আপনি বাজেট করছেন তখন জরিমানা এবং প্রসেসিং ফি-এর মতো এককালীন খরচের হিসাব নিশ্চিত করুন । এছাড়াও , মনে রাখবেন যে ঋণের মেয়াদের দৈর্ঘ্য বাড়ানোর ফলে সুদের পরিমাণ বেশি হবে ।\nবাজেট যতটা সম্ভব সহজ করবেন ৷ আপনার গৃহস্থালীর ব্যয় যতটা পারেন কমিয়ে আনুন। আপনার গৃহ ঋণের ইএমআই পরিশোধ করার প্রয়োজনীয়তার জন্য অর্থ প্রদানের পরে আপনার কাছে পর্যাপ্ত অর্থ রয়েছে সেটা নিশ্চিত করুন ৷ আপনার বাড়ি হারানোর চেয়ে আপনার অটো ঋণে খেলাপি হওয়া ভাল ।\nএক্ষেত্রে আপনার বাড়ি ভাড়া দেওয়া হোক ৷ যদি আপনার আশেপাশে ভাড়ার আয়ের অনেক সম্ভাবনা থাকে তবে বাড়ি ভাড়া দেওয়া যেতে পারে । তখন আপনি একটি ছোট ভাড়া বাড়ি বা সহ-আবাসনের খোঁজ করুন , আর আপনার কিছু ইএমআই পরিশোধ করতে ভাড়ার অর্থ ব্যবহার করুন ।\nআপনি নিজে আপনার বাড়ি বিক্রির কথাও বিবেচনা করতে পারেন ৷ ব্যাঙ্কের মাধ্যমে নিলাম করতে নামার চেয়ে যদি আপনি নিজেই বাড়ি বিক্রি করেন সেটা বরং ভাল হবে । বলা চলে এটি হল শেষ প্রচেষ্টা , কারণ পরবর্তীকালে চাপে পড়ে তাড়াহুড়ো করে বিক্রয় করতে গেলে ঠিক মতো দাম নাও পেতে পারেন । উল্টে , যদি আপনি নিজে থেকেই ব্যাঙ্ককে জানান যে আপনি নিজের বাড়ি বিক্রি করবেন , তাহলে আপনার বাড়িটির জন্য একটি ভাল চুক্তি পাওয়ার সম্ভাবনা বেশি থাকে । বিক্রয় থেকে প্রাপ্ত অর্থ বিদ্যমান ঋণ নিষ্পত্তির জন্য ব্যবহার করা যেতে পারে ।\nতবে করের বিষয়টা মাথায় রাখবেন ৷ যদি আপনি ঋণ নেওয়ার পাঁচ বছরের মধ্যে আপনার বাড়ি বিক্রি করেন , তাহলে আপনাকে আপনার আগের আয়করের 80C ধারার যে সব সুবিধাগুলি নিয়েছিলেন সেগুলি ছেড়ে দিতে হতে পারে । স্বল্পমেয়াদি মূলধনী করের বোঝা চাপবে আপনার প্রান্তিক কর হারের ক্ষেত্রে যদি সম্পত্তিটি কেনার তিন বছরের মধ্যে কেনা হয়ে থাকে ৷ আর যদি তিন বছরের পরে তা বিক্রি করা হয় তাহলে আবার ২০ শতাংশ হারে দীর্ঘমেয়াদি মূলধনী লাভ করের আওতায় পড়বে ৷\nRead More : Home Loan নিতে ইচ্ছুক? আপনার কাজ সহজ করতে পারে এই চেকলিস্ট\nপরের খবরসঞ্চয়ী হতে চান? সতর্ক থাকুন পারিবারিক বাজেট তৈরির সময়...\nগৃহ ঋণের খবর sbi home loan home loan news home loan interest rates home loan in festive season home loan emi\nWeb Title : are you struggling to repay your home loan do these basic things to get away with the problems check news in details


অল্পকথা গল্পকথা: March 2007\nলিখেছেন: . at Saturday, March 24, 2007 ,0মন্তব্য:\nক্যামেরা আবার স্টুডিওতে ফিরে আসতেই সাত ছককা নিয়ে হাসাহাসি। শ্রীকান্তের ভাবভঙ্গী এমন যেন - সাত ছককা না মেরে আজ উপায় নেই। পাবলিক ডিমান্ড। আলোচনায় প্রসংগ এলো - আজকের খেলায় বাংলাদেশ কোনো আপসেট ঘটাবে কী না। শ্রীকান্ত তুড়ি মেরে উড়িয়ে দিলো। অসম্ভব! ভারতের এ ব্যাটিং লাইন আপের সাথে বাংলাদেশ টিকতেই পারবে না। পাশে বসে থাকা আঞ্জুম অনেকটা ডিসেন্ট - কোন অপোনেন্টকেই ছোট করে দেখা উচিৎ হবে না, তাছাড়া বাংলাদেশ প্রস্তুতিমূলক ম্যাচে নিউজিল্যান্ডকে হারিয়েছে। তবে আজকে ইন্ডিয়ার সাথে আপসেট ঘটানোর সম্ভবনা খুব কম, নেই বললেই চলে...।আঞ্জুমের কথা কেড়ে নিয়ে শ্রীকান্ত জোশ পেয়ে যায়, বলে - বাংলাদেশ নিউজিল্যান্ডকে ওয়ার্মআপ ম্যাচে হারিয়েছে, এটা করেছে ওটা করেছে - এসবই রাবিশ। বাংলাদেশের সাথে ইন্ডিয়ার তফাৎ অনেক বেশী। বাংলাদেশ লড়তেই পারবে না। তাছাড়া ইন্ডিয়া এসেছে বিশ্বকাপ জিততে, এখন আজকের ম্যাচে বাংলাদেশের কাছে হারলে ইন্ডিয়ার উচিৎ হবে আগামীকালের ফ্লাইটে রিটার্ন করা।শুনে সবাই হো হো করে হাসে। চেতন শর্মার মতে - বাংলাদেশকে এতো কেয়ার করার দরকার নেই। বাংলাদেশকে এতো সমীহ করলে ইন্ডিয়ার বিশ্বকাপ খেলতেই যাওয়া উচিৎ না।শেষে মতামত এলো - আঞ্জুম 100% কনফার্ম ইন্ডিয়া জিতবে, শ্রীকান্তও 100%, চেতন শর্মা 100%, উপস্থাপক 100%, ইন্ডিয়ান সাপোর্টার 100% - - - সবাই মিলে 500% কনফিডেন্ট ইন্ডিয়া জিতবে, অফ যা বাংলাদেশ; এমন অবস্থা!!!\nবাংলাদেশের ব্যাটিং শুরু হলো। ইন্ডিয়ান বোলাররা তেমন সুবিধা আদায় করতে পারছে না। ধারাভাষ্যে আতাহার আলী খান এলে ডিডি ন্যাশনাল হিন্দি কমেন্ট্রি দেয়া শুরু করে। রাজেন্দ্র আর গুর্পীত মিলে ইন্ডিয়াকে জেতানোর জন্য যতগুলো পসিবল অপশন আছে সব প্রেডিক্ট করতে থাকে। কাজ হয় না! শেষে বাংলাদেশ5উইকেটে জয়ী। ভীষণ আমোদ নিয়ে অপেক্ষা করছিলাম - শ্রীকান্ত-চেতন বিশেষজ্ঞদ্্বয় কী বলে! 'ফোর্থ আম্পায়ার' শুরু হলো। দেখি - শ্রীকান্ত-চেতন নেই। আঞ্জুম আছে। আঞ্জুম তার প্রাথমিক সমীহসুলভ আচরণ বজায় রেখে টুকটাক বিশ্লেষণ করলো। খুব জানতে ইচ্ছে করছিল বাকী দুই জ্ঞানী ওস্তাদ কোথায় গেলো? শ্রীকান্ত যদি ইন্ডিয়ান টীমের রিটার্ণ টিকিট কনফার্ম করতে ইন্ডিয়ান এয়ারলাইন্স অফিসে যান তবে আপত্তি নেই, শুধু বিনয়ের সাথে বলবো - আমাদের আতাহার আলী খানের বিশ্লেষণ শুনে নিবেন প্লিজ! আপনাদের মতো ঝলমলে রেকর্ড ক্যারিয়ার হয়তো তাঁর নেই, তবে স্পোর্টসে প্রতিপক্ষকে কীভাবে সম্মান করে কথা বলতে হয় তা তিঁনি আপনাদের চেয়ে ভালো জানেন।'ফোর্থ অ্যাম্পায়ার'-এর শেষে উপস্থাপক আঞ্জুম চোপড়াকে জিজ্ঞেস করলো - 'তাহলে ইন্ডিয়া-শ্রীলংকা ম্যাচ খুব ভাইটাল হয়ে গেলো?'আঞ্জুম চমকে দিয়ে বললো - 'মে বি। হয়তো শ্রীলংকাকে হারিয়ে বাংলাদেশ আরেকটি আপসেটের জন্ম দিবে, যেটা ইন্ডিয়ার জন্য ভালো হবে'।ওয়াওওও!!! কমপ্লিট ইউ-টার্ণ!!!!!!আঞ্জুম চোপড়া, ভালোই হলো! শ্রীলংকার সাথে ম্যাচে বাংলাদেশের সমর্থক একজন বাড়লো। থ্যাংকস্! শুধু একটা কথা - বাংলাদেশকে খুব আকাশে কিংবা একেবারে মাটিতে নামাবেন না প্লিজ! বাংলাদেশ যা, তা-ই বলবেন। টিভি সেটের সামনে আপনাদের তুচ্ছ তাচ্ছিল্য শুনে কিছু বলতে পারিনি। দু'প্যাকেট বাদাম আর কয়েক কাপ কফি শেষ করেছি। দারুণ উত্তেজনা নিয়ে খেলা শেষ পর্যন্ত দেখে বন্ধুদের এসএমএস পাঠিয়েছি - আমরাও পারি, শাব্বাশ বাংলাদেশ - অবাক পৃথিবী, অবাক তাকিয়ে রয়...!\nএকজন মানজারুল ইসলাম রানা:\nসংযুক্তি: লেখাটির অংশ বিশেষ দু'দিন পর সমকালে ছাপা হয়।\nলিখেছেন: . at Sunday, March 18, 2007 ,0মন্তব্য:\nলিখেছেন: . at Monday, March 12, 2007 ,0মন্তব্য:


বদলে যাবে সৌদি আরব? | AponVubon - Lifestyle Mag\nপ্রথম পাতা » নির্বাচিত ফিচার » বদলে যাবে সৌদি আরব?\nঅক্টোবর ১৭, ২০১৭, ১:০১ অপরাহ্ণ\n২০১৫ সালের আগে সৌদি আরবের বাইরে খুব কম লোকই প্রিন্স মোহাম্মদ বিন সালমানের নাম শুনেছিল। ওই বছর তার বাবা সালমান বিন আবদুল আজিজ সৌদির সিংহাসনে আরোহণ করেন। সেই থেকে নানা তৎপরতার মধ্য দিয়ে ৩২ বছর বয়সী প্রিন্স বিন সালমান বিশ্বের শীর্ষ তেল রফতানিকারক দেশটির সবচেয়ে প্রভাবশালী ও অপ্রতিদ্বন্দ্বী ব্যক্তিতে পরিণত হয়েছেন।\nসৌদি আরবের মন্ত্রিসভা দেশটির চলমান অর্থনৈতিক মন্দা কাটিয়ে উঠতে একটি দীর্ঘমেয়াদি অর্থনৈতিক পুনর্গঠন পরিকল্পনায় একমত হয়েছে। ভিশন-২০৩০ নামে পরিচিত এ পরিকল্পনায় আগামী ১৪ বছরে কীভাবে সৌদির অর্থনীতি আবার গড়ে তোলা হবে সে ব্যাপারে বিস্তারিত বলা হয়েছে। আর এই মহাপরিকল্পনার পুরোভাগে রয়েছেন ক্রাউন প্রিন্স মোহাম্মদ বিন সালমান।\nতেল দিয়ে বেশি দিন চলা যাবে না, এটা খুব ভালো করেই বুঝতে পারেন মোহাম্মদ। এ বোধোদয় থেকে ২০১৬ সালে সৌদি সরকার বড় ধরনের অর্থনৈতিক সংস্কার পরিকল্পনা গ্রহণ করে। আর এ মহাপরিকল্পনার মধ্যে রয়েছে তেলনির্ভর অর্থনীতির বাইরে নতুন নতুন শিল্প খাতে বিনিয়োগ ও তরুণদের কর্মসংস্থান সৃষ্টি করা এবং এ লক্ষ্যে বিশ্বের সবচেয়ে বড় আর্থিক তহবিল তৈরি করা। তবে সংস্কার পরিকল্পনার পর প্রায় দু’বছর পরও সৌদি কর্মকর্তারা কীভাবে অর্থ সঞ্চয় করতে হবে এবং অর্থনীতি সচল রেখে সামাজিক পরিবর্তনের গতি কীভাবে এগিয়ে নেয়া যায় সে প্রশ্নের মোকাবেলা করছেন। বিশ্বের সবচেয়ে রক্ষণশীল ধর্মীয় কাঠামোর মধ্যে সামাজিক পরিবর্তন বাস্তবায়ন তাদের সামনে চ্যালেঞ্জ হিসেবে দেখা দিয়েছে।\nগত মাসে নিউইয়র্কে ব্ল–মবার্গ গ্লোবাল বিসনেস ফোরামে গোল্ডম্যান স্যাকসের প্রধান নির্বাহী কর্মকর্তা লয়েড ব্ল্যাঙ্কফিন বলেন, ‘দেশটির এটা একটা বিশাল চ্যালেঞ্জ। তবে বিশ্বের জন্য এর একটা তাৎপর্য রয়েছে।’ এই চ্যালেঞ্জ মোকাবেলায় একটি সঠিক সমাধান বের করা না গেলে দেশটি একটি গভীর বিপদে পড়বে। বিশেষ করে রাষ্ট্রীয় পুঁজিবাদী ঘরানার অর্থনীতির অর্থায়নে সম্পদ ক্রমেই সংকুচিত হয়ে আসছে। এর ফলে সৌদি জনগণ আরও অস্থিতিশীল হয়ে উঠবে এবং এরই মধ্যে মন্থর অর্থনীতি আরও খারাপের দিকে যাবে। গত সপ্তাহেই দেশটির অর্থমন্ত্রী মোহাম্মদ আল জাদান বলেন, জ্বালানি খাতে রাষ্ট্রীয় ভর্তুকি ক্রমেই কমে যেতে পারে। এছাড়া বাজেট ভারসাম্য আনতে আরও সময় লাগতে পারে।\nদেশটির বেশ কয়েকজন বিনিয়োগকারী, বিশ্লেষক, কূটনীতিক, ব্যবসায়ী ও সরকারি উপদেষ্টাদের কথা বলে জানা গেছে, তেলের দাম কমে যাওয়ার পর সরকারি ভর্তুকি কমে যাওয়ায় নতুন পরিস্থিতির সঙ্গে খাপ খাওয়ানোর চেষ্টা করছে দেশটির ব্যবসায় প্রতিষ্ঠানগুলো। এদের মধ্যে কেউ কেউ তাদের ব্যবসায় মন্দার জন্য ইয়েমেন যুদ্ধে সৌদি আরবের হস্তক্ষেপ ও কাতারের সঙ্গে কূটনৈতিক টানাপোড়েনকে দায়ী করেছেন।\nরাজধানী রিয়াদের একজন ব্যবসায়ী তুর্কি আল রশিদ বলেন, কাতার, ইয়েমেন, সিরিয়া ও ইরাক আঞ্চলিক এসব সমস্যাকে সৌদি অর্থনীতির ‘প্রকৃত হুমকি’ বলে মনে করছেন। তা সত্ত্বেও সৌদি সরকারের সংস্কার পরিকল্পনার ব্যাপারে আশা ছাড়ছেন নে আল রশিদ। তিনি বলেন, ভিশন-২০৩০ কাজে লাগতে পারে। তবে এর সঙ্গে সৌদি সরকারের নেয়া অতীতের সংস্কার পরিকল্পনার ব্যর্থতার কথা স্মরণ করেন তিনি। এখন থেকে ১৫ বছর আগে নেয়া ভিশন-২০২০ পরিকল্পনা ব্যর্থ হয়ে যায়।\nজেদ্দার একজন চশমা ব্যবসায়ী হেলমি নাতো। তিনি জানান, তিন বছর আগে তার কোম্পানির বিক্রয় কমতে শুরু করে। তিনি বলেন, ‘আমাদের এখন রক্তক্ষরণ শুরু হয়েছে।’ অর্থনীতির মন্থরতা তাকে একজন সেলিব্রেটি তারকা থেকে একজন বেকুব কৃষকের পর্যায়ে নামিয়ে এনেছে বলে জানান তিনি। রিয়াদের তিনটি কফিশপ ও দুটো রেস্টুরেন্টের মালিক ৩৬ বছর বয়সী দায়ের আল ওতায়বি নিজের কোম্পানি বাঁচিয়ে রাখার জন্য সংগ্রাম করে যাচ্ছেন বলে জানান। তার দোকানগুলোতে বিক্রি ৩৫ শতাংশ কমে গেছে বলে জানান তিনি।


ভোলার সংবাদ - সবচেয়ে সহজ পদ্ধতি ঘুম দূর করার !\nরবিবার ● ১০ জুলাই ২০১৬\nপ্রথম পাতা » জানা অজানা » সবচেয়ে সহজ পদ্ধতি ঘুম দূর করার !\nডেস্ক:সকালবেলা ঘুম ভাঙলেও অনেকেরই বিছানা ছেড়ে উঠতে মন চায় না। এক ধরনের আলস্য যেন শরীরটাকে বিছানায় ডুবিয়ে রাখতে চায়। উঠি-উঠি করেও বিছানায় আধ ঘণ্টা, এক ঘণ্টা, এমনকি কখনও কখনও দু’ঘণ্টাও পার হয়ে যায়। কারও কারও ক্ষেত্রে দেখা যায়,\nযখন আর না উঠলেই নয়, তখনই কোন রকমে জবরদস্তি করে বিছানা ছেড়ে উঠে তাড়াহুড়ো শুরু করে দেন। অনুশোচনা করেন, মনে মনে প্রতিজ্ঞা করেন, না, আগামীকাল ঘুম ভাঙার সাথে সাথেই বিছানা ছেড়ে উঠে পড়বেন। কিন্ত দেখা যায়, পরদিনও সেই একই অবস্থা। এ অবস্থার শিকার যেমন ছাত্র-ছাত্রীরা, তেমনি বয়স্করাও। অনেকেই এ অবস্থা থেকে রেহাই পাওয়ার জন্যে অনেক ধরনের চেষ্টা চালিয়ে শেষ পর্যন্ত হাল ছেড়ে দিয়েছেন\nঅথচ সকালে সব ধরনের আলস্য ত্যাগ করে বিছানা ছেড়ে উঠে সময়মত নিজের কাজ শুরু করার খুব সহজ ও ফলপ্রসূ প্রক্রিয়া রয়েছে। প্রক্রিয়াটি খুবই সহজ। বিছানায় শুয়ে শুয়েই এই প্রক্রিয়া নিজের ওপর প্রয়োগ করতে পারেন। আপনি যে সময় বিছানা ছেড়ে উঠতে চান সে সময় ঘুম ভাঙার পর আপনি চিৎ হয়ে শোন। মুখ বন্ধ করে নাক দিয়ে দম নিন। বুক ভরে দম নেয়ার সাথে সাথে বৃদ্ধাঙ্গুলি ও তর্জনী দিয়ে নিজের নাক চেপে ধরুন। মুখ আগের মতই বন্ধ থাকবে। এখন নাক চেপে ধরার ফলে আপনি আর নিঃশ্বাস ছাড়তে পারবেন না। ফলে কয়েক মুহূর্তের মধ্যে দম বন্ধ হয়ে আসতে চাইবে। আর তখনই আপনার ব্রেন দেহের সর্বত্র সঙ্কেত পাঠাবে : ‘ফাইট অর ফ্লাইট’। শরীরের প্রতিটি স্নায়ু ও পেশী মুহূর্তে সজাগ ও সক্রিয় হয়ে উঠবে। যখন দেখবেন যে আর দম বন্ধ রাখা যাচ্ছে না, তখন নাক ছেড়ে দিন।\nএর পর স্বাভািবক শ্বাস-প্রশ্বাস শুরু হয়ে যাবে। আর আপনি দেখবেন, ঘুম ও আলস্য কোথায় পালিয়ে গেছে। ২/৩ দিন এই টেকনিক প্রয়োগ করার পর দেখবেন যে, বাস্তবে আর এ টেকনিক প্রয়োগ করতে হচ্ছে না, ঘুম ভাঙার পর টেকনিকের কথা স্মরণ করতেই ঘুম-আলস্য দুইই পালাচ্ছে। আর আপনি ঘুম ভাঙার পর সময়মত বিছানা ছেড়ে উঠে দিনের কাজ শুরু করতে পারছেন।\nবোরহানউদ্দিনে ইউএনওর হস্তক্ষেপে বাল্য বিয়ে থেকে রক্ষা পেল মুন্নি\nপোশাক খাতের ক্ষতি করতে গভীর চক্রান্ত চলছে: বাণিজ্যমন্ত্রী


রোনাল্ডোদের কোচ হিসাবে ফের দেখা যাবে জিদানকে?\nওয়েবডেস্ক: কোচ হিসাবে রেয়াল মাদ্রিদকে পর পর তিন বার চ্যাম্পিয়ন্স লিগ এনে দিয়েছিলেন কিংবদন্তি ফুটবলার জিনেদিন জিদান। এই মুহূর্তে অবশ্য তিনি কোচিং থেকে কিছুটা দূরে। তবে তাঁকে কি ফের কোচ হিসাবে দেখতে পাবেন ফুটবলপ্রেমীরা? ইউরোপের সংবাদ মাধ্যমে কিন্তু এই খবরই ঘোরাফেরা করছে। শোনা যাচ্ছে, নতুন মরশুমে তাঁকে জুভেন্তাসের কোচ হিসাবে দেখা যেতে যেতে পারে। কারণ […]\nওয়েবডেস্ক: কোচ হিসাবে রেয়াল মাদ্রিদকে পর পর তিন বার চ্যাম্পিয়ন্স লিগ এনে দিয়েছিলেন কিংবদন্তি ফুটবলার জিনেদিন জিদান। এই মুহূর্তে অবশ্য তিনি কোচিং থেকে কিছুটা দূরে। তবে তাঁকে কি ফের কোচ হিসাবে দেখতে পাবেন ফুটবলপ্রেমীরা? ইউরোপের সংবাদ মাধ্যমে কিন্তু এই খবরই ঘোরাফেরা করছে।\nশোনা যাচ্ছে, নতুন মরশুমে তাঁকে জুভেন্তাসের কোচ হিসাবে দেখা যেতে যেতে পারে। কারণ বর্তমান জুভেন্তাস কোচ ম্যাসিমিলিয়ানো আলেগ্রি নাকি জুভেন্তাস ছাড়তে চান। অন্য দিকে রোনাল্ডোর মতো ফুটবলাররা জিদানকে পেতে আগ্রহী।\nআরও পড়ুন কুতিনহোর পরিবর্ত হিসাবে বার্সার তালিকায় রয়েছেন তিন ফুটবলার\nখবর, রেয়াল ছাড়তে চান মারসেলো। ফলে জিদানের সঙ্গে জুভেতে দেখা যেতে পারে তাঁকেও। চলতি মরশুমে নতুন রেয়াল কোচ সান্তিয়াগো সোলারির তত্ত্বাবধানে তেমন ছন্দে নেই মারসেলো।\nফলে প্রাক্তন দুই ছাত্র মারসেলো এবং রোনাল্ডোর সঙ্গে ফের একবার কোচ জিদান। তাঁদের একসঙ্গে পাওয়াটা যে জুভের সমর্থকদের কাছে সোনায় সোহাগা হতে পারে তা আর বলার অপেক্ষা রাখে না।\nএখন দেখার ভবিষ্যতে কী হয়।\nRelated Topics:juventusmarceloreal MadridronaldoZinedine Zidaneজিদানজুভেন্তাসরোনাল্ডো\nপ্রথম দলের ৬ জন ফুটবলারকে ছেড়ে দিতে চায় রেয়াল মাদ্রিদ!\nনতুন মরশুমের জন্য এখন থেকেই তালিকা তৈরিতে ব্যস্ত বার্সেলোনা ও মেসি


Home / বিজ্ঞান ও প্রযুক্তি / পৃথিবী ধ্বং’স হবে, যে ৬টি ভবিষ্যদ্বাণী করেছিলেন স্টিফেন হকিং; সত্যি কি তাই হতে চলেছে..\nপৃথিবী ধ্বং’স হবে, যে ৬টি ভবিষ্যদ্বাণী করেছিলেন স্টিফেন হকিং; সত্যি কি তাই হতে চলেছে.. – আর বেশিদিন নেই৷ ধ্বংস হয়ে যাবে পৃথিবী৷ বিশ্ববিখ্যাত পদার্থবিদ ও কসমোলজিস্ট স্টিফেন হকিং মৃত্যুর আগেই তা ভবিষ্যদ্বাণী করেছিলেন৷ নিজের জীবদ্দশায় বারবার সেকথা জানিয়েছিলেন তিনি৷ বলেছিলেন, ধ্বংসের ঘণ্টা বেজে গিয়েছে৷ আর বেশিদিন নেই৷ বিপর্যয়ে ধ্বংস হয়ে যাবে পৃথিবী৷ চলুন তবে জেনে নেওয়া যাক সে ৬টি ভবিষ্যদ্বাণী করেছিলেন – ১\n) উল্কাপাত আর ৬০০ বছরের মধ্যেই আমরা, পৃথিবীবাসীরা মারা যাব৷ উল্কাপাত ঘটবে বিশ্বজুড়ে৷ লাল হয়ে জ্বলবে গ্রহ৷ নভেম্বরে বেজিংয়ে Tencent WE Summit-এ একথা বলেছিলেন স্টিফেন হকিং৷ তিনি বলেছিলেন ২৬০০ সালে পৃথিবীর জনসংখ্যা দাঁড়াবে কানায় কানায়৷ ফলে বৈদ্যুতের খরচ পৃথিবীকে লাল গোলায় পরিণত করবে৷\n২) রাজত্ব করবে রোবটরা মানব সভ্যতার দিন শেষ হবে৷ পৃথিবীজুড়ে রাজত্ব করবে রোবটরা৷ একটি সাক্ষাৎকারে প্রফেসর হকিং একথা বলেছিলেন৷ জানিয়েছিলেন, মানুষের জায়গা নেবে মানুষেরই হাতে তৈরি রোবটরা৷ মানুষ এখন কৃত্রিম বুদ্ধিমত্তা তৈরি করতে চায়৷ কিন্তু একদিনই এরই হাতের পুতুল বয়ে যাবে মানুষ৷\n৩) পারমাণবিক শক্তি ও মানুষের আক্রমণ অভিব্যক্তির কুপ্রভাব আর কয়েক বছরের মধ্যেই টের পাবে মানুষ৷ পারমাণবিক শক্তি নিয়ে এখন থেকেই শুরু হয়ে গিয়েছে৷ মানুষ এখন একে অপরকে আক্রমণ করতে চায়৷ হানাহানি শুরু হয়ে গিয়েছে৷ এর শেষ পৃথিবীর ধ্বংস৷ সেখানে প্রযুক্তি একটি বড় অস্ত্র৷ সেই অস্ত্রগুলির মধ্যে সবচেয়ে বড় পারমাণবিক শক্তি৷ পৃথিবী ধ্বংস হওয়ার এটি অন্যতম কারণ হতে পারে৷\n৪) অন্য বাসস্থান খুঁজবে মানুষ আর ১০০ বছর৷ তার মধ্যেই অন্য বাসস্থান খুঁজবে মানুষ৷ যদি না খোঁজে, তাহলে আবহাওয়ার পরিবর্তন, জনসংখ্যা বৃদ্ধি সহ একাধিক কারণে ধ্বংস হয়ে যাবে মানবসমাজ৷\n৫) ডোনাল্ড ট্রাম্প মে মাসে ডোনাল্ড ট্রাম্প বলেছিলেন তিনি প্যারিসে ক্লাইমেট চেঞ্জের চুক্তিতে সই করবেন না৷ এই নিয়েই হকিং বলেছিলেন, ট্রাম্পের এই সিদ্ধান্ত বিশ্ব উষ্ণায়নতে ত্বরান্বিত করবে৷ পৃথিবী শুক্রগ্রহে পরিণত হবে৷ উষ্ণতা আড়াইশো ডিগ্রি ছুঁয়ে ফেলবে৷ আকাশ থেকে বর্ষিত হবে সালফিউরিক অ্যাসিড৷\n৬) নতুন আইডিয়া হতে পারে ধ্বংসের কারণ নতুন আইডিয়া সবসময়ই স্বাগত৷ কিন্তু এমন কিছু আইডিয়া আসতে চলেছে যা পৃথিবীর ধ্বংসের কারণ হতে পারে৷ বলেছিলেন স্টিফেন হকিং৷ সময় যত এগোবে\nPrevious দেশের বাজার দাপিয়ে বেড়াচ্ছে সস্তার ইলেকট্রিক গাড়ি! প্রতি কি.মি. খরচ মাত্র ২ টাকা\nNext তারা মায়ের স্বপ্নাদিষ্ট অব্যর্থ ওষুধ খেয়ে সুস্থ হন রোগীরা, রয়েছে ৪০০ বছরের প্রাচীন মন্দিরের মাহাত্ম্য


তারাবীহর নামাজের গুরুত্ব কোথায় মাহে রমজানে? | SalamWebToday\nতারাবীহর নামাজের গুরুত্ব কোথায় মাহে রমজানে?\n125594189 - the holy quran with rosary beads\nতারাবীহ অত্যন্ত ফজীলতপূর্ণ নামাজ, যার দ্বারা বান্দার জীবনের গুনাহ ক্ষমা করা হয়। মহানবী (সা:) রমজান মাসে তারাবীহ নামাজ আদায় করার জন্য সাহাবা-এ-কেরামকে বিশেষভাবে উৎসাহ প্রদান করতেন। ‘রমজান মাসে এশার নামাজের পর যে (২০ রাকাত) সুন্নাত নামায পড়া হয়, তা হল তারাবীহর নামায।’ এই নামাজের নিয়ম হল প্রতি দুই রাকাত পর সালাম ফিরানো এবং প্রতি চার রাকাত পর বসে বিশ্রাম গ্রহণ করা ।\nএই নামাজ কে ‘কিয়ামে রমজান’ও বলা হয় । যখন থেকে সাহাবায়ে কেরাম এ নামায সম্মিলিতভাবে জামাতে আদায় করতে আরম্ভ করেন তখন থেকেই তাঁরা চার রাকাতের পর বিশ্রাম নিতেন। তাই এ নামাযের নাম করা হয় তারাবীহ (ফাতহুল বারী, কিতাবু সালাতিত তারাবীহ ৪/২৯৪, তুহফাতুল আলমায়ী ২য় খন্ড, ২৮৯ পৃ:,কামুসুল ফিকহ ২য় খন্ড , ৪৪৮পৃ:, আলবাহরুর রায়েক: ২য় খন্ড, ১১৬ পৃষ্ঠা)।\nআল্লাহর ওপর ইমান আনার পরই ইসলামের প্রথম ও দ্বিতীয় আমল হলো যথাক্রমে নামাজ ও রোজা। কোরআনের সঙ্গে রোজা ও নামাজের সম্পর্ক সুগভীর। রাসুল (সা.) বলেন, ‘নিশ্চয় আল্লাহ তাআলা তোমাদের প্রতি রোজা ফরজ করেছেন আর আমি তোমাদের জন্য তারাবীহর নামাজ সুন্নত করেছি; অতএব যে ব্যক্তি ইমানের সঙ্গে সওয়াবের আশায় রমজানে দিনে রোজা পালন করবে ও রাতে তারাবীহর নামাজ আদায় করবে, সে গুনাহ থেকে এমন পবিত্র হবে; যেমন নবজাতক মাতৃগর্ভ থেকে (নিষ্পাপ অবস্থায়) ভূমিষ্ঠ হয়। (নাসায়ি, প্রথম খণ্ড, ২৩৯ পৃষ্ঠা)।\nতারাবীহর নামাজ আদায় করার নিয়মঃ\nরমজান মাসের সুন্নতগুলোর অন্যতম হলো কোরআন তিলাওয়াত ও তারাবীহর নামাজ পড়া। হজরত আবু হুরায়রা (রা.) বর্ণনা করেন, রাসুল (সা.) বলেন, ‘যে ব্যক্তি ইমানের সঙ্গে সওয়াবের উদ্দেশ্যে রমজান মাসে তারাবীহর নামাজ পড়বে, তার অতীতের গুনাহসমূহ ক্ষমা করে দেওয়া হবে।’ (বুখারি, প্রথম খণ্ড, ৩০ পৃষ্ঠা, হাদিস: ৩৬; ই. ফা.)। তারাবীহ শব্দটি বহুবচন। এর একবচন হলো তারবিহা; যার আভিধানিক অর্থ হলো বিশ্রাম, স্বস্তি, শান্তি ও প্রশান্তি। রমজান মাসে এশার নামাজের পর যে সুন্নতে মুয়াক্কাদা ২০ রাকাত নামাজ আদায় করা হয়, তাকে তারাবীহর নামাজ বলে। (আল কামুসুল ফিকহ)।\nরাসূল (সা) এর জীবনের শেষ বছর তিনি এক রাতে তারাবীহ আদায় করলেন। সেই রাতে তার সাথে থাকা আরও কিছু মানুষ তার সাথে তারাবীহ পড়লেন। পরেরদিন এই কথা সব জায়গায় ছড়িয়ে গেল এবং রাতে আরও অনেক মানুষ তারাবীহ পড়তে এলেন। তৃতীয় রাতে এর চাইতেও বেশি সংখ্যক মানুষ তারাবীহ আদায় করলেন। চতুর্থ রাতে পুরো মসজিদ পূর্ণ হয়ে গেলো এবং সবাই আল্লাহর রাসূলের (সা) অপেক্ষা করতে লাগলেন।\nসেই রাতে আল্লাহর রাসূল (সা) বাড়িতে একাকীই এই সালাত আদায় করলেন। ফজরের পরে তিনি বললেন, “আমি ভয় পাচ্ছিলাম প্রতিদিন এভাবে সালাত আদায়ের দরুণ এটি না তোমাদের ওপর ফরজ হয়ে যায়! এই ভাবনা ব্যতীত আর কিছুই আমাকে গত রাতে মসজিদে আসার ক্ষেত্রে বিরত রাখতে পারেনি।” ( মুসলিম )\nআবু বকর (রা) এর খিলাফত থেকে উমার (রা) এর সময় পর্যন্ত সাহাবীরা বাড়িতে কিংবা অল্প কিছু মানুষ একত্রিত হয়ে এই সালাত আদায় করতেন।\nএর পরে, উমার (রা) ইমামের পেছনে দলবদ্ধভাবে এই সালাত আদায়ের প্রচলন করেন। তারা আট রাকাত সালাত আদায় করতেন। সবশেষে, মানুষের জন্য সহজ করার উদ্দেশ্যে তা বিশ রাকাত পড়া হতো।\nফুকাহায়ে কেরাম বলেন: পুরুষের মসজিদে জামাতের সাথে তারাবীহর নামায পড়া সুন্নাতে মুয়াক্কাদা কেফায়া। কোন মহল্লায় যদি কেউ-ই জামাতের সাথে না পড়ে তাহলে সকলেই গুনাগার হবে। আর যদি কিছু লোক মসজিদে জামাতের সাথে আদায় করে আর কেউ কেউ ঘরে একা একা আদায় করে তাহলে সকল গুনাগার হবে না ।\nতবে একথা অবশ্যই স্বরণ রাখতে হবে যে, যারা একা একা পড়ল তারা জামাতে পড়ার সওয়াব থেকে বঞ্চিত হল। (কামুসুল ফিকহ: ২য় খন্ড, ৪৫০পৃষ্ঠা)\nহজরত আবুজার গিফারী (রা.) বর্ণনা করেন, রাসুলে করিম (সা.) বলেন, ‘যে ব্যক্তি ইমামের সঙ্গে তারাবীহর নামাজ পড়ল, ইমাম প্রস্থান করা পর্যন্ত (জামাতে নামাজ সমাপ্ত করে গেল) তার কিয়ামে লাইল (রাত জাগরণের সওয়াব পূর্ণরূপে) লিখিত হবে।’\n(তিরমিজি, তৃতীয় খণ্ড, ১৬১-১৬৯ পৃষ্ঠা, হাদিস: ৮০৬)। শাঈখ উসাইমিন (রহ.) বলেন, ‘সুন্নত হলো ইমামের অনুসরণ করবে; যদি ইমাম (তারাবীহ) পরিপূর্ণ করার আগে (মুক্তাদি) চলে যায়, তাহলে সে (মুক্তাদি) কিয়ামে লাইল বা রাত্রি জাগরণের সওয়াব থেকে বঞ্চিত হয়।’ (মাজমুউল ফাতাওয়া, চতুর্দশ খণ্ড, ২০০-২০১ পৃষ্ঠা)।\nশাঈখুল ইসলাম ইবনে তাইমিয়া (রহ.) বলেন: মক্কা ও মদিনা শরিফে সাহাবায়ে কেরামের সময় থেকে আজ পর্যন্ত সব সময় ২০ রাকাত তারাবীহ খতমে কোরআনসহ জামাতের সঙ্গে পড়া হয়। কেউ যদি জামাতে ২০ রাকাত তারাবীহর পূর্ণ না করে চলে যায়, তার খতমও পূর্ণ হয় না।


Bangla Report ছাত্র দেখলেই ধর্ষণ করে শিক্ষিকা, ঘটনা জানলে চমকে যাবেন! – Bangla Report\nছাত্র দেখলেই ধর্ষণ করে শিক্ষিকা, ঘটনা জানলে চমকে যাবেন!\nএকের পর এক ৫ নাবালক ছাত্রকে ধর্ষণ করে এক শিক্ষিকা। এ জন্য কিন্তু তার কম যায়নি। খাটতে হয়েছে জেল। ক্লাস ফাঁকি দিয়ে নাবালক ছাত্রের সঙ্গে যৌন সম্পর্ক তৈরির অভিযোগে ওই শিক্ষিকাকে গ্রেফতার করে পুলিশ।\nতবে ওই শিক্ষিকার বিরুদ্ধে ওঠা এ অভিযোগই প্রথম নয়, ২০১২ সালেও পাঁচ নাবালক ছাত্রের সঙ্গে একই কাজ করার অভিযোগে জেল খেটেছিলেন তিনি।\nবছর চুয়াল্লিশের এমা ওয়েব স্বামী বাড়িতে না থাকলে নাবালক ছাত্রদের সঙ্গে সহবাস করতেন। সংবাদ সংস্থা ডেইলি মেলের খবর অনুযায়ী, ১৬ বছরের এক কিশোরকে সাহায্য করার জন্য নিযুক্ত করা হয়েছিল তাকে। এ সুযোগেই এমা ওই নাবালকের সঙ্গে ঘনিষ্ঠতা বাড়ান।\nতাকে মাঝেমধ্যে বিভিন্ন উপহারও দিতেন এমা। এরপরেই একদিন ওই ছাত্রকে বাড়ি পৌঁছে দেয়ার কথা বলে নিজের গাড়িতে তুলে নেন এমা। রাস্তার জ্যামে গাড়ি আটকে থাকায় গাড়িতেই তাকে জড়িয়ে ধরেন এমা। এমনকি তাকে নির্জন স্থানে নিয়ে গিয়ে তার সঙ্গে যৌনতা স্থাপন করেন।\nএরপর ক্লাস ফাঁকি দিয়ে নির্জন জঙ্গলে ওই নাবলককে নিয়ে গিয়ে ফের একই কাজ করেন এমা। এমা নিজেও দুই সন্তানের জননী৷ ২০১২ সালেও পাঁচ নাবালকের সঙ্গে একই কাজ করায় ৩২ মাস জেল খেটেছেন এমা।\nতবে এটি এমার একপ্রকার রোগ বলেই মনে করছেন বিশেষজ্ঞরা। এ কারণে তাকে এবারের ঘটনায় রেহাই দিয়েছে আদালত।


পবিত্র ঈদে মিলাদুন্নবী (সা.) আজ – খবর তরঙ্গ\nPosted on নভেম্বর 21, 2018\nহিজরি ১২ রবিউল আউয়াল আজ বুধবার। বিশ্বনবী হজরত মুহাম্মদ সা:-এর জন্ম ও ওফাত দিবস। ৫৭০ খ্রিষ্টাব্দের এই দিনে মক্কার কুরাইশ বংশে মা আমেনার ঘরে জন্মলাভ করেন তিনি। নিরঙ্কুশ তৌহিদ ও সাম্য-মৈত্রীর শিক্ষা প্রদান শেষে ৬৩ বছর বয়সে ৬৩২ খ্রিষ্টাব্দে ১১ হিজরির ঠিক এই দিনেই তিনি আল্লাহ তায়ালার ডাকে সাড়া দিয়ে মাওলার সান্নিধ্যে গমন করেন।\nএ জন্য দিনটি বিশ্বের মুসলমানদের কাছে অত্যন্ত তাৎপর্যপূর্ণ। সর্বশেষ ও সর্বশেষ্ঠ নবীর জন্ম ও মৃত্যু একই দিনে হলেও মুসলিমরা দিনটিকে পবিত্র ঈদে মিলাদুন্নবী (সা.) বা জন্মোৎসবের দিন হিসেবে পালন করে থাকে। পবিত্র ঈদে মিলাদুন্নবী (সা.) উদযাপনে বিভিন্ন কর্মসূচি হাতে নিয়েছে ধর্ম মন্ত্রণালয়।\nসরকারি, আধা-সরকারি ভবন, স্বায়ত্তশাসিত প্রতিষ্ঠান, বেসরকারি ভবন ও সশস্ত্রবাহিনীর সব স্থাপনায় জাতীয় পতাকা উত্তোলন করা হয়েছে। জাতীয় পতাকা ও ‘কালিমা তায়্যিবা’ লিখিত ব্যানার ঢাকা মহানগরীর গুরুত্বপূর্ণ ট্রাফিক আইল্যান্ড ও লাইট পোস্টে প্রদর্শন করা হয়েছে। এ ছাড়া রাতে সরকারি ভবনগুলো ও সামরিক গুরুত্বপূর্ণ স্থাপনায় আলোকসজ্জা করা হবে। সারা দেশে সিটি করপোরেশন, পৌরসভা, সশস্ত্রবাহিনী বিভাগ, বেসরকারি সংস্থাগুলোয় হজরত মুহাম্মদ (সা.) -এর জীবন ও কর্মের ওপর আলোচনা সভা ও মিলাদ মাহফিল অনুষ্ঠান হবে।\nইসলামিক ফাউন্ডেশনের উদ্যোগে মাসব্যাপী ইসলামি বইমেলার পাশাপাশি পক্ষকালব্যাপী বিভিন্ন অনুষ্ঠানমালার আয়োজন করা হয়েছে। বাংলাদেশ টেলিভিশন ও বাংলাদেশ বেতারের পাশাপাশি বেসরকারি টেলিভিশন ও রেডিও দিবসটির যথাযোগ্য গুরুত্ব তুলে ধরে বিশেষ অনুষ্ঠান প্রচার করছে। পত্রিকাগুলোয় বিশেষ নিবন্ধ প্রকাশ করেছে। শিশু একাডেমি শিশুদের জন্য বিশেষ অনুষ্ঠানের আয়োজন করবে। দেশের সব হাসপাতাল, কারাগার, সরকারি শিশুসদন, বৃদ্ধনিবাস, মাদকাসক্তি নিরাময়কেন্দ্রে উন্নতমানের খাবার পরিবেশন করা হচ্ছে।\nএ ছাড়া বিদেশে অবস্থিত বাংলাদেশ দূতাবাস ও মিশনগুলোতে যথাযথভাবে পবিত্র ঈদে মিলাদুন্নবী (সা.) পালন করা হচ্ছে। দেশের মসজিদ-মাদরাসাসহ বিভিন্ন ধর্মীয় প্রতিষ্ঠানের উদ্যোগে আলোচনা সভা, মিলাদ মাহফিলসহ বিভিন্ন কর্মসূচির আয়োজন করা হয়েছে। সারা দেশে আইনশৃঙ্খলা পরিস্থিতি স্বাভাবিক রাখতে বিশেষ ব্যবস্থাও গ্রহণ করা হয়েছে।\nঈদ, মিলাদ আর নবী তিনটি শব্দ যোগে দিবসটির নামকরণ হয়েছে। ঈদ অর্থ আনন্দোৎসব, মিলাদ অর্থ জন্মদিন আর নবী অর্থ ঐশী বার্তাবাহক। তাহলে ঈদে মিলাদুন্নবীর অর্থ দাঁড়ায় নবীর জন্মদিনের আনন্দোৎসব। ১২ রবিউল আউওয়াল একই সাথে মহানবীর জন্ম ও মৃত্যু দিবস হলেও তা শুধু জন্মোৎসব হিসেবেই পালিত হয়।\nপৃথিবীর যেকোনো মানুষের মৃত্যুই তার পরিবার, সমাজ ও দেশের জন্য বিরাট শূন্যতা সৃষ্টি করে। কিন্তু মহানবীর মৃত্যু মানবসমাজ ও সভ্যতার কোনো পর্যায়ে কোনো শূন্যতার সৃষ্টি করেনি। যদিও তার মৃত্যুর চেয়ে অধিক বেদনাদায়ক কোনো বিষয় উম্মতের জন্য হতে পারে না। তিনি প্রেরিত হয়েছিলেন সমগ্র পৃথিবীর জন্য আল্লাহর রহমত হিসেবে।\nচল্লিশ বছর বয়সে নবুওয়াত লাভের পর দীর্ঘ ২৩ বছর হজরত মুহাম্মদ (সা.) কঠোর পরিশ্রম ও শত বাধাবিপত্তি মোকাবেলা করে ইসলামের সুমহান আদর্শ প্রচার করে গেছেন। তার প্রতিটি কাজ ও কথা আমাদের জন্য আদর্শ। তার দেখানো পথেই পৃথিবীতে আসতে পারে শান্তি ও মানবতার মুক্তি। এরশাদ হয়েছে, আমি আপনাকে সমগ্র বিশ্বের জন্য রহমত হিসেবে প্রেরণ করেছি। (সূরা আল-আম্বিয়া : ১০৭)\nমহান আল্লাহ রাসূলুল্লাহ (স.)-এর আদর্শকে জীবনে ধারণ করার নির্দেশ দিয়েছেন। এরশাদ হয়েছে, ‘হে রাসূল! আপনি বলে দিন, যদি তোমরা আল্লাহকে ভালোবেসে থাক তাহলে আমাকে অনুসরণ করো, আল্লাহ তায়ালা তোমাদের ভালোবাসবেন এবং তোমাদের গুনাহগুলো মা করে দেবেন। আর আল্লাহ পরম মাশীল, অসীম দয়ালু। (সূরা আল-মায়িদা : ৩১)\nরাসূলুল্লাহ (সা.) চারিত্রিক শ্রেষ্ঠত্বের মাধ্যমেই একটি শ্রেষ্ঠ জাতি গঠন করেছিলেন। হজরত আবদুল্লাহ ইবনে আমর (রা.) বর্ণনা করেছেন, রাসূলুল্লাহ (সা.) বলেছেন, নিশ্চয়ই আমি সর্বোত্তম চরিত্রের পূর্ণাঙ্গতা সাধনের জন্য প্রেরিত হয়েছি। (ইবনে মাজা)\nরাসূলুল্লাহ (সা.)-এর আদর্শ ধারণ করেই সাহাবায়ে কেরাম (রা.) যুগের সর্বোত্তম মানুষ হতে পেরেছিলেন। হজরত আবদুল্লাহ ইবনে মাসউদ (রা.) বর্ণনা করেছেন, রাসূলুল্লাহ (সা.) বলেছেন, সর্বোত্তম মানুষ হলো আমার যুগের মানুষ, অতঃপর তাদের পরবর্তী যুগের মানুষ, তারপর তাদের পরবর্তী যুগের মানুষ। (সহীহ বোখারি)\nএ জন্য রাসূল (সা.) সুন্নাতকে আমাদের জীবনে ধারণের জন্য বেশি বেশি করে রাসূলুল্লাহ (সা.)-এর জীবনী পড়া উচিত। তবে শুধু রবিউল আউয়াল মাসেই রাসূল (সা.)-এর ভালোবাসাকে সীমিত না রেখে বছরের প্রতিটি দিনে, প্রতিণে, প্রতি মাসে মোটকথা জন্ম থেকে মৃত্যু অবধি জীবনের প্রতিটিক্ষেত্রে রাসূলুল্লাহ (সা.)-এর সুন্নাতের অনুসরণের মাধ্যমে তার রেখে যাওয়া জীবনাদর্শকে বাস্তবায়ন করা আমাদের দায়িত্ব। আসুন আমরা সবাই এ দায়িত্ব পালনের মাধ্যমে নিজেদের ইহকালীন ও পরকালীন জীবনকে সমৃদ্ধ করি।\nএদিকে পবিত্র ঈদ-ই মিলাদুন্নবী উপলক্ষে রাষ্টপতি মো. আবদুল হামিদ ও প্রধানমন্ত্রী শেখ হসিনা পৃথক বাণীতে দেশবাসীসহ মুসলিম উম্মাহ’র সবাইকে আন্তরিক শুভেচ্ছা ও মোবারকবাদ জানিয়েছেন।\nমঙ্গলবার থেকে ৪ ডিসেম্বর-২০১৮ পর্যন্তÍ বায়তুল মুকাররম জাতীয় মসজিদের উত্তর সাহানে ইসলামী ক্যালিগ্রাফি, মহানবী (সা) এর জীবনীভিত্তিক পোস্টার ও গ্রন্থ প্রদর্শনী হবে। প্রতিদিন দুপুর দেড়টা থেকে রাত সাড়ে ৭ টা পর্যন্ত প্রদর্শনী দর্শনার্থীদের জন্য খোলা থাকবে বলে ফাউন্ডেশনের এক সংবাদ বিজ্ঞপ্তিতে বলা হয়েছে।\nসারাদেশে আইনশৃঙ্খলা পরিস্থিতি স্বাভাবিক রাখতে বিশেষ ব্যবস্থাও গ্রহণ করা হয়েছে\nস্বপ্নকথা প্রকাশনা’ মাধ্যমে নতুন স্বপ্নকামী লেখকদের লেখা বিভিন্ন স্থানে পৌঁছে দেওয়া এখন জীবনের মূল লক্ষ্য : রোকসানা সুখী\nপাঁচবিবি-হিলি সড়কে ট্রাক-মটরসাইকেল মুখোমুখি সংঘর্ষ,নিহত-১


হঠাৎ গতিপথ পরিবর্তন করল ঘূর্ণিঝড় ইয়াস! ক্ষতিগ্রস্ত হতে পারে বাংলাদেশের ৪ জেলা! - iGeneration\nআবহাওয়া অধিদপ্তার জানাচ্ছে, বঙ্গোপসাগরে সৃষ্টি হওয়া ঘূর্ণিঝড় ইয়াস বর্তমান গতিপথ না বদলালে বাংলাদেশে আঘাত হানবে না। তবে এর প্রভাবে সুন্দরবন এলাকায় মাঝারি ধরণের বৃষ্টিপাত হতে পারে। গভীর নিম্নচাপ থেকে সোমবার ভোরে এটি ঘূর্ণিঝড়ে পরিণত হয়। ঘূর্ণিঝড়ে পরিণত হওয়ার পর পূর্বে ঠিক করা তালিকা অনুযায়ী এটির নাম হয় ইয়াস। হঠাৎ গতিপথ পরিবর্তন করল ঘূর্ণিঝড় ইয়াস! ক্ষতিগ্রস্ত হতে পারে বাংলাদেশের ৪ জেলা!\nবিশ্ব আবহাওয়া সংস্থার সাইক্লোন সংক্রান্ত আঞ্চলিক সংস্থা এসকাপের তালিকা অনুযায়ী এই নামটি প্রস্তাব করেছিল ওমান। এর অর্থ ‘হতাশা’। আবহাওয়াবিদ শাহনাজ সুলতানা বিবিসিকে বলেন, আরো শক্তি সঞ্চয় না করলে ঘূর্ণিঝড় ইয়াস যে গতিতে এগোচ্ছে তাতে এটাকে সাধারণ ঘূর্ণিঝড়ই বলা চলে এবং এটি মারাত্মক আকার ধরার সম্ভাবনাও নাই।\nতিনি জানান, ঘূর্ণিঝড় ইয়াসের বর্তমান গতিপথ উড়িষ্যা ও কলকাতার মাঝামাঝি রয়েছে। ঘূর্ণিঝড় মাঝে মাঝেই গতিপথ পরিবর্তন করে উল্লেখ করে তিনি বলেন, এটি বর্তমানে উড়িষ্যার দিকেই এগিয়ে যাচ্ছে। বাংলাদেশ আবহাওয়া অধিদপ্তরের সর্বশেষ তথ্যমতে, ঘূর্ণিঝড়টি বর্তমানে চট্টগ্রাম সমুদ্রবন্দর থেকে ৬৭৫ কিলোমিটার দক্ষিণ-দক্ষিণপশ্চিমে, কক্সবাজার সমুদ্রবন্দর থেকে ৬০৫ কিলোমিটার দক্ষিণ-দক্ষিণপশ্চিমে, মংলা সমুদ্রবন্দর থেকে ৬৫০ কিলোমিটার দক্ষিণে এবং পায়রা সমুদ্র বন্দর থেকে ৬০৫ কিলোমিটার দক্ষিণে অবস্থান করছে।\nএটি আরো ঘনীভূত হয়ে উত্তর-উত্তর পশ্চিম দিতে এগিয়ে যেতে পারে। শনিবার উত্তর আন্দামান সাগর এবং আশেপাশের এলাকায় ওই লঘুচাপের তৈরি হয়। পরে এটি গভীর নিম্নচাপে পরিণত হয় এবং আরো শক্তি সঞ্চয় করে সোমবার সকাল নাগাদ ঘূর্ণিঝড়ে পরিণত হয় ইয়াস।\nঘূর্ণিঝড়ে পরিণত হওয়ার পর চট্টগ্রাম, কক্সবাজার, মংলা ও পায়রা সমুদ্রবন্দরকে এক নম্বর দূরবর্তী সতর্ক সংকেত নামিয়ে তার পরিবর্তে ০২ নম্বর দূরবর্তী হুঁশিয়ারি সংকেত দেখাতে বলা হয়েছে। বঙ্গোপসাগরের অবস্থানরত সব মাছ ধরার নৌকা ও ট্রলারকে পরবর্তী নির্দেশ না দেয়া পর্যন্ত নিরাপদ আশ্রয়ে থেকে সাবধানে চলাচল করতে বলা হয়েছে। একই সাথে তাদেরকে গভীর সাগরে না যাওয়ারও নির্দেশ দেয়া হয়েছে।\nTagged ক্ষতিগ্রস্ত হতে পারে ঘূর্ণিঝড় ইয়াস বাংলাদেশের ৪ জেলা হঠাৎ গতিপথ পরিবর্তন করল


শ্বাসকষ্ট কমাতে করোনা রোগীকে উপুর করে শোয়ানোর পরামর্শ স্বাস্থ্যমন্ত্রকের! – BangaliTalks\nHome / HEALTH / শ্বাসকষ্ট কমাতে করোনা রোগীকে উপুর করে শোয়ানোর পরামর্শ স্বাস্থ্যমন্ত্রকের!\nশ্বাসকষ্ট কমাতে করোনা রোগীকে উপুর করে শোয়ানোর পরামর্শ স্বাস্থ্যমন্ত্রকের!\nকরোনা আক্রান্তদের সরাসরি সিসিইউ-তে না পাঠিয়ে তাঁদের শ্বাসকষ্ট লাঘবের জন্য ‘অ্যাওয়েক প্রন পজিশন’-এর পরামর্শ দিল কেন্দ্রীয় স্বাস্থ্যমন্ত্রক।\nশনিবার স্বাস্থ্যমন্ত্রকের ‘ক্লিনিক্যাল ম্যানেজমেন্ট প্রোটোকল’-এ বলা হয়েছে, করোনা আক্রান্ত রোগীর শ্বাসকষ্ট জনিত সমস্যা কমাতে তাঁকে সরাসরি সিসিইউ-তে না পাঠিয়ে ‘অ্যাওয়েক প্রন পজিশন’-এ রেখে বা উপুর করে শুইয়ে রেখে অক্সিজেন দিতে হবে। এতে রোগীর ফুসফুসের চাপ কমিয়ে শরীরে তুলনামূলক বেশি পরিমাণ অক্সিজেন পাঠানো সম্ভব হবে। যদি ‘প্রন পজিশন’-এও রোগীর শারীরিক অবস্থার উন্নতি না হয়, সে ক্ষেত্রে তাঁকে ‘প্রন পজিশন’-এ রেখে অক্সিজেন দিতে হবে।\nফুসফুসে সংক্রমণের ফলে শরীরে অক্সিজেনের ঘাটতি দেখা দেয়। শরীর থেকে কার্বন ডাই অক্সাইড অপসারণের কাজটাও সঠিক ভাবে হয় না। ফলে শরীরের বিভিন্ন অঙ্গ-প্রত্যঙ্গগুলি ক্রমশ দুর্বল ও নিস্তেজ হয়ে পড়ে। এই পরিস্থিতি সামাল দেওয়ার জন্যই রোগীকে উপুর করে শোয়ানোর পরামর্শ দিয়ে থাকেন বিশেষজ্ঞ চিকিৎসকরা। শ্বাসকষ্টের উপশমের জন্য ৭ বছর আগেই এই উপায় বাতলেছিলেন একদল ফরাসি গবেষক। কী ভাবে এই ভঙ্গিতে শোবার ফলে শ্বাসকষ্ট লাঘব হবে? আসুন জেনে নেওয়া যাক এর বিজ্ঞান সম্মত ব্যাখ্যা…\nএ বিষয়ে বিশেষজ্ঞ চিকিৎসক (চেস্ট স্পেশালিস্ট) ডঃ অনির্বাণ সরকার বলেন, “ফুসফুসের পেশীগুলির উপর চাপ কমিয়ে ফুসফুসকে অধিক ক্রিয়াশীল করতে প্রন পজিশন অত্যন্ত কার্যকরী!” ডঃ সরকার জানান, ফুসফুসের বেশির ভাগ অংশই থাকে আমাদের পঠের দিকে। প্রন পজিশনে বা উপির হয়ে শুলে ফুসফুসের কর্মক্ষমতা বাড়ে। ফুসফুস সর্বাধিক প্রসারিত হওয়ার সুযোগ পায়। ফলে ভেন্টিলেটরের সাহায্য ছাড়াই রক্তে অক্সিজেনের মাত্রা হুড়মুড়িয়ে বাড়তে থাকে। শ্বাসকষ্ট অনেকটাই কমে যায়\nডঃ সরকার জানান, শুধু করোনা রোগীর শ্বাসকষ্টেই নয়, যাঁদের হাঁপানির সমস্যা বা শ্বাস-প্রশ্বাসের (Chronic Obstructive Pulmonary Disease) সমস্যা রয়েছে, তাঁদের ক্ষেত্রেও এই প্রন পজিশন অত্যন্ত কার্যকরী! তবে রোগী যদি উঠে বসতে পারেন, সে ক্ষেত্রে চিৎ হয়ে শোবার চেয়ে বসে থাকলেও উপকার মেলে।\nPrevious রক্তের সুগার লেভেল সহজেই নিয়ন্ত্রণে রাখতে কাজে লাগান আমপাতার এই আশ্চর্য টোটকা!\nNext কয়েক সপ্তাহের মধ্যেই ভারতে অক্সফোর্ডের করোনা টিকার ট্রায়াল শুরু করবে সিরাম ইনস্টিটিউট!


সিটিসেল কি পাবে ফোরজি? - TechJano\nসিটিসেল কি পাবে ফোরজি?\nwritten by Admin ফেব্রুয়ারি ৯, ২০১৮\nদেশের সবচেয়ে পুরনো মোবাইল ফোন অপারেটর সিটিসেলের। কি ফোরজির মাধ্যমে ফিরে আসার কোনো সম্ভাবনা আছে? হাজারো মানুষের নষ্টালজিয়া তৈরি করলেও সেপথ খুব সোজান নয়।\nঅপারেটরটির নতুন স্পেকট্রাম কেনার জন্য নিলামে বসতে পারছে না। বলেই গণমাধ্যমে খবর। কেননা এ জন্য অর্থায়নের সংস্থান করতে পারেনি সিটিসেলের উদ্যোক্তারা। তাই এটি আর চতুর্থ প্রজন্মের মোবাইল প্রযুক্তির লাইসেন্সের জন্য বিবেচিত হবে না বলে গণমাধ্যমকে জানিয়েছেন বাংলাদেশ টেলিযোগাযোগ নিয়ন্ত্রণ কমিশন – বিটিআরসির শীর্ষ এক কর্মকর্তা। অন্য বড় অপারেটরগুলো বর্তমানে থ্রিজি সেবা দেওয়ায় সেগুলো নীতিমালা অনুসারে সরাসরি লাইসেন্স পাওয়ার যোগ্য বিবেচিত হবে। শুধু ফোরজির লাইসেন্স ফি’র সাড়ে ১১ কোটি টাকা দিলেই লাইসেন্স পেয়ে যাবে।\nঅন্যদিকে সিটিসেল যেহেতু থ্রিজিতে নেই, তাই এটিকে নতুন করে স্পেকট্রাম কেনার মাধ্যমে ফোরজি’র লাইসেন্সের শর্ত পূরণ করতে হবে।\nএর আগে ১৪ জানুয়ারি লাইসেন্সের জন্য আবেদন করা সিটিসেল যাচাই-বাছাই প্রক্রিয়ায় টিকে যাওয়ায় এক বছরেরও বেশি সময় ধরে সেবা বন্ধ রাখা অপারেটরটির আবার সচল হওয়ার বড় সুযোগ তৈরি হয়েছিল।\nগত সোমবার স্পেকট্রাম নিলামের জামানত জমা দেওয়ার আগ পর্যন্ত অবশ্য লাইসেন্স পাওয়ার প্রতিটি ধাপেই তাদের সরব উপস্থিতি ছিল। বরং বলা যায় স্পেকট্রাম নিলামে গ্রামীণফোন, রবি ও বাংলালিংকের পাশে সিটিসেলকে পেয়ে বিটিআরসি একটু বাড়তি শক্তি পেয়েছিল।\nঅন্যদিকে ফোরজির সময় অনেক চেষ্টা করেও বিটিআরসি নতুন কোনো অপারেটরকে আগ্রহী করতে পারেনি। ফলে বড় তিন অপারেটরের পাশাপাশি শুধু টেলিটককেই পাওয়া যাবে ফোরজি অপারেটর হিসেবে।\nতবে অপারেটরগুলোর মধ্যে টেলিটক আগেই জানিয়ে দিয়েছে, তারা নতুন করে কোনো স্পেকট্রাম কিনবে না।\nআগামি ১৩ ফেব্রুয়ারি স্পেকট্রাম নিলামের সময় নির্ধারণ করেছে বিটিআরসি। পর দিনই লাইসেন্স ও স্পেকট্রামের চূড়ান্ত বিজয়ীদের নাম প্রকাশ করবে বিটিআরসি।\nশিক্ষার্থীর নুন্যতম কোডিং জ্ঞান থাকতে হবে :পলক\nফোরজির অফার, শুরু হল ফোরজি অফারের যন্ত্রণা\nশিগগিরই ওয়ালটন বিশ্ববাজারে মর্যাদাশীল ব্র্যান্ড হিসেবে আত্মপ্রকাশ করবে:...\nস্যামসাংয়ের নতুন ক্যাম্পেইন ‘স্যামসাং প্রমিজ’ ক্রেতাদের সুবিধার্থে\nভিসা কার্ড থেকে বিকাশে টাকা পাঠাতে চুক্তি\nমমোর ছবি তুলে নকিয়া স্মার্টফোন জিতলেন ৩ জন\nআইসিটি মন্ত্রণালয়ের চুক্তি রক্তদানে উদ্বুদ্ধ করতে ফেসবুক ও...\nএনআরবি কমার্শিয়াল ব্যাংক লিমিটেড-এর সাথে চুক্তিবদ্ধ হল বাংলালিংক


সুপারস্টার মেসির অপেক্ষায় আর্জেন্টিনা! - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › খেলাধুলার খবর › ফুটবল দুনিয়া › সুপারস্টার মেসির অপেক্ষায় আর্জেন্টিনা! সুপারস্টার মেসির অপেক্ষায় আর্জেন্টিনা!In ফুটবল দুনিয়া - Jun 08 at 11:22am মেসিকে ছাড়াই কোপা আমেরিকায় প্রথম ম্যাচে জিতল আর্জেন্টিনা। এভের বানেগা এবং অ্যাঞ্জেল দি’মারিয়ার গোলে চিলিকে ২-১ হারিয়ে দিল তারা। চোটের কারণে রিজার্ভ বেঞ্চে বসেই খেলা দেখতে হয়েছে মেসিকে।\nআর্জেন্তিনা কোচ জেরার্দো মার্তিনো অবশ্য ম্যাচের পরে জানিয়েছেন, শুক্রবার পানামার বিরুদ্ধে পরের ম্যাচেই মেসিকে ফিরে পাওয়ার আশা করছেন। গত মাসে হন্ডুরাসের বিরুদ্ধে প্রস্তুতি ম্যাচে পিঠে ও পাঁজরে চোট পান মেসি। সেই চোট পুরোপুরি না সারায় তিনি প্রথম ম্যাচে খেলতে পারেননি। ‘‘লিও ফিটনেস ট্রেনিং করে যাচ্ছে।\nও এখন অনেক ভালভাবে বল কিক করতে পারছে,’’ চিলিকে হারিয়ে উঠে বলেছে মার্তিনো। পরের ম্যাচের মধ্যে চারদিন সময় আছে বলে আর্জেন্টিনা কোচ আরও আশাবাদী মেসিকে পাওয়ার ব্যাপারে।\nযাঁর মাঠে ফেরার অপেক্ষায় ফুটবলবিশ্ব, সেই মেসি প্রায় ৬০,০০০ পাউন্ড জিতলেন মামলায়! জার্মানির কাছে বিশ্বকাপ ফাইনালে আর্জেন্টিনার হারের পর মাদ্রিদের এক সাংবাদিক মেসির সমালোচনা করে তাঁর শরীরে ছোটবেলায় হরমোনের অভাব নিয়ে কটাক্ষ করেন।\nরোজারিও থেকে ১৩ বছর বয়সে বার্সেলোনার লা মাসিয়া অ্যাকাডেমিতে যোগ দিয়েছিলেন মেসি। তাঁর চুক্তিতে অন্যতম শর্ত ছিল, হরমোনের অভাবজনিত রোগের পুরো খরচা বার্সেলোনাকে নিতে হবে। সেই সমস্ত তথ্য তুলে ধরে লেখাটিতে কটাক্ষ করা হয়েছিল মেসিকে।\nব্যক্তিগত আক্রমণের অভিযোগ করে মেসি আদালতে মামলা করেন। মঙ্গলবার সেই রায় বেরিয়েছে এবং তা মেসির পক্ষেই গিয়েছে। বিচারকেরা বলেন, সংবাদপত্র এবং সংশ্লিষ্ট সাংবাদিকের মন্তব্য অপ্রয়োজনীয় এবং অধিকারের সীমা লঙ্ঘণ করেছে। মামলায় জেতা অর্থ চ্যারিটিতে দান করে দেন মেসি। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Noyon Khan Posts 3449 Post Views 318 Related আরও দেখুন অন্যান্য ক্যাটাগরি রোনালদোকে ছুঁতে পারলেন না মেসি4hours ago 169 রেকর্ডের হাতছানি রিয়াল-রোনালদোর সামনে6hours ago 90 রোনালদোর চাপ বাড়িয়ে দিলেন মেসি!9hours ago 227 বার্সার বিরল রেকর্ড9hours ago 145 যেখানে সবার উপরে জিদান9hours ago 52 ঘরের মাঠে অ্যাটলেটিকোকে হারাল বায়ার্ন 10 hours ago 35 ব্যালন ডি’অর পাচ্ছেন রোনালদো! Today at 9:42am 220 তুরানের হ্যাটট্রিকে জয়ের পথে ফিরল বার্সেলোনা Today at 9:02am 173 পাঠকের মন্তব্য (0)Please login To write comment


লোকসভায় অধীর ব্যাটিং ভালোই করছেন; কিন্তু বাংলার নেতাদের বড় সমস্যা তাঁদের হিন্দি বলা নিয়ে | Gandi Nali: Adhir Ranjan Chowdhury needs to learn fluent Hindi as Lok Sabha leader - Bengali Oneindia\n5 min ago তৃণমূলে ধাক্কা দিয়ে ফের বড়সড় দলবদল! সংখ্যালঘু ভোটব্যাঙ্ক ফের বিজেপির ফোকাসে\n13 min ago বিজেপির দরজা ছোট হচ্ছে, বন্ধও হবে একুশের আগে! ভাঙলেন না মচকালেন দিলীপ\n32 min ago পথ দেখিয়েছেন ওবামা! ইন্দো-আমেরিকান কূটনীতিকের কাঁধেই মার্কিনিদের নিরাপত্তার দায়িত্ব বাইডেনের\n52 min ago কৃষকদের নেতারা এনআইএ স্ক্যানারে পর পর! বিজেপির পুরনো সঙ্গী বাদলদের তোপ কেন্দ্রের বিরুদ্ধে\n| Published: June 25 2019, 10:05 [IST]\nসপ্তদশ লোকসভায় কংগ্রেসের নেতা হিসেবে অধীর রঞ্জন চৌধুরীকে নিযুক্ত করার পর থেকেই বহরমপুরের এই বর্ষীয়ান নেতা হাত খুলেই খেলছেন। প্রধানমন্ত্রী নরেন্দ্র মোদীকে প্রাপ্য সম্মান দেখাতে যেমন ভুলছেন না, তেমনই কটাক্ষ করতেও ছাড়ছেন না। আবার বীরদর্পে "পারলে সোনিয়া, রাহুলকে জেলে পুরে দেখান" ধরনের চ্যালেঞ্জও দিয়ে বসছেন।\nআসলে অধীরের মতো নেতাকে লোকসভায় নেতা করে কংগ্রেস হাজারো গন্ডগোলের মধ্যে অন্তত একটি কাজ ঠিক করে করেছে।\nডাকাবুকো নেতা অধীরকে দায়িত্ব দিয়ে ভুল করেনি কংগ্রেস\nতেষট্টি বছরের অধীর, যিনি এবারে টানা পাঁচবার মুর্শিদাবাদের বহরমপুর কেন্দ্র থেকে জিতলেন, বরাবরই ডাকাবুকো নেতা। পশ্চিমবঙ্গে বসেও তিনি রাজ্যের সর্বময় কর্ত্রীর ধার ধারেন না। মমতার মতো এই নেতারও 'বিদ্রোহী' ভাবমূর্তি কম নয়। সেই 'রবিনহুড' অধীরকে লোকসভায় নিজেদের মাথা করে কংগ্রেস অন্তত রাহুল গান্ধীর সময়ের স্থবিরতা থেকে বেরিয়ে আসতে পেরেছে। পাশাপাশি, গান্ধী পরিবারবাদের অভিযোগও বিজেপি আগের মতো আর তুলতে পারবে না। গত লোকসভাতেও মল্লিকার্জুন খাড়গে ছিলেন লোকসভার নেতা কিন্তু বেশি বয়সের পাশাপাশি খাড়গে অধীরের থেকে সংসদীয় অভিজ্ঞতায় অনেক পিছনে। অধীরের কাছে অন্তত অনেক বেশি রাজনৈতিক সক্রিয়তা আশা করতেই পারে কংগ্রেসের শীর্ষ নেতৃত্ব এবং সমর্থকরা।\nকিন্তু অধীরকে এখন হিন্দি বলা নিয়ে অনেক খাটা দরকার\nকিন্তু একই সঙ্গে, সংসদে অধীরকে তাঁর ভাষার উপরেও নিয়ন্ত্রণ রাখা প্রয়োজন। গঠনমূলক সমালোচনা করা এক জিনিস আর ভাষার অপপ্রয়োগ আরেক। দায়িত্বভার নিয়ে অধীর প্রথমেই প্রধানমন্ত্রীর প্রতি শ্রদ্ধাজ্ঞাপন এবং তাঁর দেওয়া নৈশভোজে যোগ দিয়ে ইতিবাচক পদক্ষেপ দেখিয়েছিলেন। কিন্তু পরে সংসদে স্বামী বিবেকানন্দের সঙ্গে মোদীর তুলনার প্রসঙ্গে "কোথায় গঙ্গা মা আর কোথায় গন্দি নালি" বলে এক বড় বিতর্ক তৈরি করেছেন। অধীরের মন্তব্য, তাঁর হিন্দি ভালো নয়। আসলে তিনি নালি বলতে "ক্যানাল" বুঝিয়েছিলেন। কিন্তু "গন্দি"র প্রয়োজনটাই বা কী ছিল? যেখানে অধীর নিজেই বলেছেন যে মোদী এখন দেশের প্রধানমন্ত্রী, তাঁকে শ্রদ্ধা দেখানোটাই দস্তুর; সেখানে নিজেই এমন কাণ্ড করে বসে তিনি দলেরই ক্ষতি করলেন। গঙ্গা-নালির তুলনা টানাই ভুল ছিল অধীরের। তিনি মার্জিত ভাষাতেও তাঁর বক্তব্য রাখতে পারতেন।\nপশ্চিমবঙ্গের নেতাদের সর্বভারতীয় ক্ষেত্রে এটাই সমস্যা। তাঁরা হিন্দিটা রপ্ত করতে পারেন না বলে পিছিয়ে পড়েন, তাঁদের কথাবার্তা নিয়ে তামাশা করা হয়। মমতা বন্দ্যোপাধ্যায়ের ক্ষেত্রেও একই সমস্যা বিদ্যমান। উত্তর ভারতের নেতারা যেমন দক্ষিণে কল্কে পান না স্রেফ ভাষা রপ্ত করতে পারেন না বলে, তেমনই বাংলার নেতাদের এবারে একটু মনোযোগী হওয়া উচিত হিন্দিটা শিখতে। অন্যথা, 'ক' বলতে গিয়ে 'খ' বলে তাঁরা এমন বিপত্তি ঘটাতেই থাকবেন।\nadhir chowdhury west bengal narendra modi lok sabha অধীর চৌধুরী পশ্চিমবঙ্গ নরেন্দ্র মোদী লোকসভা\nGandi Nali: Adhir Ranjan Chowdhury needs to learn fluent Hindi as Lok Sabha leader\nStory first published: Tuesday, June 25, 2019, 10:05 [IST]


১২ বছর ধরে কী সরকার আঙুল চুষেছে: ফখরুল | Daily Provat Alo\nপ্রচ্ছদ ফিচার ১২ বছর ধরে কী সরকার আঙুল চুষেছে: ফখরুল\nসমাবেশে বিএনপি মহাসচিব মির্জা ফখরুল ইসলাম আলমগীরসহ অন্যান্য নেতৃবৃন্দ।\nক্লাবে ক্লাবে অবৈধ ক্যাসিনো নিয়ে আওয়ামী লীগের পক্ষ থেকে বিএনপিকে দায়ী করে যে বক্তব্য দেওয়া হয়েছে তার প্রতিবাদ জানিয়েছেন বিএনপি মহাসচিব মির্জা ফখরুল ইসলাম আলমগীর।\nতিনি বলেন, এখন ঘরে ঘরে ক্যাসিনো। ১২ বছর ধরে জুয়া, ক্যাসিনো চলছে। সরকার ধরতে পারেনি। এখন যখন ধরা পড়ে গেছে, তখন বলছে বিএনপি সরকারের আমল থেকে এটা চলে আসছে। তাহলে সরকার ১২ বছর কী করছিল? আঙুল চুষছিল?\nমঙ্গলবার বিকেলে সিলেট নগরীর রেজিস্টারি মাঠে বিভাগীয় বিএনপি আয়োজিত সমাবেশে প্রধান অতিথির বক্তব্য একথা বলেন মির্জা ফখরুল। এ সময় বিএনপি চেয়ারপারসন খালেদা জিয়ার মুক্তির জন্য দলের সবাইকে আন্দোলনের প্রস্তুতি নেওয়ার আহ্বান জানান তিনি।\nবিচার ব্যবস্থায় ভয়াবহ নৈরাজ্য চলছে মন্তব্য করে মির্জা ফখরুল বলেন, সরকার বিচার ব্যবস্থাকে দলীয়করণ করে তাদের প্রয়োজনে, রাজনৈতিক কাজে ব্যবহার করছে। প্রশাসন, পুলিশ প্রশাসন সম্পূর্ণভাবে দলীয়করণ করেছে সরকার। এই সরকার জনগণের সরকার নয়, জনবিরোধী সরকার।\nতিনি বলেন, সরকার গ্যাস, বিদ্যুতের দাম বাড়িয়ে জনগণের ওপর বোঝা বাড়াচ্ছে। নিত্য প্রয়োজনীয় জিনিসপত্রের দাম নিয়ন্ত্রণ করতে পারছে না। দেশে মেগা প্রকল্পের নামে মেগা লুটপাট চলছে।\nখালেদা জিয়ার মুক্তি, তারেক রহমানের সাজা ও মামলা প্রত্যাহার এবং পুনরায় জাতীয় নির্বাচনের দাবিতে এই সমাবেশের আয়োজন করে বিএনপি।\nসিলেট জেলা বিএনপির সভাপতি আবুল কাহের চৌধুরী শামীমের সভাপতিত্বে সমাবেশে দলের স্থায়ী কমিটির সদস্য খন্দকার মোশারফ হোসেন, ব্যারিস্টার মওদুদ আহমদ ও গয়েশ্বর চন্দ্র রায় বক্তব্য দেন। সিলেট জেলা বিএনপির সাধারণ সম্পাদক আলী আহমদ ও মহানগরের সাংগঠনিক সম্পাদক মিফতাহ সিদ্দিকী সমাবেশ পরিচালনা করেন।\nসরকার দুই বছরেও রোহিঙ্গাদের ফেরত পাঠাতে পারেনি উল্লেখ করে মির্জা ফখরুল বলেন, আমরা প্রথম দিনেই সহযোগিতার হাত বাড়িয়েছিলাম।\nসরকার ভয়ে এই সমাবেশ বন্ধ করতে চেয়েছিল অভিযোগ করে বিএনপি মহাসচিব বলেন, কয়েকদিন আগে সিলেটে ছাত্রদলের একটি মিছিলে হাজারো নেতাকর্মীর অংশগ্রহণ দেখেই সরকার ভয় পেয়েছে।\nমির্জা ফখরুল সরকারের সমালোচনা করে বলেন, এরা জনগণের ভোটে নির্বাচিত হয়নি। তারা নির্বাচনের আগের দিন রাতে ভোট ডাকাতি করেছে। আওয়ামী লীগের লোকজন তা পারেনি। তারা পুলিশ, বিজিবিসহ রাষ্ট্রযন্ত্রকে কাজে লাগিয়ে ভোট ডাকাতি করেছে। বন্দুকের নলের ভয় দেখিয়ে ক্ষমতায় বসে আছে এই সরকার।\nতিনি বলেন, তারা সুপরিকল্পিতভাবে, সুচিন্তিতভাবে এই দেশকে একটি ব্যর্থ রাষ্ট্রে পরিণত করছে। তারা রাষ্ট্রের সমস্ত প্রতিষ্ঠানগুলো ধ্বংস করে দিচ্ছে। সংসদ নাই, একটি গৃহপালিত বিরোধীদল সেখানে বসে আছে।\nঅন্যান্যের মধ্যে এসময় আরও বক্তব্য দেন- দলের কেন্দ্রীয় ভাইস চেয়ারম্যান ডা. এ জেড এম জাহিদ হোসেন, মোহাম্মদ শাহজাহান, চেয়ারপারসনের উপদেষ্টা তাহসিনা রুশদীর লুনা, খন্দকার আব্দুল মুক্তাদির, সাংগঠনিক সম্পাদক ডা. শাখাওয়াত হাসান জীবন, সহ সাংগঠনিক সম্পাদক দিলদার হোসেন সেলিম ও কলিম উদ্দিন মিলন, প্রচার সম্পাদক শহীদ উদ্দিন চৌধুরী এ্যানি, ব্যারিস্টার মীর মোহাম্মদ হেলাল উদ্দিন, মুজিবুর রহমান, শফিউদ্দিন চৌধুরী, মিজানুর রহমান চৌধুরী, সিলেট মহানগর বিএনপির সভাপতি নাসিম হোসাইন প্রমুখ।\nসমাবেশে ব্যারিস্টার মওদুদ আহমদ, গয়েশ্বর চন্দ্র রায় থেকে শুরু করে স্থানীয় একাধিক নেতা খালেদা জিয়ার মুক্তির জন্য কঠোর কর্মসূচি দেওয়ার আহহ্বান জানান।\nএর আগে দুপুরে মির্জা ফখরুলসহ বিএনপির স্থায়ী কমিটির সদস্য ও কেন্দ্রীয় নেতারা বিমানে সিলেটে পৌঁছান। নগরীতে পৌঁছে বিএনপির শীর্ষ নেতারা হযরত শাহজালাল (রহ.) ও হযরত শাহপরাণ (রহ.) এর মাজার জিয়ারত করেন।\nপূর্ববর্তী নিবন্ধভারত-বাংলাদেশ রেল যোগাযোগ আগের মতোই হবে: রীভা গাঙ্গুলী\nপরবর্তী নিবন্ধপাকিস্তানে ভূমিকম্পে নিহত ১৯


‘নববর্ষ বাজে নতুন দিনের গান, নদী বয়ে যাক অবিরত বাংলাদেশের প্রাণ’\n‘নববর্ষ বাজে নতুন দিনের গান, নদী বয়ে যাক অবিরত বাংলাদেশের প্রাণ’ এই স্লোগান নিয়ে বাংলাদেশ পরিবেশ আন্দোলন (বাপা) হবিগঞ্জ শাখা এবং খোয়াই রিভার ওয়াটারকিপার বাংলা নতুন বছরকে বরণ করে। পহেলা বৈশাখের প্রথম প্রহরে স্থানীয় শিরিষতলায় মিলন ঘটে হবিগঞ্জের পরিবেশ ও সংস্কৃতিকর্মীদের।\nনববর্ষের শুভেচছা বিনিময়ে সকলের মধ্যে বেজে উঠে একই সুর, একই দাবী, তাহল নদীমাতৃক বাংলাদেশকে বাঁচাতে হলে বাঁচাতে হবে নদী। ‘জীবনের জন্য নদী’ এ প্রতিপাদ্যকে ধারণ করে নববর্ষকে উদযাপন হবিগঞ্জে সকলের দৃষ্টি আকর্ষন করে। তিন প্রজন্মের কাছে হবিগঞ্জের নদীগুলোকে পরিচিত করা হয়।\nআয়োজকরা বলেন, আমাদের পরিচিত অনেক নদী ইতিমধ্যে হারিয়ে গেছে, কিছু নদীর অস্থিত্ব হারাতে বসেছে। বিজাতীয় সংস্কৃতি যেমন আমাদের জন্য হুমকি, তেমনি কিছু প্রভাবশালী ও হীনমন্য মানুষের মাধ্যমে আমাদের সংস্কৃতির প্রাণ নদীগুলোও আজ অস্তিত্বের সংকটে।\nনদী দূষণ নিয়ে তিনি বলেন, জেলার মাধবপুর এবং হবিগঞ্জ সদরে কলকারখানার অপরিকল্পিত বর্জ্য নিষ্কাশনের কারণে লাখ মানুষের জীবনযাত্রা দূর্বিসহ হয়ে পড়েছে। মারাত্মক স্বাস্থ্যঝুঁকিতে রয়েছেন সুতাং নদী পাড়ের মানুষ। কয়েক বছর ধরে চলে আসা এ শিল্পবর্জ্য দূষণের কারণে গরু-ছাগল, হাঁস-মুরগি মারা যাচ্ছে। মৎস্যশূণ্য হয়ে পড়েছে খাল-বিল। অসংখ্র মানুষ আক্রান্ত হয়েছেন মারাত্মক চর্মরোগে। মানুষ অসহনীয় দুর্গন্ধের ভেতর দিনাতিপাত করতে বাধ্য হচ্ছেন। প্রভাবশালীদের ভোগ বিলাস ও বাণিজ্যের জন্য সুতাং নদীসহ খালগুলোকে বেছে নিচ্ছে। এভাবে নদীর মৃত্যু হোক তা আমরা আশা করিনা, এটা অবশ্যই প্রতিরোধ করতে হবে। দেশ, মাটি, প্রকৃতির প্রতি আমাদের সকলের দায়িত্ব রয়েছে। তাই এই দায়িত্ব সকলকে পালন করা উচিত। তিনি বলেন, নদী রক্ষায় জনগণকে আরো সোচ্ছার হতে হবে, দখলদারদের বিরুদ্ধে জেগে উঠতে হবে। তাই খোয়াই, সুতাংসহ সকল নদী রক্ষায় আন্দোলন চালিয়ে যাওয়া জরুরী।\nকর্মসূচী চলাকালীন সময়ে উপস্থিত ছিলেন, বাপা হবিগঞ্জের সভাপতি অধ্যাপক মো. ইকরামুল ওয়াদুদ, সহ-সভাপতি তাহমিনা বেগম গিনি, বাপা আজীবন সদস্য শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক ড. জহিরুল হক শাকিল, বিশিষ্ট লেখক অধ্যাপক জাহান আরা খাতুন, অধ্যাপক ইলিয়াস বখত চৌধুরী, সৈয়দ কামরুল ইসলাম, এড. বিজন বিহারী দাস, সৈয়দা তাহমুদা শানু, সৈয়দ বাকি মোঃ ইকবাল, ইমতিয়াজ তুহিন, সিদ্দিকী হারুন, আসমা খানম হ্যাপি, অ্যাডভোকেট শায়লা আক্তার, মো. রাকিব হোসেন প্রমুখ।


ফিলিপস তৈরি করেছে বিশ্বের সবচেয়ে কম বিদ্যুৎক্ষয়ী বাতি! - Banglatech24.com\nফিলিপস তৈরি করেছে বিশ্বের সবচেয়ে কম বিদ্যুৎক্ষয়ী বাতি!\nLEDLight Emitting DiodePhilipsPhilips Tube LEDএলইডিনতুন পণ্য (New Tech)ফিলিপসফিলিপস এলইডিফিলিপস টিউব এলইডিলাইট ইমিটিং ডায়োডলাইট এমিটিং ডায়োড\nBy আরাফাত বিন সুলতান - April, 12th 2013\nইলেকট্রনিকস কোম্পানি ফিলিপস বিশ্বের সবচেয়ে কম বিদ্যুৎক্ষয়ী বাতি তৈরি করেছে বলে জানিয়েছে। প্রতিষ্ঠানটির দাবী অনুযায়ী তাদের গবেষণাগারে নির্মিত নতুন ধরণের টিউব এলইডি ল্যাম্প সাধারণ বিকল্পের তুলনায় অর্ধেক শক্তি ব্যবহার করে সমান আলো প্রদানে সক্ষম। এগুলো বাসাবাড়ি, অফিস এবং অন্যান্য স্থানে লাইটিং বাবদ সংঘটিত খরচকে উল্লেখযোগ্য পরিমাণ কমিয়ে আনতে পারবে। বিবিসি অনলাইনের খবর।\nসংবাদমাধ্যমটি আরও জানাচ্ছে, বিশ্বের মোট বিদ্যুৎ খরচের ১৯ শতাংশেরও বেশি ব্যবহৃত হয় আলোক সরবরাহের কাজে।\nফিলিপসের এই পরীক্ষামূলক এলইডি টিউব লাইটটি প্রতি ওয়াটের বিনিময়ে ২০০ লুমেন আলো দেয়। অপরদিকে সাধারণ স্ট্রিপ লাইট দিতে পারে ১০০ লুমেন/ওয়াট এবং বাল্বের ক্ষেত্রে এই পরিমাণ আরও কম- মাত্র ১৫ লুমেন/ওয়াট।\nএলইডি’র স্থায়িত্বকাল প্রায় ১০০,০০০ ঘন্টা!\nফিলিপস আশা করছে, তাদের নতুন আবিষ্কার শিল্প কারখানা এবং অফিসে ব্যাপকহারে ব্যবহৃত ফ্লুরোসেন্ট টিউব লাইটকে প্রতিস্থাপন করবে, যা পৃথিবীর সমস্ত লাইটিংয়ের অর্ধেকের বেশি অংশ দখল করে আছে। কোম্পানিটির প্রত্যাশানুযায়ী তারা ২০১৫ সালের মধ্যেই পণ্যটি বাজারজাত করতে সক্ষম হবে।\nএলইডি এর পূর্ণরূপ হচ্ছে লাইট ইমিটিং ডায়োড যা সচরাচর ব্যবহৃত বাল্বের তুলনায় অনেক কম বিদ্যুৎ ব্যবহার করে। এগুলোতে উষ্ণতাজনিত কারণে কম শক্তি ব্যয় হয়ে থাকে। সাধারণত ইলেকট্রনিক যন্ত্রে নির্দেশক হিসেবেই এলইডির প্রচলন বেশি। প্রথমদিকে শুধুমাত্র লাল আলো বিচ্ছুরণকারী এলইডি পাওয়া গেলেও পরবর্তীতে অন্যান্য বর্ণও এতে উপলভ্য করা হয়।\nএলইডি লাইটের স্থায়িত্বকাল অনেক। এগুলো প্রায় ১০০,০০০ ঘন্টা পর্যন্ত আলো দিতে পারে। কিন্তু সাধারণ লাইট বাল্ব এবং সিএফএলের ক্ষেত্রে এই সময়কাল হচ্ছে যথাক্রমে ১০০০ এবং ১৫০০০ ঘন্টা। হলুদাভ আলোর (প্রথাগত বাল্ব) এর তুলনায় এলইডি ৯০ শতাংশ শক্তি সাশ্রয়ী। তাই প্রাথমিক সেটআপ খরচ একটু বেশি হলেও বিদ্যুৎ বিল কম হওয়ায় অনেকেই এগুলো পছন্দ করেন।


বৃহস্পতিবার, ২২ অগাস্ট ২০১৯, ০৭:৪১ অপরাহ্ন\nদ. সুনামগঞ্জে উন্নয়ন মেলা সম্পন্ন\nCatagory : শেষ পাতা, সব খবর | তারিখ : October, 6, 2018, 11:29 pm\nদক্ষিণ সুনামগঞ্জে ৩ দিনব্যাপী চতুর্থ উন্নয়ন মেলা সম্পন্ন হয়েছে। দক্ষিণ সুনামগঞ্জ উপজেলা প্রশাসন কর্তৃক আয়োজিত উপজেলা পরিষদ প্রাঙ্গণে অনুষ্ঠিত মেলার সমাপনী দিনে উপজেলা নির্বাহী অফিসার মো. সফি উল্লাহের সভাপতিত্বে ও উপজেলা সমবায় অফিসার মো. মাসুদ আহমদের পরিচালনায় প্রধান অতিথি হিসাবে বক্তব্য রাখেন অর্থ ও পরিকল্পনা প্রতিমন্ত্রী এম এ মান্নান এমপি।\nএসময় উপস্থিত ছিলেন দক্ষিণ সুনামগঞ্জ উপজেলা সহকারি কমিশনার(ভূমি) সৈয়দা সমসাদ বেগম,উপজেলা মৎস্য কর্মকর্তা সমীরণ কুমার সাহা, উপজেলা প্রাণিসম্পদ অফিসার সাইফুল্লাহ মানছুর, উপজেলা অফিসার ইনচার্জ(ওসি) মো. ইখতিয়ার উদ্দিন চৌধুরী, পুলিশ পরিদর্শক(তদন্ত) মো. আতিকুর রহমান, উপজেলা স্বাস্থ্য অফিসার মো. জসিম উদ্দিন, উপজেলা যুব উন্নয়ন অফিসার পিয়ার আহমদ, উপজেলা খাদ্য অফিসার রোমানা আফরোজ, আওয়ামী লীগ সহ সভাপতি হাজী তহুর আলী, সাধারণ সম্পাদক মো. আতাউর রহমান, জয়কলস ইউনিয়ন পরিষদ চেয়ারম্যান ও উপজেলা আওয়ামী লীগ সহ সভাপতি মো. মাসুদ মিয়া, সাবেক মুক্তিয়োদ্ধা কমান্ডার মো. আতাউর রহমান, উপজেলা যুবলীগ সিনিয়র সহ সভাপতি মো. নুর হোসেন প্রমুখ। এ দিকে তিন দিনের উন্নয়ন মেলার উপজেলা দপ্তরের ৪০টি স্টলে সরকারের উন্নয়ন কর্মকান্ডের ধারাবাহিক উন্নয়ন চিত্র উপস্থাপন করা হয়। মেলার শেষ দিনে মেলা প্রাঙ্গণে স্কুল-কলেজের ছাত্র-ছাত্রীদের কুইজ প্রতিযোগিতা আয়োজন করা হয় এবং বিজয়ীদের মাঝে পুরস্কার বিতরণ করা হয়।


এবার 'মিঠাই' এর মাথায় শনি হয়ে নাচছে 'খুকুমণি'! TRP তে জোরদার লড়াই 'মিঠাই' আর 'খুকুমণি'র, অবাক করা রেজাল্ট, রইল সম্পূর্ণ তালিকা, দেখুন টিআরপি তালিকার শীর্ষস্থানটি অবশেষে কার দখলে - The Bengal Story\nএবার ‘মিঠাই’ এর মাথায় শনি হয়ে নাচছে ‘খুকুমণি’! TRP তে জোরদার লড়াই ‘মিঠাই’ আর ‘খুকুমণি’র, অবাক করা রেজাল্ট, রইল সম্পূর্ণ তালিকা, দেখুন টিআরপি তালিকার শীর্ষস্থানটি অবশেষে কার দখলে\nWritten By নিজস্ব প্রতিনিধি Published On Thursday, December 9th, 2021, 3:42:37 PM IST\nবৃহস্পতিবার মানেই বাংলা সিরিয়ালের দর্শকদের নিজেদের প্রিয় ধারাবাহিকের ফলাফল দেখে নেওয়ার দিন। তবে এবার টিআরপি তালিকা প্রকাশ হতেই আশ্চর্য হয়ে গেলেন দর্শকদের একটি বড় অংশ। কারণ অপ্রত্যাশিতভাবে টিআরপি তালিকায় একটি গুরুত্বপূর্ণ স্থান ছিনিয়ে নিতে সক্ষম হয়েছে স্টার জলসায় সম্প্রচারিত হওয়া ধারাবাহিক ‘খুকুমণি হোম ডেলিভারি’।\nপ্রসঙ্গত গত বেশ কয়েক মাস ধরে টিআরপি তালিকার শীর্ষস্থানটি জি বাংলার ‘মিঠাই’ ধারাবাহিকের দখলে রয়েছে। রেকর্ড তৈরি করে ফেলেছে ইতিমধ্যেই এই ধারাবাহিকটি। বিগত বেশ কয়েক মাসের মত শীর্ষ স্থানটি মিঠাই নিজের দখলে রাখতে সক্ষম হয়েছে এবারো। কিন্তু মিঠাই এর সঙ্গে জোরদার পাল্লা দিয়ে এবার টিআরপি তালিকার দ্বিতীয় স্থানটিতে উঠে আসতে সক্ষম হয়েছে ‘খুকুমণি হোম ডেলিভারি’।\nপাশাপাশি একই সঙ্গে দ্বিতীয় স্থানে যৌথভাবে অবস্থান করছে ‘উমা’ এবং ‘যমুনা ঢাকি’ ধারাবাহিক দুটি। অপরদিকে টলিউড অভিনেত্রী দেবশ্রী রায় অভিনীত ‘সর্বজয়া’ ভাল ফলাফল করেছে এই সপ্তাহে এবং ফলস্বরূপ তৃতীয় স্থান দখল করে নিতে সক্ষম হয়েছে।\nতবে স্টার জলসার অন্যান্য ধারাবাহিকগুলি যেমন ‘ধূলোকণা’, ‘শ্রীময়ী’ মোটেও আশানুরূপ ফলাফল করতে পারেনি। ফলে টিআরপি তালিকায় ক্রমাগত নামছে এই ধারাবাহিকগুলি। তবে অপরদিকে অক্ষুণ্ণ রয়েছে সৌরভ গাঙ্গুলীর সঞ্চালনার ম্যাজিক। কারণ দাদাগিরির টিআরপি অন্যান্য সপ্তাহের মতো এবারও দারুন ফলাফল করেছে।\nkhukumoni home deliverymithaiTollywoodzee Bangla


জীবনের লক্ষটা হোক ভাল মানুষ হবার! | উদ্যোক্তার খোঁজে\nজীবনের লক্ষটা হোক ভাল মানুষ হবার!\nভয়কে জয় করার সাতটি মন্ত্র! সফলতা নিশ্চিত! রাগ নয় সফলতার সুত্র হাসি! না জেনে না বুঝে কোন ব্যবসায় হাত দিবেন না! তেলবাজি নয়, আন্তরিক প্রশংসা করুন! বড় নয় ছোট ব্যবসায় দিয়ে শুরু করুন! সফলতার ‘অন্যরকম’ গল্প! সফলতা পেতে ৬ ব্যর্থতার স্বাদ নেয়া জরুরী! ব্যবসায়ের পুঁজি অল্প? মেনে চলুন বিষয়গুলো! সফলতার জন্য যোগ্য করে তুলুন নিজেকে! আপেল না পড়িয়া যদি পড়িত তাল!


'KYC আপডেট করুন', মেসেজের লিঙ্কে ক্লিক করলেই উধাও হয়ে যাচ্ছে SBI গ্রাহকদের টাকা - SBI customers may lose all money if they click on 'Update Your KYC' link sent hackers : Report, Bangla News\nবাংলা নিউজ > ঘরে বাইরে > 'KYC আপডেট করুন', মেসেজের লিঙ্কে ক্লিক করলেই উধাও হয়ে যাচ্ছে SBI গ্রাহকদের টাকা\nপ্রতারণা চক্রের ফাঁদ পাতা হয়েছে চিন থেকে। (ছবিটি প্রতীকী, সৌজন্য রয়টার্স)\n১ মিনিটে পড়ুন . Updated: 09 Jul 2021, 11:53 PM IST লেখক Ayan Das\nসেই প্রতারণা চক্রের ফাঁদ পাতা হয়েছে চিন থেকে।\nনিজের কেওয়াইসি তথ্য আপডেট করুন। তাতে থাকছে একটি লিঙ্ক। স্টেট ব্যাঙ্ক অফ ইন্ডিয়ার (এসবিআই) নামে আসা সেই মেসেজের লিঙ্কে ভুলেও ক্লিক করবেন না। তাহলে মুহূর্তের মধ্যে আপনার অ্যাকাউন্টে সব টাকা উধাও হয়ে যাবে। আর সেই প্রতারণা চক্রের ফাঁদ পাতা হয়েছে চিন থেকে। দিল্লির সাইবারপিস ফাউন্ডেশন এবং অটোবুট ইনফোসেকের রিপোর্ট উদ্ধৃত করে কয়েকটি প্রতিবেদনে একথা জানানো হয়েছে।\nকীভাবে হচ্ছে সেই প্রতারণা? কয়েকটি প্রতিবেদনে জানানো হয়েছে, দুই সংস্থার জানিয়েছে যে ভারতের বৃহত্তম রাষ্ট্রায়ত্ত ব্যাঙ্কের গ্রাহকদের নিশানা করেছে চিনা হ্যাকাররা। গ্রাহকদের ফোনে ‘update your KYC’ মেসেজ পাঠানো হচ্ছে। তাতে একটি লিঙ্ক থাকছে। সেই লিঙ্কে ক্লিক করলে গ্রাহকদের একটি নয়া পেজে খুলে যাবে। সেখানে ক্যাপচা কোডের পাশাপাশি ‘ইউজারনেম’, ‘পাসওয়ার্ড’-এর মতো গোপনীয় তথ্য জানতে চাওয়া হয়। সাইবার বিশেষজ্ঞরা জানিয়েছেন, সেই তথ্য দিলেই গ্রাহকের ফোনে একটি ‘ওটিপি’ (OTP) আসবে। ‘ওটিপি’ দিলে নয়া একটি পেজ খুলে যাবে। তাতে আবার অ্যাকাউন্ট নম্বর, মোবাইল নম্বর, জন্মতারিখের মতো বিভিন্ন গোপনীয় তথ্য জানতে চাওয়া হয়। সেই তথ্য দেওয়ার পর আবারও একটি ‘ওটিপি’ আসবে। তারপর অ্যাকাউন্টের পুরো টাকা সাফ হয়ে যাবে।\nপ্রতিবেদন অনুযায়ী, এসবিআই গ্রাহকদের ৫০ লাখ টাকার পুরস্কার দেওয়ারও দাবি করছে হ্যাকাররা। লিঙ্কে ক্লিক করানোর জন্য সেই পুরস্কারমূল্যের টোপ দেওয়া হয়েছে। সেই ফাঁদে পা দিলেই গ্রাহকদের জীবনভরের সঞ্চয় এক লহমায় উধাও হয়ে যাবে। বিশেষজ্ঞরা জানিয়েছেন, এসবিআই এরকম কোনও পুরস্কারের অফার দিচ্ছে না। যদি দেওয়া হত, তা স্টেট ব্যাঙ্ক অফ ইন্ডিয়ার ওয়েবসাইটে উল্লেখ থাকত। সেইসঙ্গে তাঁরা জানিয়েছেন, থার্ড-পার্টি ডোমেনের মাধ্যমে প্রতারণা চক্র চালানো হচ্ছে। ইউআরএলে সামান্য হেরফের করা হচ্ছে। একই কায়দায় আইডিএফসি, পঞ্জাব ন্যাশনাল ব্যাঙ্ক, ইন্ডাসল্যান্ড এবং কোটাক ব্যাঙ্কের গ্রাহকদেরও সর্বস্ব লুট করা হচ্ছে।\nState Bank of India SBI Update Your KYC Hacker China Hacking


প্রধানমন্ত্রী নরেন্দ্র মোদীর গাড়ির সামনে ফেঁসে গিয়েছিল একটি এম্বুলেন্স! তারপর প্রধানমন্ত্রী করলেন এমন কাজ… | My India News\nHome/বাংলা/দেশ/প্রধানমন্ত্রী নরেন্দ্র মোদীর গাড়ির সামনে ফেঁসে গিয়েছিল একটি এম্বুলেন্স! তারপর প্রধানমন্ত্রী করলেন এমন কাজ…\nপ্রধানমন্ত্রী নরেন্দ্র মোদীর গাড়ির সামনে ফেঁসে গিয়েছিল একটি এম্বুলেন্স! তারপর প্রধানমন্ত্রী করলেন এমন কাজ…\nআমাদের দেশে এমন ঘটনা অনেক বার হয়েছি যে ভিভিআইপি ব্যক্তিদের গাড়ির সামনে এমার্জেন্সি এম্বুলেন্স সহ বিভিন্ন প্রকার এমার্জেন্সি গাড়ি ফেঁসে যায়। অনেক সময় সেই ভিভিআইপি ব্যক্তিরা যদি মানবিক মানুষ হয়ে থাকেন তাহলে তারা নিজেদের গাড়ীটিকে সাইট করে সেই এমার্জেন্সি গাড়ি গুলিকে এগিয়ে দেন। এক্ষেত্রে আমাদের প্রধানমন্ত্রী মাননীয় নরেন্দ্র মোদির কাছে এমন একটি মানবিকতার পরিচয় পাওয়া গেল।\nভারতবর্ষের প্রধানমন্ত্রীর নরেন্দ্র মোদী এমন একজন ব্যক্তিত্ব যাকে সমগ্র পৃথিবী চেনে। এমনকি যারা রাজনীতি থেকে নিজেকে দূরে সরিয়ে রাখেন তারাও প্রধানমন্ত্রী নরেন্দ্র মোদি কে চেনেন। আর এবার উনি এমন এক মানবিক কাজ করলেন যেটা জানার পর প্রধানমন্ত্রীর উপর শ্রদ্ধা বহুগুণ বেড়ে যাবে। আপনি যদি অন্য কোন রাজনৈতিক দলের সমর্থক হন এবং প্রধানমন্ত্রী কে কোন কারণে বিরক্ত বোধ হয় তার সত্বেও আপনি এটি জানার পরে প্রধানমন্ত্রীকে অত্যন্ত শ্রদ্ধার জায়গায় রাখবেন।\nসম্প্রতি প্রধানমন্ত্রী নিজের এক কার্যক্রম জায়গা থেকে অন্য এক কার্যক্রম জায়গায় যাচ্ছিলেন সম্পূর্ণ জেট সিকিউরিটির মাধ্যমে। ওনার গাড়ীর চারপাশ জুড়ে ছিল সিকিউরিটি তাই রাস্তাটি পুরোপুরি ভাবে জাম হয়েছিল এরফলে পিছনে একটা অ্যাম্বুলেন্স আটকে গিয়েছিল। সেই অ্যাম্বুলেন্সটি কিছুতেই প্রধানমন্ত্রীকে পেরিয়ে যেতে সক্ষম ছিল না। সেই সময় প্রধানমন্ত্রীর নজরে আসে সেই অ্যাম্বুলেন্সটি এবং তিনি তার সমস্ত সিকিউরিটিকে বলেন যে আমার গাড়ী টি সাইড করে অ্যাম্বুলেন্সকে আগে ছেড়ে দিন, কারণ অ্যাম্বুলেন্সের আগে যাওয়া অত্যন্ত গুরুত্বপূর্ণ।\nআপনাদের জানিয়ে দিন এক কার্যক্রম থেকে আরেক কার্যক্রম যাওয়া প্রধানমন্ত্রীর কাছে অত্যন্ত গুরুত্বপূর্ণ ছিল। সেজন্যই প্রধানমন্ত্রীর গাড়িটি অত্যন্ত দ্রুতগতিতে যাচ্ছিল। কিন্তু তা সত্বেও প্রধানমন্ত্রীর নিজের গাড়ি থামিয়ে অ্যাম্বুলেন্স কে যাওয়ার সুযোগ করে দিয়েছেন। এর মাধ্যমে উনি একজন মহান ব্যক্তিত্ব হিসেবে নিজের পরিচয় ফুটিয়ে তুলেছেন। এবং এই খবরটি শুধুমাত্র দেশেই নয় এই মুহূর্তে সমগ্র বিশ্বেজুড়ে ছড়িয়ে পড়েছে।


রামপুরে মাদক, সন্ত্রাস ও ইভটিজিং প্রতিরোধে সচেতনতামূলক প্রচারণা – ilsheypar.com\nরামপুরে মাদক, সন্ত্রাস ও ইভটিজিং প্রতিরোধে সচেতনতামূলক প্রচারণা\nচাঁদপুর সদর উপজেলার রামপুরে মাদক, সন্ত্রাস, জঙ্গিবাদ, ইভটিজিং, নারী ও শিশু নির্যাতন, চুরি ও ছিনতাই প্রতিরোধে সচেতনতামূলক প্রচারণা অনুষ্ঠিত হয়েছে। গতকাল বুধবার বিকাল ৫টায় রামপুর ইউনিয়ন পরিষদের কার্যালয়ে অনুষ্ঠানে প্রধান অতিথির বক্তব্য রাখেন অতিরিক্ত পুলিশ সুপার (সদর সার্কেল) জাহেদ পারভেজ চৌধুরী।\nতিনি তাঁর বক্তব্যে বলেন, মাদক নির্মূলে সবাইকে এগিয়ে আসতে হবে, সবাইকে সচেতন হতে হবে। চাঁদপুরে মাদক নির্মূল করতে প্রশাসন কঠোর নজরদারিতে চিহ্নিত মাদক ব্যবসায়ী ও সেবনকারীদের রাখা হয়েছে। যাদের বিরুদ্ধে মাদক মামলা রয়েছে তাদের দ্রুত আইনের কাছে আত্মসমর্পণ করলে তাদের আইনী সুবিধা দেয়া হবে।\nইউপি চেয়ারম্যান আল মানুন পাটওয়ারীর সভাপতিত্বে এবং চাঁদপুর মডেল থানার এএসআই রেজাউলের পরিচালনায় বক্তব্য রাখেন চাঁদপুর মডেল থানার ইন্সপেক্টর (অপারেশন) আ. রব, রামপুর ইউপি সচিব রাকিবুল হাসান, ইউনিয়ন আওয়ামী লীগের ভারপ্রাপ্ত সাধারণ সম্পাদক জাকির পাটওয়ারী, রামপুর ইউনিয়ন পরিষদের সংরক্ষিত মহিলা সদস্য তাজমুন নাহার লিপি, মাসুদা আক্তার, আনোয়ারা বেগম, ওয়ার্ড সদস্য ফখরুল ইসলাম পাটওয়ারী, আবু সায়েদ বেপারী, আ. বারেক মোল¬া, হাফেজ আবু তাহের পাটওয়ারী, মো. মমিন উদ্দিন আহমেদ, রিপন হোসেন, বিষু মজুমদার, আনোয়ার হোসেন, ইউডিসির পরিচালক মো. ইমরান হোসেন খান প্রমুখ।\nPrevious PostPrevious শাহ্তলী কামিল মাদরাসার বার্ষিক পুরস্কার বিতরণ সম্পন্ন\nNext PostNext নুরুল আমিন রুহুল এমপি আজ মতলব আসছেন


আজ থেকেই ঢাকা কলেজের ঈদের ছুটি শুরু: শিক্ষামন্ত্রী। আজ থেকেই ঢাকা কলেজের ঈদের ছুটি শুরু: শিক্ষামন্ত্রী। – Voice Ctg\nঢাকা কলেজের শিক্ষার্থী ও ব্যবসায়ীদের সংঘর্ষের ঘটনায় একদিন আগেই কলেজের ঈদের ছুটি শুরু হওয়ার ঘোষণা দিয়েছেন শিক্ষামন্ত্রী ডা. দীপু মনি।\nমঙ্গলবার (১৯ এপ্রিল) বিকেলে চাঁদপুর সার্কিট হাউজে এক অনুষ্ঠান শেষে সাংবাদিকদের প্রশ্নের জবাবে তিনি একথা বলেন।\nএসময় মন্ত্রী বলেন, ‘সংঘর্ষের ঘটনাটি খুবই দুঃখজনক। আমরা প্রায়ই দেখি ঢাকা কলেজের শিক্ষার্থী ও আশপাশের ব্যবসায়ীদের মধ্যে নানান বিষয়ে নানান রকম বাগবিতণ্ডা হয়। সেই বাগবিতণ্ডা অনেক সময় সংঘর্ষে রূপ নেয়। সংঘর্ষের ঘটনায় আমাদের কয়েকজন শিক্ষার্থী আহত হয়েছেন। এই সংঘর্ষে যারা আহত হয়েছেন তাদের চিকিৎসার বিষয়গুলো আমরা দেখছি।\nতিনি বলেন, ‘যেহেতু সব শিক্ষাপ্রতিষ্ঠান ২০ তারিখ (২০ এপ্রিল) ক্লাস শেষে বন্ধ হওয়ার কথা রয়েছে, ঢাকা কলেজে আজও যেহেতু ক্লাসের কোনো পরিবেশ নেই; কাজেই আজ থেকেই সেখানে ঈদের ছুটি শুরু হয়ে যাবে। ঈদের ছুটিতে সবাই বাড়ি চলে যাবে। আশা করছি হলগুলো সব বন্ধ থাকবে।\n‘আইনশৃঙ্খলা রক্ষাকারী বাহিনী আজ সকাল থেকে যদি (ঘটনাস্থলে) থাকতো তাহলে হয়তো (পরিস্থিতি) আরেকটু ভালো হতে পারতো। তবে তারাও চেষ্টা করেছে এবং এখন পর্যন্ত করে যাচ্ছে। আমি বলবো পরিস্থিতি নিয়ন্ত্রণে সব পক্ষকে একটু শান্ত হতে হবে’, যোগ করেন শিক্ষামন্ত্রী ডা. দীপু মনি।\nসংঘর্ষের ঘটনায় সামাজিক যোগাযোগমাধ্যমে নানানভাবে উসকানি দিয়ে, বিভিন্ন রকম গুজব ছড়িয়ে পরিস্থিতিকে খারাপ করার একটা অপচেষ্টা চলছে বলে মন্তব্য করেন মন্ত্রী।\nতিনি বলেন, ‘আমি শিক্ষার্থী, ব্যবসায়ী ও শ্রমিক ভাইদের অনুরোধ করবো কোনো ধরনের গুজবে কান না দেওয়ার জন্য। যেহেতু রোজার দিন তাই সবাই শান্ত হয়ে পরিস্থিতি শান্ত করে আলোচনার মাধ্যমে সমাধানের চেষ্টা করতে হবে।’\nমাধ্যমিকে ১৫ মার্চ থেকে পুরোদমে ক্লাস শুরু – শিক্ষামন্ত্রী।\nস্কুল কলেজে এখন থেকে নিয়মিত ক্লাস হবে – শিক্ষামন্ত্রী ডাঃ দিপু মনি।


ভাষা ও সংষ্কৃতি - মাগুরা সদর উপজেলা\nআউড়ি (বি)- ধান রাখার গোলা। আড়োং (বি)- নারকেলের মালার তৈরি চামচ। অপাই (বিণ)- অপয়া। অবোগগা (বি)- অবহেলা। অযোমমা (বিণ)- অজম্মা। অরমুকতালে- (বিণ) অলস। আধমদদা (বিণ)- যে মেয়েলী চালে চলে। আলটা (বি.)- ঢেকি ছাটা চালের মধ্যে আসত্ম ধান। উযোশুযো (বি.)- সোজাসুজি, উড়োদড়ি (বি.)- খেজুর গাছের রস সংগ্রহ করার জন্য ব্যবহৃত রশি। উড়োপোকা(বি)- মাছি। এ্যাকশাড়ে (বিণ)- যে মিশুক নয়। ওকি (সর্ব.)- ওকে। ওকেডা- (সর্ব)- সে কে। কওর (বি.)- বাঁশের তৈরী ঝাঁপ। কচন দেয়া (ক্রি)- মার দেয়া। কচাকচ (অব্য.)- তাড়াতাড়ি। কচকাচি (বি.) ঝগড়া। কদমে (বি.) কুমড়ো তরকারি। কমিনদে (ক্রি.)- কোন পথ দিয়ে । কাঁচড়া (বি.)- হাতে পাকানো মোটা দড়ি। কাড়া করা (ক্রি.)- ঢেঁকি দ্বারা চাউল কাড়া। কালি (বি.)- পেয়াজের ফুল। কাশন (বি.)- এক প্রকার তরল রস। কিরাম (বিণ.)- কি রকম। কুচে (বি.)- সাপের মত মাছ। কুচলোনি (বি.)- তীব্র বাসনা। কুতকুত করা (ক্রি.)- ইতস্ততঃ করা। কেনদল (বি.)- বাশনির্মিত দন্ড। দেনদাল (বি.)- খড় নাড়ার লাঠি, খাপাশি (বি.)- খুনতি। খুনখুনে (বি.)- বাঁশের তৈরী মাছ ধরার অস্ত্র বিশেষ। গড়মারা (ক্রি.)- সর্বনাশ করা। গাবাওয়া (ক্রি.)- বিরক্ত করা। গোংড়া (বিণ.)- বোকা, গোবোদ (বিণ.) বোকা। ঘাপ (ক্রি.)- চুপচাপ। ঘুনি (ক্রি.)- ছোট মাছ ধরার যন্ত্র বিশেষ। চিতেই পিঠা (বি.)- এক প্রকার পিঠা। ছেমড়ি (বি.)- মেয়ে। ছেমড়া (বি.)- ছেলে। ছওয়াল (বি.)- ছেলে। ছুরাণী (বি.)- চাবি। ছই (বি.)-ঢাকনা। ছ্যাচড়া (বিণ.)- কৃপণ। জাউ (বি.)- খাদ্য সামগ্রী বিশেষ। যামোই (বি.)-জামাই। যিয়েল মাছ(বিণ.) - শিংমাছ। যুরোমাছ (বিণ.)- ছোট মাছ। ঝাই(বি.) গুড় তৈরির উপকরণ, ঝাঝরি (বি.)- মাখন তোলার বাঁশের যন্ত্র। ঝিনেই (বি.)-ঝিনুক। টংক (বিণ.)- শক্ত। টাহা (বি.)-টাকা। টোংগা (বি.)- আম পাড়ার থলে। ডাশা (বি.)- চমৎকার। ডুগা (ক্রি.)- পাটের তৈরি রশি। ডুয়া (বিণ.)- ঘরের চারাদিকের উচু মাটির সিড়ি। ঢক (বি.)- কাঠামো। ঢলতা (বি.)- মাপে অতিরিক্ত । ঢালুন (বি.)- গাভী দোহনের মাটির পাত্র বিশেষ। তারা বাইন (বি.)- মাছ বিশেষ। তুমার (সর্ব.)- তোমার। ত্যালোটাকি (বি.)-মাছ বিশেষ। দয়াকেলা (বি.)- বীচিপূর্ণ কলা। দুড়ে (বি.)- মাছ ধরার যন্ত্র। ধাপড়া পিঠে (বি.)- পুরুপিঠে। নয়ানযুনি (ব.)- রাস্তার দু’পাশের জলাশয়। নস (বি.)-রস। নাংগা (বি.)-লাল। নাহাড়ি (বি.)-ভাত তরকারি নাড়বার কাঠের হাতা বিশেষ। নিরবংশা (ক্রি.)-বংশ নিপাত। ন্যাতোড় (বি.)- আবর্জনা। ন্যাহাপড়া (বি.)-লেখাপড়া। প্যাচাল পাড়া(ক্রি.)- বেশি কথা বলা। পাতো (বি.)- ধানের চারা। ফয়তা (বি.)- মৃত ব্যক্তির দোয়ার জন্য ভোজ। ফাইল (বি.)- চেরা কাঠ খন্ড। ফিরানি (বি.)- বরপক্ষ আগত কুটুম্ব। বাশনা (বি.)- সুগন্ধ। বাইক (বি)- সাইকেল। বুনাই(বি.)-ভগ্নিপতি। বুনডি (বি.)- বোন। ব্যাশকম (বি.)-পার্থক্য। ভদভদ করা (ক্রি.) অনাবশ্যক কথা। ভাংগাড় (বি.)- মাঠ। ভাতো টাকি (বি.)-মাছ বিশেষ। ভাদামে (বিণ.)-অকেজো। ভারাসে (বিণ.)-অসময়ে উৎপন্ন। শতালো (বিণ.)-বৈমাত্রেয়। শেরে রাখা (বি.)- লুকিয়ে রাখা। সয়লাবি (বি.)- ইয়ারর্কী। সিঁচ-গুড়িগুড়ি বৃষ্টি। সোলম (বি.)- বাতাবী লেবু। হাবড় (বি.)- কাদা। হাগড়া (বি.)-নদীর ধারের এক প্রকার গাছ।


১৮ জানুয়ারি, ২০২০ ১৫:০৪:১৮\nদেশে আজ কেউ ভিন্নমত পোষণ করলেই তাকে নিস্তব্ধ করে দেয়া হচ্ছে বলে মন্তব্য করেছেন বিএনপি মহাসচিব মির্জা ফখরুল ইসলাম আলমগীর। শনিবার (১৮ জানুয়ারি) জাতীয় প্রেস ক্লাবে বিশিষ্ট রাষ্ট্রবিজ্ঞানী জাতীয় অধ্যাপক তালুকদার মনিরুজ্জামানের স্মরণ সভা উপলক্ষে আয়োজিত এক আলোচনা সভায় তিনি এ মন্তব্য করেন।\nমির্জা ফখরুল বলেন, তালুকদার মনিরুজ্জামান সাহেবরা সবসময় আসেন না। পৃথিবীতে খুব ক্ষণজন্মা পুরুষ তারা। সেই অল্প সময়ে তাদের কী অবস্থা সেটা তারা জানান দিয়ে যান। তাকে নিয়ে অনেক কথা অনেক স্মৃতি আছে। সে দিকে না গিয়ে এতটুকু করতে চাই, তালুকদার মনিরুজ্জামান সাহেবের চলে যাওয়া দেশের জন্য এক অপূরণীয় ক্ষতি।\nতিনি বলেন, আজকে যে রাষ্ট্র আমরা সবাই মিলে তৈরি করেছি এটা তো একটা ভয়াবহ রূপ নিয়েছে। এ বিষয়টি তালুকদার মনিরুজ্জামান সাহেবের নিশ্চয় একটা দুঃখের কারণ ছিল। এরপর তিনি যে খুব একটা জনসম্মুখে আসতেন না, জনবিচ্ছিন্ন হয়ে গিয়েছিলেন; তার অন্যতম কারণ ছিল এটা।\nবিএনপি মহাসচিব বলেন, আজকে আমরা যে রাষ্ট্র তৈরি করেছি সেখানে মানুষের কোনো অধিকার নেই। সাধারণ মানুষ তারা একেবারে সাধারণ হয়ে গেছে। যে চিন্তা নিয়ে ১৯৭১ সালে স্বাধীনতা যুদ্ধ করেছিলাম সেই চিন্তা, চেতনা, ধারণাগুলো এখন প্রায় বিলুপ্ত হয়ে গেছে। আজকে যারা শাসকগোষ্ঠী তারা খুব সচেতনভাবেই দেশটাকে অকার্যকর রাষ্ট্রে পরিণত করছে। খুব দুঃখ হয় যখন দেখি দেশের যারা গুণী মানুষ আছেন তাদের কথা বলার কারণে কারাগারে পাঠানো হয়। যদিও তারা কোনো রাজনীতির সাথে সরাসরি সম্পৃক্ত থাকেন না।\nমির্জা ফখরুল বলেন, তার এমন একটি উদাহরণ ব্যারিস্টার মইনুল হোসেন। তাকে শুধু ভিন্নমত পোষণ করার কারণে কারাগারে নিয়ে নিদারুণভাবে নির্যাতন করা হয়েছে। যারা লিখেন, কথা বলেন এবং শুভ চিন্তা কাজ করতে চান আজকে তাদেরকেও পর্যদুস্ত করা হচ্ছে। দেশে আজ যারা ভিন্নমত পোষণ করতে চায়, ভিন্ন কথা বলতে চায় তাদেরকে বিভিন্নভাবে নিশ্চিহ্ন করা হচ্ছে, ছিন্ন করা হচ্ছে, নিস্তব্ধ করে ফেলা হচ্ছে। যাই হোক, এর মধ্যেই আমাদের উঠে দাঁড়াতে হবে। এর মধ্যেই আমাদের কথা বলতে হবে।\nঢাকা বিশ্ববিদ্যালয়ের সাবেক ভিসি অধ্যাপক ড. এমাজউদ্দীনের সভাপতিত্বে স্মরণ সভায় অন্যান্যদের মাঝে তত্ত্বাবধায়ক সরকারের সাবেক উপদেষ্টা আকবর আলি খান, ব্যারিস্টার মইনুল হোসেন, নাগরিক ঐক্যের আহ্বায়ক মাহমুদুর রহমান মান্না, ঢাকা বিশ্ববিদ্যালয়ের আইন বিভাগের অধ্যাপক ড. আসিফ নজরুল, ড. মাহবুব উল্লাহ, অধ্যাপক দিলারা চৌধুরী, সাবেক শিক্ষা প্রতিমন্ত্রী আ ন ম এহসানুল হক মিলন, বিএনপির নির্বাহী কমিটির সদস্য জহির উদ্দিন স্বপন প্রমুখ বক্তব্য রাখেন।


মুন্সিগঞ্জে তৈরি করা মানহীন মাস্ক নিয়ে প্রশ্ন তোলায় উল্টা চিকিৎসক কে ওএসডি! – SonarBangla24.net\nHome/ফেইছবুক থেকে/মুন্সিগঞ্জে তৈরি করা মানহীন মাস্ক নিয়ে প্রশ্ন তোলায় উল্টা চিকিৎসক কে ওএসডি!\nমুন্সিগঞ্জে তৈরি করা মানহীন মাস্ক নিয়ে প্রশ্ন তোলায় উল্টা চিকিৎসক কে ওএসডি!\nApril 29, 2020\tফেইছবুক থেকে, বাংলাদেশ, বিশেষ সংবাদ, মতামত, রাজনীতি, শিরোনাম, স্বাস্থ Leaveacomment 324 Views\nরাজধানীর ৫০০ শয্য বিশিষ্ট মুগদা জেনারেল হাসপাতালের পরিচালক শহিদ মো. সাদিকুল ইসলামকে বিশেষ ভারপ্রাপ্ত কর্মকর্তা (ওএসডি) করা হয়েছে। সম্প্রতি কোভিড-১৯ চিকিৎসার জন্য কেন্দ্রীয় ঔষধাগার থেকে দেওয়া মাস্কের মান নিয়ে প্রশ্ন তুলেছিলেন এই পরিচালক।\nনি এ বিষয়ে মতামত চেয়ে স্বাস্থ্য অধিদপ্তরের মহাপরিচালক বরাবর চিঠিও দিয়েছিলেন।সংশ্লিষ্ট সূত্র জানায়, বুধবার সাদিকুল ইসলামকে ওএসডি করে আদেশ জারি করা হয়। এ সংক্রান্ত চিঠি সাদিকুল ইসলাম হাতে পেয়েছেন। তবে এ সংক্রান্ত আদেশে ওএসডি করার কোনো কারণ উল্লেখ করা হয়নি।\nএ বিষয়ে জানতে চাইলে তিনি কোনো মন্তব্য করতে রাজি হননি। করোনাভাইরাসে আক্রান্ত বা সন্দেহভাজন রোগীদের চিকিৎসার জন্য হাসপাতালগুলোতে চিকিৎসক ও স্বাস্থ্যকর্মীদের জন্য বিশেষ সুরক্ষাসামগ্রী দিচ্ছে সরকার। এর মধ্যে মাস্কও আছে।\nরাজধানীর মুগদা জেনারেল হাসপাতালে ‘এন–৯৫’ মাস্কের নামে যেসব মাস্ক দেওয়া হয়েছে, সেগুলোর মান নিয়ে প্রশ্ন তুলেছিল হাসপাতাল কর্তৃপক্ষ। এন-৯৫ মাস্ক লেখা মোড়কে দেওয়া হয়েছিল মুন্সিগঞ্জে তৈরি করা মাস্ক।\nগত ১ এপ্রিল শহিদ মো. সাদিকুল ইসলাম স্বাস্থ্য অধিদপ্তরের মহাপরিচালককে এ বিষয়ে একটি চিঠি দিয়েছেন। তাতে বলা হয়, হাসপাতালের চাহিদার পরিপ্রেক্ষিতে গত ৩০ মার্চ কেন্দ্রীয় ঔষধাগার অন্যান্য মালামালের সঙ্গে ৩০০টি এন–৯৫ মাস্ক সরবরাহ করেছে। মুন্সিগঞ্জের গজারিয়ার একটি প্রতিষ্ঠান এই মাস্কের প্রস্তুতকারী।\nএই মাস্কগুলো প্রকৃতপক্ষে ‘এন–৯৫’ কি না, সে বিষয়ে হাসপাতালের ব্যবস্থাপনা কমিটির সভাপতি ও স্থানীয় সাংসদ সাবের হোসেন চৌধুরী টেলিফোনে হাসপাতালের পরিচালকের কাছে জানতে চেয়েছেন। চিঠিতে এ বিষয়ে প্রয়োজনীয় মতামত দেওয়ার অনুরোধ করা হয়। প্রথম আলোর সৌজন্যে\nPrevious বাংলাদেশসহ ৫৭টি দেশে সহায়তা পাঠিয়েছে তুরস্ক\nNext সাকিবকে ফিক্সিংয়ের প্রস্তাব দেয়া সেই আগারওয়ালকে নিষিদ্ধ করলো আইসিসি


অদ্ভুদ খবর: নারীরা কবরেও নিরাপদ নয়! - শৈলী\nAdded on ডিসেম্বর 8, 2011 শাহেন শাহ\nতৌহিদ উল্লাহ শাকিল ডিসেম্বর 8, 2011 at 3:24 পূর্বাহ্ন\nবি ডি নিউজ ২৪.কম ব্লগে দেখেছি । অতি পাষণ্ডের কাজ\nরাজন্য রুহানি ডিসেম্বর 8, 2011 at 7:49 পূর্বাহ্ন\nএ কী শোনালেন শাহেন শাহ! এতো বিকৃত রুচি!! নরাধম!!!\nশৈবাল ডিসেম্বর 8, 2011 at 11:08 পূর্বাহ্ন\nনারাধম কিংবা পাষণ্ড বলার আমার একটু বলে নিতে হবে ,\nএই কমপ্লেক্সটাকে বলা হয় necrophilia /necrolagnia /thanatophilia …a pervertion in which sexual attraction to corpses !\nগ্রিক শব্দ nekros মানে dead আর philia মানে LOVE\nশৈবাল ডিসেম্বর 8, 2011 at 11:12 পূর্বাহ্ন\nরাবেয়া রব্বানি ডিসেম্বর 9, 2011 at 4:43 পূর্বাহ্ন\nবিচারটা একজন সাইকিয়াট্রিসটই করুক\nশৈবাল ডিসেম্বর 8, 2011 at 11:18 পূর্বাহ্ন\nশৈবাল ডিসেম্বর 9, 2011 at 6:48 পূর্বাহ্ন\nআপনার মন্তব্যের জন্য , কৃতজ্ঞ ।\nঅপরাধ বলি আর অসুস্থতাই বলি , অস্পৃশ ভয়াণক বলে চুপ থাকা বোবার মুখোশ লাগিয়ে রাখার চেয়ে আমাদের মধ্যে চিন্তার ইচ্ছেটুকু মত প্রকাশের সত্ সাহসটুকু থাকাটা খুব দরকার । তাই আপনাকে সম্মান জানাই , এই সাহসটুকু সবার মধ্য থাকলে হয়তো দিনের পর দিন এতোগুলো দূর্ঘটনা হয়ার অগেই লোকটা সনাক্ত হলো , সনাক্ত হতো আশেপাশের আরো অনেক নিরব বির্পযয়গুলো ।\nহুম আমিই বলেছি বিচার সাইকিয়াট্টিক করুক , কিন্তু আমি বিচার বলতে লোকটার বিকৃত আচরণের কারণটা কি মানসিক অসুস্থতা … নাকি শুধুই ফেনটাসি ওটা বিচারের কথা বলতে চেয়েছি ।\nকাজী হাসান ডিসেম্বর 9, 2011 at 3:22 অপরাহ্ন\nশাহেন শাহ ভাই, লেখাটা পড়ে ব্যাতিথ হলাম। তবে শিরোনাম আর উপস্থাপনা সাহিত্য আর শিল্প বিষয়ক ব্লগের সাথে মানানসই হয় নি। অন্য কোন ব্লগে লেখাটা গেলে আমার কিছু বলার ছিল। কারণ সে সব জায়গায় হয়তো, চটকদার শিরোনাম পাঠকদের আকৃষ্ট করে।\nশৈবাল ডিসেম্বর 11, 2011 at 6:03 অপরাহ্ন\nকাজী হাসান , আপনিও এলেন তাই খুশী হয়েছি … বিনীত শ্রদ্ধা জানাই , আশা করি সবসময়ে\nঅবিবেচক দেবনাথ ডিসেম্বর 12, 2011 at 7:31 পূর্বাহ্ন\nআরো কত মনুষ্যত্ব বিকৃতি দেখতে হবে আমাদের??? এসব সত্যি দুঃখজনক।


মুসলিম বিশ্বের নেতৃত্বে কে - Hollywood Bangla News\nমুসলিম বিশ্বের নেতৃত্বে কে\nJanuary 4, 2018, 6:36 AM, Hits: 747\nহ-বাংলা নিউজ : সময়টা এখন যেন কারও অনুকূলে নেই। থাকবে কী করে! মুসলিম বিশ্বে ঐক্য অধরা। অভ্যন্তরীণ কোন্দল, হানাহানি, বিভেদ প্রকট। এক দেশের সঙ্গে আরেক দেশের সংঘাত বেড়েছে। বেড়েছে রক্তপাত। কিন্তু ক্ষতিটা হচ্ছে মুসলমানেরই। রক্ত ঝরলে তা কোনো না কোনো মুসলমানেরই ঝরছে। মুসলিম বিশ্বের এই ক্রান্তিকাল তার নেতৃত্বের সংকটকে স্পষ্ট করে তোলে।\nবর্তমান প্রেক্ষাপটে যদি প্রশ্ন রাখা হয়, মুসলিম বিশ্বের নেতা কে? এই প্রশ্নের উত্তর এক কথায় দেওয়া কঠিন। আর উত্তর এলেও তা হবে প্রশ্নবিদ্ধ।\nবিদ্যমান বাস্তবতায় মুসলিম বিশ্বের নেতৃত্বের কথা বললে সম্ভাব্য তিনটি দেশের নাম সামনে চলে আসে। সৌদি আরব, ইরান ও তুরস্ক।\nঅনেক দিন ধরেই মুসলিম বিশ্ব সংকটের মধ্য দিয়ে যাচ্ছে। কিন্তু এই সংকট উত্তরণে সুন্নি রাষ্ট্র সৌদি আরব প্রত্যাশিত ভূমিকা পালন করতে পারেনি। নিতে পারেনি নেতৃত্বের আসন। বরং সৌদি আরবের আধিপত্যশীল আচরণে সংকট আরও ঘনীভূত হয়েছে। ইরানের সঙ্গে সৌদি আরবের সম্পর্কের তিক্ততা মধ্যপ্রাচ্য তো বটেই পুরো মুসলিম বিশ্বকেই প্রভাবিত করেছে। গত বছরই জোট বেঁধে কাতারকে একঘরে করে সৌদি আরব। রিয়াদের এই পদক্ষেপ মুসলিম বিশ্বকে আরও দুর্বল করেছে। ইয়েমেনে দিনের পর দিন বোমা ফেলছে সৌদি আরবের নেতৃত্বাধীন সামরিক জোট। ইতিমধ্যে দেশটিতে বহু মানুষের প্রাণ গেছে। ইয়েমেনে চলছে দুর্ভিক্ষ। সমালোচনা সত্ত্বেও রিয়াদের থামার কোনো লক্ষণ নেই।\nসৌদি আরবের বাদশা সালমান। ছবি: রয়টার্স\nআন্তর্জাতিক অঙ্গনে ইরান আলোচিত নাম। মুসলিম বিশ্বে ইরানের তাৎপর্যপূর্ণ প্রভাব রয়েছে। তেহরানের সামরিক শক্তির দিকটি স্বীকৃত। কিন্তু আন্তর্জাতিক অবরোধে ইরান জর্জরিত। দেশটির অর্থনীতি দুর্বল হয়ে পড়েছে। পশ্চিমা চাপ মোকাবিলার পাশাপাশি আঞ্চলিক প্রতিপক্ষ রিয়াদকেও সামাল দিতে তেহরানকে ব্যতিব্যস্ত থাকতে হয়। আন্তর্জাতিক, আঞ্চলিক ও অভ্যন্তরীণ প্রতিকূলতা সত্ত্বেও মুসলিম বিশ্বের নানান সংকটে তেহরানের কণ্ঠ উচ্চকিত। কিন্তু শিয়া রাষ্ট্র হওয়ায় মুসলিম বিশ্বের নেতৃত্বের জায়গাটি নিজের করে নিতে পারছে না ইরান।\nসামরিক দিক দিয়ে বিবেচনা করলে এই মুহূর্তে মুসলিম বিশ্বের সবচেয়ে শক্তিশালী দেশ তুরস্ক। তারা সামরিক জোট ন্যাটোরও সদস্য। কামাল আতাতুর্কের আধুনিক ও ধর্মনিরপেক্ষ জাতিরাষ্ট্রের নীতির কারণে তুরস্ক সম্পর্কে ইসলামি বিশ্বে একধরনের দ্বিধা লক্ষ করা গেছে। তবে রিসেপ তাইয়েপ এরদোয়ানের আমলে তুরস্কের ভাবমূর্তির বদল ঘটছে। প্রধানমন্ত্রী ও প্রেসিডেন্টের দায়িত্বকাল মিলিয়ে এরদোয়ান অনেক দিন ধরেই তুরস্কের ক্ষমতায় আছেন। তিনি ইসলামপন্থী হিসেবে পরিচিত। তুরস্কে ইসলামের ব্যাপক প্রসার ঘটাতে কাজ করছেন তিনি। এরদোয়ানের জোর প্রচেষ্টায় ইতিমধ্যে ইসলামিক বিশ্বে একটি রাজনৈতিক শক্তি হিসেবে আবির্ভূত হয়েছে আঙ্কারা।\nবিশেষ করে ২০১৬ সালের ব্যর্থ অভ্যুত্থানচেষ্টার পর তুরস্কে প্রেসিডেন্ট এরদোয়ানের অবস্থান আরও সুসংহত হয়েছে। অধিকতর সাংবিধানিক ও রাজনৈতিক ক্ষমতার অধিকারী হয়েছেন তিনি। এখন তো তাঁকে অনেকে তুরস্কের নতুন সুলতান সুলেমান বলেও অভিহিত করেন। এরদোয়ান শুধু নিজ দেশের সুলতান হতে চান না; তাঁর লক্ষ্য আরও বড়। তিনি মুসলিম বিশ্বকে নেতৃত্ব দিতে চান। এই লক্ষ্য থেকেই ইসলামি সহযোগিতা সংস্থাসহ (ওআইসি) বিভিন্ন ফোরাম ও উপলক্ষে এরদোয়ান নিজের যোগ্যতা তুলে ধরছেন। এই যেমন ২০১৬ সালের এপ্রিলে তুরস্কে অনুষ্ঠিত ওআইসি সম্মেলনে এরদোয়ান দ্ব্যর্থহীন কণ্ঠে বলেন, ‘আমি সুন্নি বা শিয়া নই, আমার ধর্ম ইসলাম।’\nসাম্প্রতিক রোহিঙ্গা সংকটের প্রেক্ষাপটে মুসলিম দেশগুলোর নেতাদের মধ্যে এরদোয়ানকেই সবচেয়ে বলিষ্ঠ ভূমিকায় দেখা যায়। রোহিঙ্গা সংকটে এরদোয়ানের ভূমিকা বিশ্লেষণ করে যুক্তরাষ্ট্রের অস্টিন পি স্টেট ইউনিভার্সিটির অধ্যাপক তাজ হাশমি এই মত দেন যে এরদোয়ান তুরস্কের হারানো শৌর্যবীর্য ফিরিয়ে আনতে চান। একই সঙ্গে তুরস্ককে নেতৃত্বের আসনে বসিয়ে তিনি হতে চান মুসলিম বিশ্বের প্রধান নেতা।\nরোহিঙ্গা সংকটের মধ্যেই জেরুজালেমকে ইসরায়েলের রাজধানী হিসেবে যুক্তরাষ্ট্রের স্বীকৃতি মুসলিম বিশ্বকে একটা বড় ধরনের পরীক্ষার মধ্যে ফেলে দিয়েছে। এই সংকটের শুরু থেকেই যথারীতি সোচ্চার এরদোয়ান। তিনি হয়ে ওঠেন ফিলিস্তিনি তথা সারা বিশ্বের মুসলমানদের কণ্ঠস্বর। তাঁর ভূমিকা ও তৎপরতা মুসলিম বিশ্বের নজর কেড়েছে। ভূয়সী প্রশংসা কুড়িয়েছে।\nমুসলিম বিশ্বের নেতৃত্বের জায়গায় একটা শূন্যতা বিরাজ করছে। সৌদি আরবের বাদশা সালমানের নেতৃত্ব নিয়ে ধোঁয়াশা আছে। কার্যত যুবরাজ মোহাম্মদ বিন সালমান সৌদি আরব চালাচ্ছেন। তিনি বয়সে খুবই তরুণ। নেতৃত্বের জায়গায় আসতে তাঁকে অনেক পথ পাড়ি দিতে হবে। ইরানের প্রেসিডেন্ট হাসান রুহানিও খুব একটা ক্যারিশমা দেখাতে পারছেন না। এখন এরদোয়ানের সামনে সুবর্ণ সুযোগ।